Mohamed Siruhan: ޑރ. ޒާކިރު ނައިކްގެ ކުރު ތަޢާރަފެއް\nޑރ ޒާކިރު ޢަބްދުލްކަރީމް ނައިކަކީ ޕޮރްފެޝަނަލް ޓްރޭނިންގ ލިބިވޑައިގެން ހުންނެވި މެޑިކަލް ޑޮކްޓަރެކެވެ. ހަމައެފަދައިން އޭނާއަކީ ކޮމްޕަރޭޓިވް ރިލިޖަންގެ ރޮނގުން ދުނިޔޭގެ ފެންވަރުގައި ފާހަގަ ކުރެވޭ ބޭފުޅެކެވެ. މީގެ އިތުރުން އޭނާއަކީ އިންޑިޔާގެ ބޮމްބޭގައި ހުންނަ އިސްލާމިކް ރިސާޗް ފައުންޑޭޝަންގެ ރައީސް އެވެ. އިސްލާމްދީނާއި މެދު މީސްތަކުންގެ ހިތުގައި އުފެދިފައިވާ ޝައްކުތަކާއި އިޚްތިލާފީ މައްސަލަތަކަށް ކީރިތި ޤުރްއާނާއި ރަސޫލާގެ ސުންނަތުގެ އަލީގައި، އަދި މީގެއިތުރުން އެހެންދީންތަކުގެ ފޮތްތަކުގެ އަލީގައްޔާއި ސިކުނޑިއާއި ސައިންޓިފިކު ޙަޤީޤަތްތަކުގެ އަލީގައި އެމައްސަލަތައް އޮޅުން ފިލުވައި ދެއްވައެވެ. އޭނާގެ ޢުމުރުފުޅަކީ ސާޅިސް ހަތަރު އަހަރެވެ.\nޑރ. ޒާކިރު ޢަބުދުލްކަރީމް ނައިކު މަޝްހޫރުވެވަޑައިގެންފައިވަނީ ޢާންމު އެއްވުންތަކުގައި ވާހަކަފުޅު ދެކެވުމަށްފަހު، މީސްތަކުން އޭނާއާ ޗެލެންޖު ކުރުމަށް ކުރާ ސުވާލުތަކަށް ސިކުނޑި ޤަބޫލުކުރާ އަދި ބިނާކުރަނިވި ޖަވާބުތައް ދެއްވާ ބޭފުޅެއްގެ ގޮތުގައެވެ. ފާއިތުވެދިޔަ ތޭރަ އަހަރުގެ ތެރޭގައި އޭނާވަނީ 1300 އަށްވުރެ ގިނަ މަޥްޟޫތަކަށް ޢާންމުންގެ ތެރޭގައި ވާހަކަފުޅު ދައްކަވާފައެވެ. އޭގެތެރޭގައި އެމެރިކާ، ކެނެޑާ، އިޓަލީ ސަޢުދީ ޢަރަބިޔާ، ޔޫއޭއީ، ކުވައިތު، ޤަޠަރު، ބަޙްރައިން، އޮމާން، މިޞްރު، އޮސްޓްރޭލިޔާ، ނިއުޒިލެއްންޑް، ސައުތު އެފްރިކާ ބޮސްޓްސުވާނާ، މެލޭޝިޔާ، ސިންގަޕޫރު، ހޮންގކޮންގ، ތައިލެންޑް، ގިޔާނާ (ސައުތު އެމެރިކާ) ޓްރިނާޑާރޑް ހިމެނެއެވެ. އޭގެ އިތުރުން، އިންޑިޔާގައި ވަނީ ވަރަށްގިނަ ޢާންމު ބައްދަލުވުންތަކުގައި ވާހަކަފުޅު ދައްކަވާފައެވެ.\nއޭނާއަކީ ތަފާތު ޢަޤީދާތަކުގެ އަހުލުވެރިންނާއިއެކު ވަރަށް މުހިންމު ދީނީ ބަޙުޘު ކުރައްވާ އަދި ހަމައެފަދައިން އެފަދަ މީސްމީހުންގެ މައްޗަށް ކާމިޔާބު ހޯއްދެވުމުގައި ފާހަގަ ކުރެވޭ އެރޮނގުގައި ތަޖުރިބާކާރު ބޭފުޅެކެވެ. އެގޮތުން އެމެރިކާގެ ބޭފުޅެއްކަމުގައިވާ ޑރ. ވިލިޔަމް ކޭމްޕްބެލް އާއިއެކު "ސައިންސުގެ އަލީގައި ކީރިތި ޤުރްއާނާއި ބައިބަލް" މިމަޥްޟޫއަށް އެމެރިކާގެ ޗިކާގޯ ގައި 2000 ވަނައަހަރު އެޕްރީލްގައި ބޭއްވި ބަޙުޘަކީ މިކަމުގެ އަލިގަދަ ހެއްކެވެ.\nއިންޑިޔާގެ މިހާރުގެ ހިންދޫންގެ ގުރޫ ރަވީ ޝަންކަރ އާއިއެކު "ދީނީ ނައްޞުތަކުގެ އަލީގައި އިސްލާމްދީނާއި ހިންދޫޒަމް" މިމަޥްޟޫއަށް އިންޑިޔާގެ ބެންގަލޯރުގައި ބޭއްވީ ބައްދަލުވުމަކީވެސް ވަރަށް ފާހަގަކުރެވޭ ބަޙުޘެކެވެ. މިބަޙުޘު ބޭއްވިފައިވަނީ 21 ޖެނުއަރީ 2006 ވަނަ އަހަރުއެވެ. މިބައްދަލުވުމުގައި މި ދެޢަޤީދާގެ ވަރަށް ގިނަ ބަޔަކު ބައިވެރިވިއެވެ.\n22 ފެބްރުއަރީ 2009 ވަނައަހަރު އިންޑިޔަން އެކްސްޕްރެސް އިން އިންޑިޔާގެ އެތަށް ބިލިޔަން މީހުންގެ ތެރެއިން ހޮވި ، "އިންޑިޔާގެ އެންމެ ބާރުގަދަ ސަތޭކަ މީހުން 2009" ގެ ލިސްޓުން 82 ވަނަ ރޭންކް ޑރ. ޒާކިރު ޢަބުދުލްކަރީމް ނައިކަށް ލިބިވަޑައިގަތެވެ. އަދި އިންޑިޔާގެ ދީނީމީހުންގެ ތެރެއިން އެންމެ ފާހަގަ ކުރެވޭ 10 މީހުންގެ ތެރެއިން3ވަނަ ލިބިވަޑައިގަތެވެ. އެއީ ބާބާ ރާމަދޭވް އަދި ސިރީ ސަރ، ރަވީ ޝަންކަރަށް ފަހުއެވެ. އެލިސްޓްގައި ހިނެމޭ ހަމައެކަނީ މުސްލިމަކީ އޭނާއެވެ.\nމިލިސްޓްގައި ހިމެނުނު 8 މުސްލިމުންގެ ތެރެއިން ، ވަޢްޡާއި ދީނީ އިރުޝާދު ދެއްވާ ހަމައެކަނި ބޭފުޅަކީ ޑރ. ޒާކިރު ނައިކެވެ. މިލިސްޓްގައި ދެން ހިމެނިފައިވަނީ ސިޔާސީ ބޭފުޅުންނާއި ސަރުކާރުގެ ޒިންމާދާރު މީހުންނާއި ބާރުގަދަ ވިޔަވާރިވެރިންނާއި ފިލްމީ ތިން ޝަޚުޞިއްޔަތެވެ.\nދީނީ އަދި ރޫޙީ ލީޑަރުންގެ ތެރޭއިން އެލިސްޓްގައި ހިމެނުނު ހަމައެކަނި މުސްލިމަކީ ޑރ. ޒާކިރު ނައިކެވެ. 2009 ގެ ލިސްޓުން އޭނާއަށް3ވަނަ ލިބިވަޑައިގަތެވެ. 2010 ވަނައަހަރުގެ ދީނީ އަދި ރޫޙީ ލީޑަރުންގެ ލިސްޓުން އެންމެ ކުރި ލިބިވަޑައިގަތެވެ.\nއެމެރިކާގެ ޖޯޖްވޮޝިންޓަން ޔުނިވަރސިޓީން ހޮވި ދުނިޔޭގައި މިހާރުތިއްބެވި އެންމެ ނުފޫޒު ގަދަ 500 މުސްލިމުންގެ ލިސްޓްގައި ވެސް ޑރ. ޒާކިރު ނައިކު ހިމެނިވަޑައިގަތެވެ.\n1994 ވަނައަހަރު ކޮންޕްރޭޓިވް ރިލިޖަންގެ ރޮނގުން ދުނިޔޭގައި މަޝްހޫރުވެގެންދިޔަ އަލްމަރުޙޫ ޝައިޚް ޢަޙުމަދު ދީދާތު ޑރ. ޒާކިރު ނައިކަށް ދެއްވާފައިވާނަމަކީ "ދީދާތު ޕްލަސް" އެވެ. 04 މެއި 2000 ވަނަ އަހަރު، ދަޢްވާއާއި ކޮންޕަރޭޓިވް ރިލިޖަންގެ ރޮނގުގައި ޑރ. ޒާކިރު ޢަބުދުލްކަރީމް ނައިކު ކުރައްވަމުން ގެންދަވާ ޚިދުމަތުގެ އަގުވަޒަން ކުރެއްވުމަށް ބޭއްވި ޖަލްސާގައި ދީދާތު ވިދާޅުވެފައިވެއެވެ. " މާތް ﷲ އަށް ޙަމްދު ހުއްޓެވެ. ދަރިފުޅާއެވެ. އަހަރެމެން ސާޅީސް އަހަރުން ކުރި މަސައްކަތް ތިބާ ތިޔަވަނީ4އަހަރުގެ ތެރޭގައި ފުރިހަމަ ކޮށްނިންމާލާފައެވެ."\nދުނިޔޭގެ 200 އަށްވުރެ ގިނަ ޤައުމުތަކުގެ ޓީވީ ޗެނަލްތަކުން ޢާންމުކޮށް ޑރ. ޒާކިރު ނައިކު ފެންނަމުންދާނެއެވެ. ޓީވީންނާއި ރޭޑިޔޯއިންދަނީ އޭނާގެ އިންޓަވިއުތައް އަބަދުވެސް ގެންނަމުންނެވެ. އޭނާގެ ސަތޭކައަށްވުރެ ގިނަ ތަޤުރީރުތަކާއި ބަޙުޘުތަކާ ދީނީ ނަޞޭހަތްތައް، ޑީވީޑީއާއި ސީޑީގެ ޒަރިއްޔާއިން ލިބެންއެބަހުއްޓެވެ. މީގެ އިތުރުން އޭނާއަކީ އިސްލާމްދީނާއި ކޮންޕަރޭޓިވް ރިލިޖަންގެ ރޮނގުގައި ވަރަށް ގިނަ ފޮތްތަކެއް ލިޔުއްވި މުއައްލިފެކެވެ. (މަނަދޫ ލައިވް)\nPosted by Mohamed Siruhan at 11:26 AM\nLabels: ޑރ. ޒާކިރު ނައިކްގެ ކުރު ތަޢާރަފެއް


Quran adhi tuition class thakah huhdha dheefi\nމި މަހުގެ 10 ވަނަ ދުވަހު ސްކޫލްތަކުގެ ކިޔެވުން ފެށުމާއެކު، ސްކޫލެއްގައި ކަރީގައި ދަރިވަރުންތަކެއް މަޑުކޮށްލައިގެން. -- އަވަސް ފޮޓޯ: އަހުމަދު އަޝްހާދު (ޖެރީ)\nކޮވިޑް-19 އާ ގުޅިގެން ބަންދުކުރަން އެންގި ގުރުއާން ކްލާސްތަކާއި ޓިއުޝަން ސެންޓަރުތައް އަލުން ހުޅުވުމުގެ ހުއްދަ އެޑިޔުކޭޝަން މިނިސްޓްރީން މިއަދު ދީފި އެވެ.\nރާއްޖޭން ކޮވިޑް-19 އިގެ ކޭސްތައް ފެންނަން ފެށުމާއެކު، އެ ބަލި ފެތުރުން ހުއްޓުވުމުގެ ފިޔަވަޅެއްގެ ގޮތުން، ސްކޫލްތަކާއި ޔުނިވާސިޓީތަކުގެ އިތުރުން ގުރުއާން ކްލާސްތަކާއި ޓިއުޝަން ސެންޓަރުތައް ބަންދުކުރަން އެންގީ މިދިއަ އަހަރުގެ މާޗް މަހުގެ ތެރޭގައި އެވެ.\nއެޑިއުކޭޝަން މިނިސްޓްރީން ކުރި އިއުލާނުގައި ބުނީ، ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ކަނޑައަޅާފައިވާ މިންގަނޑުތަކާ އެއްގޮތަށް ޓިއުޝަނާއި ގުރުއާން ކްލާސްތައް ހުޅުވައި ހިންގުމުގެ ހުއްދަ ދީފައިވާ ކަމަށެވެ.\nއެހެންކަމުން، އެޑިއުކޭޝަން މިނިސްޓްރީގައި ރަޖިސްޓްރީކޮށްގެން ހިންގާ ޓިއުޝަނާއި ގުރުއާން ކްލާސްތައް މިއަދުން ފެށިގެން ހުޅުވައިގެން ހިދުމަތް ދިނުމުގެ ހުއްދަ ވަނީ ދީފަ އެވެ.\n"މި ތަންތަން ހިންގަންވާނީ ކޮވިޑް-19 އިން ރައްކާތެރިވުމަށް އެކުލަވާލާފައިވާ އެންމެހާ އުސޫލުތަކާއި މިންގަނޑުތަކަށް ފެތޭގޮތަށް، ދަރިވަރުންގެ ރައްކާތެރިކަން ކަށަވަރުކުރުމަށްފަހު ކަމުގައި ދެންނެވިން،" އެ އިއުލާނުގައިވެ އެވެ.\nގިނަ މަސްތަކަކަށްފަހު ދަރިވަރުން ސުކޫލުތަކަށް ހާޒިރުވެ ކިޔަން ފަށާފައިވަނީ މިމަހުގެ 10 ވަނަ ދުވަހު އެވެ.\nޓިއުޝަން ކްލާސްތައް އަލުން ހުޅުވުމުގެ ހުއްދަ ދީފައިވާއިރު، ސިނަމާތަކާއި ތިއޭޓަރުތައް އަލުން ހުޅުވުމުގެ ހުއްދަވެސް މިއަދު ވަނީ ދީފަ އެވެ.\nމިނިސްޓްރީ އޮފް އެޑިއުކޭޝަން އެޗްޕީއޭ ކުޑަކުދިން + ކޮވިޑް-19


Covid-19: Thailand Ga Bali Jehifa Huri Meehaku Nufennathaa 1 Dhuvas - Vaguthu\nތައިލެންޑްގައި ބަލި ޖެހިފައި ހުރި މީހަކު ނުފެންނަތާ އެއް ދުވަސް\nތައިލެންޑްގައި ކޮވިޑް-19 ޖެހިފައި ހުރި މީހަކު ނުފެންނަތާ އެއް ދުވަސްވެފައިވާ ކަމަށް އެ ގައުމުގެ ސެންޓަ ފޯ ކޮވިޑް-19 ސިޓުއޭޝަން އެޑްމިނިސްޓްރޭޝަން (ސީސީއެސްއޭ) އިން ބުނެފިއެވެ.\nސީސީއެސްއޭގެ ތަރުޖަމާނު ޑރ. ތަވީސްލިޕް ވިސަނުޔޯތިމް ވިދާޅުވީ އެ ގައުމުގައި މިހާތަނަށް 3،017 މީހެއްގެ ގައިން ބަލި ފެނިފައިވާ ކަމަށެވެ. އަދި 56 މީހެއް ބަލީގައި މަރުވެފައިވާ އިރު، 2،844 މީހުން ބަލިން ރަނގަޅުވެ ހޮސްޕިޓަލްތަކުން ދޫކޮށްލާފައިވާ ކަމަށް ވެސް އޭނާ ވިދާޅުވިއެވެ.\nތަރުޖަމާނު ވަނީ ތައިލެންޑްގައި ދިރިއުޅޭ އެންމެން ވެސް މާސްކް އެޅުމަށާއި ސާފު ތާހިރު ކަމަށް އިސްކަން ދިނުމަށާއި އިޖުތިމާއީ ގައިދުރުކަން ބެހެއްޓުމަށް އެދިފައެވެ. އޭނާ ވިދާޅުވި ގޮތުގައި ބެންކޮކާއި ބައެއް އެހެން ސަރަހައްދުތައް ވެސް އަދިވެސް އޮތީ ނުރައްކާތެރި ހާލަތުގައެވެ.\nތައިލެންޑްގައި ވައިރަސް ފެތުރުނަ ނުދިނުމަށް އެ ގައުމުގައި ހުރި ޝޮޕިން މޯލްތަކާއި ރެސްޓޯރަންޓުތައް ބަންދުކޮށް، އެއްވުންތައް ބޭއްވުން ސަރުކާރުން ވަނީ މަނާކޮށްފައެވެ. ކަމާބެހޭ މާހިރުން ލަފާ ކުރާ ގޮތުގައި ކުރިއަށް އޮތް ދުވަސްތަކުގައި މި ބަލި ޖެހޭ މީހުންގެ އަދަދުތައް އިތުރުވުމަކީ ގާތް ކަމެކެވެ.\nތައިލެންޑްގައި ބަލި ފެތުރުނަ ނުދިނުމަށް އެ ގައުމުގެ ސަރުކާރުން ވަނީ ވަރަށް ހަރުކަށި ފިޔަވަޅުތަކެއް އަޅައިފައެވެ.


“މާލޭ ޖަލަކީ ޖަލުތައް ރީބްރޭންޑް ކުރުމަށް ތައްޔާރު ކުރެވިފައިވާ ޖަލެއް” ކޮމިޝަނަރ\n01 މާރޗް 2015\nމާލޭ ޖަލަކީ ޖަލުތައް ރީބްރޭންޑް ކުރުމަށް ތައްޔާރުކުރެވިފައިވާ ޖަލެއްކަމަށް ކޮމިޝަނަރ އޮފް ޕްރިޒަންސް މުޙައްމަދު ޙުޝާމް ވިދާޅުވެއްޖެއެވެ.\nކޮމިޝަނަރ މިހެން ވިދާޅުވީ މިދިޔަ ބުރާސްފަތި ދުވަހުގެރޭ މާލޭ ޖަލުގެ7ވަނަ އަހަރީ ދުވަހުގެ މުނާސަބަތުގައި ބޭއްވި ޚާއްޞަ ޑިނަރ ނައިޓް ފައްޓަވައި ދެއްވުމުގެ ގޮތުން ވާހަކަފުޅު ދައްކަވަމުންނެވެ.\nކޮމިޝަނަރ ވިދާޅުވީ މިޒަމާނުގެ ޖަލުތަކަކީ ރިހެބިލިޓޭޝަން ޕްރޮގްރާމްތައް ހިންގާ ތަންތަން ކަމަށާއި އަދި ޤައިދީންނަށް ތަޢުލީމީ ފުރުޞަތުތައް މިހާރުވެސް ފުޅާވެގެން ހިނގައްޖެ ކަމަށެވެ. އަދި ޤައިދީން އަނބުރާ މުޖުތަމަޢު އަށް ނުކުތުމަށް ތައްޔާރުވަމުން އަންނައިރު އެމީހުންނަށް އިތުރު މަސައްކަތްތައް ދަސްކޮށްދީ ކުށުގެވެށިން އެމީހުން ސަލާމަތް ކުރުމަށް މަސައްކަތް ކުރައްވަމުން ގެންދަވާ ކަމަށެވެ.\nކޮމިޝަނަރ ވިދާޅުވީ ކުރީގައި ޖަލުގެ ގޮތުގައި “ޓިނުގެ” ހުންނައިރު، އެތަނުން ޤައިދީން ފިލާކަމަށެވެ. އަދި އެމީހުން ހޯދުމުގެ މަސައްކަތްކޮށްފައި ޖަލު ބެލެހެއްޓުމަށް ވަގުތު ނުވާކަމަށެވެ.\nޖަލުތަކުގެ މުވައްޒަފުންގެ ޢާއިލާ ތަކާއި މުޚާޠަބުކޮށް ކޮމިޝަނަރ ވިދާޅުވީ ޖަލުތަކުގެ މުވައްޒަފުން މިހާރު މަސައްކަތް ކުރަމުންދަނީ ވަރަށް ހިތްހަމަޖެހިގެން ކަމަށެވެ. އަދި ކުރީގަ އެ އޮންނަ ހާސްކަން މިހާރު ޖަލުތަކުގެ މުވައްޒަފުންގެ ނެތްކަމަށެވެ. ކުރީގައި ޖަލަކީ ބިރުވެރި ތަނެއްގެ ގޮތުގައި ސިފަވެފައި ވީނަމަވެސް މިހާރު ކުރެވުނު މަސައްކަތް ތަކާއެކު، އެ ބިރުވެރިކަން އެއްކޮށް ނެތިގެން ހިނގައްޖެކަމަށެވެ.\nކޮމިޝަނަރ އިތުރަށް ވިދާޅުވީ އޭރު ޖަލުތައް އޮތްގޮތުން ޖަލުތަކަށް ބޭނުންވާ އޮފިސަރުން ހޯދުމަށް ވަރަށް އުނދަގޫތައް ދިމާވެފައި ވާކަމަށެވެ. އަދި އެކި އަތޮޅުތަކަށް ޓީމްތައް ފޮނުވައިގެންވެސް މުވައްޒަފުން ހޯދުމަށް މަސައްކަތް ކުރެވިފައި ވާކަމަށެވެ. ނަމަވެސް މިއަދު 20 އޮފިސަރުން ހޯދަން އިޢުލާން ކުރީމާ 300 އާއި 400 އާއި ދެމެދު ޢަދަދަށް ވަޒީފާއަށް ކުރިމަތިލާކަމީ މި މުއައްސަސާ އަށް އިތުރު ކުރިއެރުން އައިސްފައިވާކަމުގެ ހެއްކެއް ކަމަށެވެ.


Dharumavantha School ge classroom thah AC koffi | Mihaaru\nދަރުމަވަންތަ ސްކޫލް އޭސީ ކުރުމަށްފަހު އެޑިއުކޭޝަން މިނިސްޓަރު ޑރ. އައިޝަތު އަލީ އެ ސްކޫލުގެ ދަރިވަރުންނާ މިއަދު ބައްދަލުކުރައްވަނީ .-- ފޮޓޯ: އެޑިއުކޭޝަން މިނިސްޓްރީ\n16 ޖޫން 2019 - 19:26 30 comments\nއެޑިއުކޭޝަންގެ ސްޓޭޓް މިނިސްޓަރު އަހުމަދު ރިޔާޒު ވިދާޅުވީ އެ ސްކޫލް ހޫނު ގަދަވުމުގެ ޝަކުވާ ބެލެނިވެރިންނާއި ސްކޫލުގެ ފަރާތުން މިއަހަރުގެ ކިޔެވުން ފެށުމާއެކު ވަރަށް ބޮޑަށް ކުރި ކަމަށެވެ. އެހެންވެ ހާއްސަ ސަމާލުކަމެއް ދީގެން ދަރުމަވަންތަ ސްކޫލު އޭސީކޮށްފައިވާ ކަމަށް ވިދާޅުވި އެވެ.\nދަރުމަވަންތަ ސްކޫލުގެ އާ އިމާރާތް އެޅެންދެން، އެ ސްކޫލުގެ ދަރިވަރުންނަށް 2016 ވަނަ އަހަރުން ފެށިގެން ކިޔަވައިދެމުން އަންނަނީ ވެލާނާގޭ ކައިރީގައި ހަދާފައި ހުރި ވަގުތީ އިމާރާތުގަ އެވެ. އެތަން ހަދާފައިވަނީ ދަގަނާއި ޓިނުން ކަމަށްވާތީ، އެ އިމާރާތުގައި ކިޔަވައިދޭން ފެށީއްސުރެ ހޫނުވުމުގެ ޝަކުވާ ވަނީ ކޮށްފަ އެވެ.\nދަރުމަވަންތަ ސްކޫލް އޭސީކުރުމަށްފަހު އެޑިއުކޭޝަން މިނިސްޓަރު ޑރ. އައިޝަތު އަލީ އެ ސްކޫލުގެ ދަރިވަރުންތަކަކާ މިއަދު ބައްދަލުކުރައްވަނީ-- ފޮޓޯ: އެޑިއުކޭޝަން މިނިސްޓްރީ\nއެ ސްކޫލުގައި 24 ކްލާސްރޫމް ހުންނައިރު އެ ހުރިހާ ތަނެއް އޭސީކުރަން އެޑިއުކޭޝަނުން 1.5 މިލިއަން ރުފިޔާ ހަރަދުކޮށްފައި ވެ އެވެ.\nރިޔާޒު ވިދާޅުވީ ދަރުމަވަންތައިގެ އާ އިމާރާތް ކުރެހުމުގެ މަސައްކަތް ކުރަމުން އަންނައިރު މި އަހަރުގެ ތެރޭގައި ސްކޫލުގެ އަމަލީ މަސައްކަތް ފަށާނެ ކަމަށެވެ. ތަފާތު މޮޑިއުލަކަށް އެ ސްކޫލް ހަދައި 2021 ވަނަ އަހަރު ކިޔަވައިދޭން ފަށާނެ ކަމަށް ވިދާޅުވި އެވެ.\nދަރުމަވަންތަ ސްކޫލް އޭސީކުރުމަށްފަހު އެޑިއުކޭޝަން މިނިސްޓަރު ޑރ. އައިޝަތު އަލީ މިއަދު ވަނީ އެ ސްކޫލަށް ވަޑައިގެންފަ އެވެ. އަދި ދަރިވަރުންތަކަކާ ބައްދަލުކުރެއްވުމަށްފަހު ވިދާޅުވެފައި ވަނީ ދަރިވަރުން މޫނުމަތިން މިއަދު ފެންނަނީ އުފާވެރިކަން ކަމަށެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ކިޔަވާކުދިން ދަރުމަވަންތަ ސްކޫލް


MMA in midhiya aharu 550 millon dolaru vikki\nމިދިޔައަހަރު 550 މިލިއަން ޑޮލަރު ވިއްކި\nރާއްޖޭގެ މަރުކަޒީ ބޭންކް އެމްއެމްއޭ ފޮޓޯ | އަވަސް އާކައިވް\nރާއްޖޭގެ ޑޮލަރު މާކެޓް ހިފެހެއްޓުމުގެ ގޮތުން، އެމްއެމްއޭ އިން ބޭންކްތަކަށް މިދިޔަ އަހަރު 550 މިލިއަން ޑޮލަރު ވިއްކައިފި އެވެ. އެމްއެމްއޭގެ އަހަރީ ރިޕޯޓްގައިވާ ގޮތުން 2018 ވަނަ އަހަރު ރާއްޖޭގެ ބޭރު ފައިސާގެ ބާޒާރަށް 550.7 މިލިއަން އެމެރިކާ ޑޮލަރު ފޯރުކޮށްދިނެވެ. މި އަދަދަކީ 2017 ވަނަ އަހަރާ އަޅާ ބަލާއިރު 19 ޕަސެންޓް އިތުރު އަދަދެކެވެ.\nއަދި 2017 ވަނަ އަހަރު އެމްއެމްއޭގެ ބޭރު ފައިސާ ވިއްކުމުގެ ސިޔާސަތަށް ގެނައި ބަދަލުގެ ދަށުން، ސަރުކާރު ހިއްސާވާ ކުންފުނިތަކުގެ ޒަރޫރީ ހިދުމަތްތަކަށާއި ތަރައްގީގެ މަޝްރޫއުތަކަށް ބޭނުންވާ ބޭރު ފައިސާގެ ޖުމުލަ އަދަދު ފޯރުކޮށްދޭން ވަނީ ނިންމާފަ އެވެ.\nއެމްއެމްއޭއިން ބުނީ މި ސިޔާސަތުގެ ދަށުން 2018 ވަނަ އަހަރުގެ ތެރޭގައި ސަރުކާރު ހިއްސާވާ ކުންފުނިތަކަށް 319.9 މިލިއަން އެމެރިކާ ޑޮލަރު ވިއްކާފައިވާ ކަމަށެވެ. މި އަދަދަކީ އެމްއެމްއޭއިން 2017 ވަނަ އަހަރު ސަރުކާރު ހިއްސާވާ ކުންފުނިތަކަށް ވިއްކި ބޭރު ފައިސާގެ ޖުމުލަ އަދަދާ އަޅާ ބަލާއިރު 31 ޕަސެންޓް އިތުރު އަދަދެއް ކަމަށް ވެސް މަރުކަޒީ ބޭންކުން ބުންޏެވެ.\nސަރުކާރު ކުންފުނިތަކަށް 230 މިލިއަން ޑޮލަރު\nސަރުކާރު ހިއްސާވާ ކުންފުނިތަކުގެ އިތުރުން، އެމްއެމްއޭއިން މިދިއަ އަހަރުގެ ތެރޭގައި ވިޔަފާރި ބޭންކުތަކަށް ވެސް ބޭރު ފައިސާ ފޯރުކޮށްދިނެވެ. އެގޮތުން 2018 ވަނަ އަހަރުގެ ތެރޭ ވިޔަފާރި ބޭންކުތަކަށް 230.8 މިލިއަން އެމެރިކާ ޑޮލަރު ވިއްކާފައިވެ އެވެ. މިއީ 2017 ވަނަ އަހަރާ އަޅާބަލާއިރު ހަތަރު ޕަސެންޓުގެ އިތުރު އަދަދެކެވެ.\nއެމްއެމްއޭއިން މިދިޔަ އަހަރު ޑޮލަރު ވިއްކި ގޮތް- މައުލޫމާތު އެމްއެމްއޭ\nމި ޖުމުލަ އަދަދުގެ ތެރޭގައި، ވިޔަފާރި ބޭންކުތަކުގެ ބޭނުންތަކަށް ގަވާއިދުން ކޮންމެ ހަފުތާއަކު ވިއްކާ އެމެރިކާ ޑޮލަރުގެ ގޮތުގައި ފޯރުކޮށްދިން 169.5 މިލިއަން އެމެރިކާ ޑޮލަރު ހިމެނެވެ.\nތައުލީމް ހާސިލް ކުރުމަށާއި ބޭސް ފަރުވާއަށް ރާއްޖެއިން ބޭރަށް ދަތުރުކުރި ދިވެހިންނަށް 2.13 މިލިއަން އެމެރިކާ ޑޮލަރު މިދިއަ އަހަރުގެ ތެރޭގައި ފޯރުކޮށްދިނެވެ. މީގެ އިތުރުން، އެހެނިހެން ގޮތްގޮތުން، އޭ ތެރޭގައި ހައްޖާއި އުމްރާގެ އަޅުކަމަށް ދިވެހިން ގެންދާ ގްރޫޕްތަކަށް ވިއްކި ޑޮލަރު ހިމަނައިގެން ބޭރު ފައިސާގެ ގޮތުގައި 6.3 މިލިއަން އެމެރިކާ ޑޮލަރު ބޭންކުތަކަށް ފޯރުކޮށް ދިނެވެ.\nރާއްޖެއިން ބޭރަށް ދަތުރުކުރާ ދިވެހިންނަށް ބޭނުންވާ ބޭރު ފައިސާ ފޯރުކޮށްދިނުމުގެ ސިޔާސަތުގެ ދަށުން ބީއެމްއެލް މެދުވެރިކޮށް ވީއައިއޭއިން ކޮންމެ ދަތުރުވެރިއަކަށް 500 އެމެރިކާ ޑޮލަރުގެ މަގުން ނަގުދު ފައިސާގެ ގޮތުގައި ދެމުން ގެންދެއެވެ. އެ ފައިސާ ޖުމުލަ އަދަދު މިދިއަ އަހަރު 5.44 މިލިއަން އެމެރިކާ ޑޮލަރަށް އަރަ އެވެ.\nރާއްޖޭގެ އިގްތިސޯދީ ދުވެލި މަޑުޖެހިއްޖެ\nކުންފުނިތަކުގެ ފައިދާ ދަށްވެ، އާމްދަނީއަށް އަސަރުކޮށްފި\nއަމިއްލަ ލޯނުގެ 37 ޕަސެންޓް ޓޫރިޒަމަށް!\nއާ ސިޔާސަތުތަކުން ރިކަރަންޓް ހަރަދު ބޮޑުވުމުގެ ބިރު!


Ibthihal ge maru: Vakeel badhaluvumun hulaasaa bayaan ivvun fass kohffi\nއިބްތިހާލްގެ މަރު: ވަކީލު ބަދަލުވުމުން ހުލާސާ ބަޔާން އިއްވުން ފަސްކޮށްފި\nހުކުމް ކުރުން އޮންނާނީ 28 ވަނަ ދުވަހު: ގާޒީ\n14 ޑިސެމްބަރ 2020 - 15:41:55\nވ. ރަކީދޫގައި އަނިޔާވެރި ގޮތަކަށް މުހައްމަދު އިބްތިހާލް މަރާލި މައްސަލައިގައި އޭނާގެ މަންމަ، އާފިޔާ މުހައްމަދުގެ މައްޗަށް އުފުލާފައިވާ ދައުވާގައި ހުލާސާ ބަޔާން އިއްވުން ފަސްކޮށްފި އެވެ.\nއެ މައްސަލައިގައި އާފިޔާގެ ފަރާތުން ހުލާސާ ބަޔާނެއް ހުށަހެޅުމަށް ބޭނުންވާ ކަމަށް އެންމެ ފަހުން ބޭއްވި އަޑުއެހުމުގައި އާފިޔާގެ ވަކީލް ވިދާޅުވުމުން މިމަހުގެ 10 ވަނަ ދުވަހާއި ހަމައަށް ވަނީ އެ ފުރުސަތު ދެއްވާފަ އެވެ. އާފިޔާއަށް އެ މައްސަލައި ވަކީލަކު ހަމަޖައްސާފައިވަނީ ދައުލަތުގެ ފަރާތުންނެވެ.\nއެ މައްސަލައިގައި މިއަދު ބޭއްވި އަޑުއެހުމުގައި މައްސަލަ ބައްލަވާ ގާޒީ ވިދާޅުވީ ދައުލަތުން އާފިޔާއަށް ހަމަޖައްސާފައިވާ ވަކީލު ބަދަލުވެފައިވާ ކަމަށެވެ. އަދި އެކަމުގައި އޭޖީ އޮފީހުން ފޮނުވި ސިޓީގައި ހުލާސާ ބަޔާން އިއްވުން ފަސްކޮށްދިނުމަށް އެދިފައިވާ ކަމަށެވެ.\nއާފިޔާއަށް ދައުލަތުން ހަމަޖައްސައިދިން ވަކީލް މިއަދުގެ ޝަރީއަތުގެ މަޖިލީހުގައި ވާހަކަ ދައްކަވަމުން ވިދާޅުވީ އޭނާއާ މައްސަލަ ހަވާލުކޮށްފައިވަނީ މިމަހުގެ ނުވަ ވަނަ ދުވަހު ކަމަށެވެ. އަދި މައްސަލައިގައި އާފިޔާ ހުލާސާ ބަޔާނެއް ދިނުމަށް ބޭނުންވާ ކަމަށާއި، އެކަމަށްޓަކައި މައްސަލަ ދިރާސާ ކުރުމަށް ވަގުތު ބޭނުންވާކަމަށް ވިދާޅުވި އެވެ. އެގޮތުން މައްސަލަ ދިރާސާކޮށް ހުލާސާ ބަޔާނެއް ދިނުމަށް 10 ދުވަހުގެ ފުރުސަތެއް ދިނުމަށް ވަނީ އެދިވަޑައިގެންފަ އެވެ.\nއާފިޔާގެ ފަރާތުން ހުލާސާ ބަޔާނެއް ދިނުމަށް އިތުރު 10 ދުވަހުގެ ފުރުސަތެއް ދިނުމަށް ދައުލަތުން އިއުތިރާޒް ނުކުރުމުން ގާޒީ ވިދާޅުވީ މިމަހުގެ 24 ވަނަ ދުވަހާއި ހަމައަށް މައްސަލަ ދިރާސާކޮށް ހުލާސާ ބަޔާން ތައްޔާރު ކުރުމަށް ފުރުސަތުދޭ ކަމަށެވެ. އަދި ވިދާޅުވީ ކޯޓުގެ ސަބަބުން ކަމެއް މެދުވެރި ނުވާނަމަ ހުލާސާ ބަޔާން ދިނުމަށް އިތުރު ފުރުސަތެއް ނުދެއްވާނެ ކަމަށެވެ. އަދި ހުލާސާ ބަޔާން އިއްވުމަށް މީގެ ކުރިން ލިބުނު ފުރުސަތުގައި އާފިޔާ ވަރަށް ކުރުކޮށް އެއްޗެކޭ ބުނެފައިވާ ކަން ފާހަގަކުރެއްވި އެވެ. އަދި މައްސަލަ މާބޮޑަށް ދިގުލާފައިވާ ކަން ފާހަގަކުރެއްވި އެވެ.\nމައްސަލަ ބައްލަވާ ގާޒީ ވިދާޅުވީ މިމައްސަލައިގައި އާފިޔާގެ ފަރާތުން ހުލާސާ ބަޔާން އިއްވުމަށް ދެން އަޑުއެހުމެއް ބާއްވާނީ މިމަހުގެ 24 ވަނަ ދުވަހު ކަމަށެވެ. އަދި 28 ވަނަ ދުވަހު ހުކުމް ކުރުމަށް އަޑުއެހުން ބާއްވާނެ ކަމަށް ވިދާޅުވި އެވެ.


ޖުލައި މަހު ރިސޯޓު ހުޅުވަން ތައްޔާރަށް އޮތް ކަމުގެ ޔަގީންކަން 41 ރިސޯޓަކުން ދީފައިވޭ -އަލީ ވަހީދު – DhiDaily\nޖުލައި މަހު ރިސޯޓު ހުޅުވަން ތައްޔާރަށް އޮތް ކަމުގެ ޔަގީންކަން 41 ރިސޯޓަކުން ދީފައިވޭ -އަލީ ވަހީދު\nބޯޑަރު ހުޅުވާލާނެ ތާރީހު އިއުލާނު ކުރުމުގެ ކުރިން ވެސް ޖުލައި މަހު ރިސޯޓު ހުޅުވަން ތައްޔާރަށް އޮތް ކަމުގެ ޔަގީންކަން 41 ރިސޯޓަކުން ދީފައިވާ ކަމަށް އެންއޯސީގައި މިރޭ ބޭއްވި ނޫސްވެރިންގެ ބައްދަލުވުމުގައި ޓުއަރިޒަމް މިނިސްޓަރ އަލީ ވަހީދު ވިދާޅުވެއްޖެއެވެ.\nއެންއީއޯސީގައި މިރޭ ބޭއްވި ނޫސްވެރިންގެ ބައްދަލުވުމުގައި މިނިސްޓަރު އަލީ ވިދާޅުވީ، އަންނަ މަހު ރާއްޖޭގެ ބޯޑަރު އަލުން ހުޅުވާލާއިރު ރާއްޖޭގައި ހިންގާ ރިސޯޓުތަކުގެ ދެބައިކުޅަ އެއްބަޔަށްވުރެ ގިނަ ރިސޯޓު ހުޅުވާލެވޭނެކަމަށެވެ.\n”ރާއްޖޭގައި 150 ވަރަކަށް ރިސޯޓު އޮޕަރޭޓު ކުރަމުން މިދިޔައީ. އޭގެ ދެބައިކުޅަ އެއްބަޔަށް ވުރެ ގިނަ ރިސޯޓު ޖުލައި މަހުގެ ތެރޭގައި އޮޕަރޭޝަނަށް އަންނާނެ“ މިނިސްޓަރ ވިދާޅުވިއެވެ.\nމިނިސްޓަރ އިތުރަށް ވިދާޅުވީ ބޯޑަރު ހުޅުވާލާނެ ތާރީހެއް ހަމަޖެހުމާއެކު، ރިސޯޓުތައް ހުޅުވޭނެ ތާރީހުތައް އަލުން ހުށަހެޅުމަށް މިނިސްޓްރީން ސާކިއުލާއެއް ނެރެފައިވާ ކަމަށެވެ.\n”ބޯޑާ އިއުލާނު ކުރުމުގެ ކުރިން މިނިސްޓްރީން ސާކިއުލާއެއް ނެރުނިން. އޭރު އެ ތާރީހު ކަށަވަރު ނުވާއިރު ވެސް، 41 ރިސޯޓެއް ޖުލައިގައި ހުޅުވާނެކަމުގެ ޔަގީންކަން މިނިސްޓްރީއަށް ދީފައި އޮތީ. ތާރީހު ލިބުމާއެކު ޑިސައިޑް ކުރަން އިތުރު 30 ރިސޯޓުން ބޭނުންވާކަމުގެ މައުލޫމާތު ދީފައިވަނީ“ މިނިސްޓަރ ވިދާޅުވިއެވެ.\nރާއްޖޭގެ ބޯޑަރުތައް ހުޅުވާލުމަށް ހަމަޖެހިފައިވާ ތާރީހަކީ 15 ޖުލައި ކަމަށް އިއްޔެ ބޭއްވި ނޫސްވެރިންގެ ބައްދަލުވުމުގައި ރައީސުލް ޖުމްހޫރިއްޔާ ވަނީ އިޢުލާން ކޮށްފައެވެ. މި އާއެކު މި ފެށޭ އޮގަސްޓު މަހުަގައި ގެސްޓު ހައުސްތަކާއޮ އަމިއްލަ އެހެނިހެން ވިޔަފާރިތައް ފެށުމަށްވެސް މަސައްކަތްކުރެވެމުން ދާކަމަށް ރައީސް ވަނީ ވިދާޅުވެފައެވެ.


Kudakuda badhalakun beynunvi hisaabah!\nއަންހެނުންނަށް ގޮންޖެހުންތައް އޮވެ އެވެ. އަންހެނުންގެ ކިބައިގައި ހިތްވަރާއި ސާބިތުކަން ވެސް ހުންނަންޖެހެ އެވެ. މިއީވެސް އަންހެނެކެވެ. ބޭންކް އޮފް މޯލްޑިވްސްގައި އެސޯއިއޭޓް ބޭންކަރެއްގެ ވަޒީފާގައި ހުރެފައި އެ ވަޒީފާ ދޫކޮށްލައި ދާއިރާ ވެސް ބަދަލުކޮށް، އަމިއްލަ ވިޔާފާރީގެ ތެރެއަށް ނުކުތީ އެވެ. "ވެލްނެސް ސެންޓާ ބައި ނިޝީ" ގެ ނަމުގައި މިހާރު ހުޅުމާލޭގައި ހިނގައިގެންފައިވާ ބިއުޓީ ސެލޫނެއް ހުޅުވައިގެން ނުކުތީ އައިމިނަތު ނިޒްނާ އެވެ.\n"ވެލްނެސް ސެންޓާ ބައި ނިޝީ" އަކީ އުމުރުން 33 އަހަރުގެ ނިޒްނާ ދެކެމުން އައި ހުވަފެނެއް ހަގީގަތަކަށް ހަދަން ކުރި މަސައްކަތެކެވެ. މި ވެލްނަސް ސެންޓަރުން އަންހެނުނާއި ފިރިހެނުން އަދި ކުޑަކުދިންނަށް ވެސް ތަފާތު ހިދުމަތްތަކެއް ދެއެވެ. ތެރަޕިއުޓިކް މަސާޖާއި ބިއުޓީ އެންޑް ހެއާ ކެއާ، މޭކްއަޕާއެކު ތަފާތު ޕެކޭޖްތައް ހިމަނާފައި ވެއެވެ. އަދި މާބަނޑު މީހުންނަށް ހާއްސަ ހިދުމަތްތައް ދޭއިރު ސްޕޯޓްސް އިންޖަރީތަކުގެ މަސާޖު ވެސް ދެއެވެ.\nނިޒްނާ: ވެލްނެސް ބައި ނިޝީ ތަރައްގީ ކުރި -- ފޮޓޯ: އަވަސް\n"ސްކޫލް ނިންމާ ކުރިޔަށް ދާނެ ވަކި ރޮނގެއް ނިންމުމަށް ވިސްނުމަށް ދިޔަ ދުވަސްވަރު ޖަޕާނު ބަޔަކު ރަށުގައި ހިންގި ބިއުޓީ ކޯހެއް އޮވެގެން އެ ފުރުސަތު ބޭނުންކޮށްލައިގެން ފެށުނު ކަމެއް މިއީ،" އޭނާ ބުންޏެވެ.\n"ވެލްނެސް ބައި ނިޝީ" ގެ ކޮންސެޕްޓަކީ ތަފާތު ކޮންސެޕްޓެކެވެ. އެންމެ ހާއްސަ ކަމަކީ ކްލަޔަންޓުންނަށް ދީފައިވާ އޮންނަ ޕްރައިވެސީއެ އެވެ.\nނިޒްނާ: އަބަދުވެސް ބޭނުންވީ އަމިއްލަ ވިޔަފާރިއެއް ތަރައްގީ ކުރަން -- ފޮޓޯ: އަވަސް\n"ބޯކޮށަން، އައިބްރޯސް ނުވަތަ ފޭޝަލް ހެދުމަށް އަޔަސް. ވަރަށް ބޮޑަށް 'ޕޭމްޕާ ޔޯ ސެލްފް' ފިލޯސޯފީއެއް މި ގެންގުޅެނީ. ކޮންމެ މީހަކަށްވެސް ވަރަށް ޕާސަނަލް ސާވިސްއެއް ދެވޭތޯ ބަލަނީ،" އޭނާ ކިޔައިދިނެވެ. "ހިދުމަތްދޭއިރު ފްރީ ވައިފައި، ކޮފީ ޖޫސް އޮފާ ކުރަން. އަންހެން ބޭފުޅުން، ނުވަތަ މަންމައިން މި އަންނަނީ ހިދުމަތް ހޯދަން. އަޅުގަނޑުމެން އެބަދެން ކުދިން ގޮވައިގެން އައުމުގެ ފުރުސަތު. އާޓް ކްރާފްޓެއް ހަދާލުމަށް ނުވަތަ އައިސްކްރީމާއެކު ބޭނުންވާ ޓީވީ ޝޯއެއް ބަލާލުމުގެ ފުރުސަތު ވެސް ދެން،"\nމި އައިޑިއާ އަކީ ހިދުމަތް ހޯދަން އަންނަ މަންމައިންގެ އިތުރުން ކުދިންނަށް ވެސް ވަރަށް ގަޔާވާ ކަމަކަށް އޮތީ ވެފަ އެވެ. އެކި ކުދިން ހަދިޔާކޮށްފައިވާ އެ ކުދިންގެ އާޓް އަދި ކްރާފްޓް ފްރޭމްކޮށްފައިވާ ފާރުގައި ހަރުކޮށްފައި ބަހައްޓައިދެ އެވެ.\nނިޒްނާ އާއިލާއި އެކު\nހާއްސައެހީއަށް ބޭނުންވާ މީހުންނަށް ވެސް ވީލްޗެއާގައި ވަދެވޭ ގޮތަށް ހަދާދީފައިވާ މި ވެލްނަސް ސެންޓަރުގެ ބްރޭންޑް އެމްބަސަޑަރަކީ ވެސް ހާއްސަ އެހީއަށް ބޭނުންވާ ކުއްޖެކެވެ. އެއީ މި ސެލުންނަށް އޮތް ތަރުހީބު އިތުރުވާ ސަބަބަކަށްވެފައި ވެއެވެ.\nނިޒްނާގެ މި ވިޔާފާރި ފުޅާކުރުމުގެ ގޮތުން އިތުރަށް އޭނާ ވިސްނަނީ ޖިމާއި ޕާރސަނަލް ޓްރެއިނިންގެ ހިދުމަތް ފޯރުކޮށްދޭށެވެ. ވިޔަފާރިއެއް ފެށުމަށް މަސައްކަތް ކުރާ ފަރާތްތަކަށް ނިޒްނާއަކީ އިންސްޕިރޭޝަނެކެވެ.


BREAKING NEWS: Admit Kohgen Faruvaadhey Meehun Record Adhadhakah Mahchah, Mihaaru 290 Meehun Admit - Vaguthu\nކޮވިޑް-19 ޖެހިގެން ހޮސްޕިޓަލްގައި އެޑްމިޓް ކޮށްގެން ފަރުވާދޭ މީހުންގެ އަދަދު ރެކޯޑް އަދަދަކަށް އިތުރުވެއްޖެއެވެ.\nމިރޭ އެޗްޕީއޭ އިން އާއްމުކޮށްފައިވާ ތަފާސް ހިސަބުތަކަށް ބަލާއިރު މިހާރު 290 މީހަކަށް ހޮސްޕިޓަލްތަކުގައި އެޑްމިޓް ކޮށްގެން އަންނަނީ ފަރުވާ ދެމުންނެވެ. މިއީ އެޑްމިޓް ކޮށްގެން ހޮސްޕިޓަލްގައި ފަރުވާދޭ ކޮވިޑް ބަލި މީހުންގެ އަދަދު މިހައި މައްޗަށް ދިޔަ ފުރަތަމަ ފަހަރެވެ.\nފާއިތުވި 24 ގަޑިއިރުގެ ތެރޭގައި ހޮސްޕިޓަލްގައި އެޑްމިޓް ކޮށްގެން ފަރުވާދޭ މީހުންގެ އަދަދު ވެސް ވަނީ ވަރަށް ބޮޑަށް އިތުރުވެފައެވެ. ރޭ އާއްމުކުރި މައުލޫމާތައް ބަލާއިރު އޭރު ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ގެންދިޔައީ 259 މީހުންނަށެވެ. އޭގެތެރެއިން ހަތަރު މީހަކު މިއަދު ވަނީ ނިޔާވެފައެވެ. ހާލަތު ރަނގަޅު ވެގެން މިއަދު ހޮސްޕިޓަލުން ދޫކޮށްލި މީހުންގެ އަދަދު އެޗްޕީއޭ އިން ހާމައެއް ނުކުރެއެވެ.\nލިބެން ހުރި މައުލޫމާތައް ބަލާއިރު 35 މީހުން މިއަދު އެކަނިވެސް ވަނީ ހޮސްޕިޓަލްގައި އެޑްމިޓް ކޮށްފައެވެ.\nރާއްޖެ އިން ކޮވިޑަށް ފައްސިވާ މީހުންގެ އަދަދު ދުވަހުން ދުވަހަށް އިތުރުވަމުން އަންނައިރު ހޮސްޕިޓަލްތަކުގައި އެޑްމިޓް ކޮށްގެން ފަރުވާދޭން ޖެހޭ މީހުންގެ އަދަދު ވެސް އަންނަނީ އިތުރުވަމުންނެވެ. މެއި މަސް ފެށުނުއިރު ހޮސްޕިޓަލްގައި އެޑްމިޓް ކޮށްގެން ފަރުވާދެމުން ގެންދިޔައީ 161 މީހުންނަށެވެ.\nމެއި 15, 2021 00:10\nލޮކްޑައުނަށް ދިޔައިމަ މައިތިރި ވާނީ\nމެއި 15, 2021 00:18\nބަލިވެގެން (ކޮވިޑުއަލާމާތް ފެނިގެން) ޑ ރައް ދެއްކީމަ ޓެސްޓުހަދާފަ ނަތީޖާ ލިބެނީ ހަތަރު ފަސްދުވަހުން\nގުޅާފަ ބުނަނީ ކަލޭ ޕޮޒިޓިވް ޑޮކުޓަރުންގެޓީމުން ފަހުން ގުޅާނެއޭ\nދެދުވަސް ވާއިރުވެސް ކާާނެ ބޭސްގުޅައެއްނުލިބޭ\nބޭސް ސިޓީ ލިބެނީހަފުތާއެއް ފަހުން\nމިބަލި ބޭސްނުކާ ރަގަޅުވާނެތަ\nމެއި 15, 2021 00:50\nޢަދިވެސް ރައްރަށަށް ގެސްޓުން ގެނައުމަކަށް ބަދަލެއް ނަަދެެ ސަރުކާރުން ބޭނުންވަނީ ބަލި އާއްމުކުރަން\nމެއި 15, 2021 06:55\nވެރިންނަށް ކޮންކަމެއް ކުރެވެނީ، މިހާރު ރާއްޖޭގައި އެންމެ ޚިދުމަތްތެރި ބަޔަކީ ޞިއްޙަތާއި ގުޅޭ ބޭފުޅުން ކޮުޅު އެކަނި، ދެންތިބީ މަ ޕާޓީ މަޕާޓީ


އަސްލާން 8 | Esfiya - Dhivehi Vaahaka Site\nއެއީ މީގެ ވިހި އަހަރު ކުރިއެވެ. ސިކުނޑީގެ ބައްޔެއްޖެހިގެން އަހަރެން މި އެސައިލަމްއަށް ގެނެވުނެވެ. ހުދު ހޯލްވޭތަކުން ލާފައި ގޮސް ވެއްދި ހުދުކަން ބޮޑު ކޮޓަރީގައި ބަންދުކުރުމުން ގަތް ބިރުން ރޯން އިނީ ކަނެއްގައި ދެފައި ކުރުކޮށްގެންނެވެ.\n“މަރިޔަމް އަހަރެން ބަލިވީމަ އަހަރެން ބޭނުންނުވާތީ މި ތަނަށް ފޮނުވައިލީތަ؟ ދެން މިތަނުން ނުކުމެވޭނީ ކޮން ދުވަހަކުން؟ ދެން އަހަންނަށް ކިހިނެތް ވާނީ؟” މިފަދަ ހިޔާލުތަކެއް އަހަރެންގެ ސިކުނޑީގައި އެނބުރުނު ވަރަކަށް ގިސްލުމުގެ އަޑު ވީ ބާރެވެ. އަމިއްލަ ބާރުގެ ދަށުގައި ނެތް ކަންކަން ކުރެވޭ ނަފްސުދެކެ ބިރުގަނެވުނެވެ.\nއެގޮތުގައި ހަފްތާއެއް ވޭތުވެދިޔައިރު ލޮލުން ކަރުނު ހިކިއްޖެއެވެ. ހިތަށް ވެރިވެފައިވީ ހުސްކަމެކެވެ. ދެ އަތުގައި ނޫވެފައި ހުރި އިންޖެކްޝަން ކަށީގެ ނިޝާންތަކުގައި އަތް ހާކައިލީމެވެ. އެ ތަނުގެ ތަދުވެސް އިހުސާސެއް ނުވިއެވެ.\n“ފޫހިވަނީ…” އަހަރެންގެ ހިތަށް އެނޫން އެއްޗެއް ނޭރިއެވެ. އެކުވެރިން މަތިން ހަނދާންވިއެެވެ. ނަމަވެސް ހިތާމަވެރިކަމެއް އިހުސާސެއް ނުވިއެވެ. ލޯ މަރައިލައިފައި، އެކުގައި ވާނެ އެކުވެރިއަކަށް އެދެވުނީ ވެފައިވީ ފޫހިންނެވެ.\nލޯ ހުޅުވައިލިއިރު ކުރިމަތީ ހުރި ފިރިހެންކުއްޖާ ފެނިފައި ސިއްސައިގެން ގޮސް ހަޅޭއްލަވައިގަނެވުނެވެ. އެ ކުއްޖާ ދެލޯ ބޮޑުކޮށްލާފައި ތުންފަތުގައި ޝަހާދަތް އިނގިލި ޖައްސައިލީ އަޑުގަދަ ނުކުރުމަށް ބުނުމުގެގޮތުންނެވެ. ބަލައިބެލުމަށް އަހަންނާއި ދާދި އެއް އުމުރެއްގެ ކުއްޖެކެވެ. އުފަންވި އިރެއް ނޭންގޭތީ އަހަންނަށް އަމިއްލަ އުމުރު ނޭންގެއެވެ.\n“އަަހަންނަށް ކިޔަނީ އަސްލާން.” ސަލާންކުރަން އަތްދިއްކޮށްލާފައި ހިނިތުންވެލުމުން އަސްލާންގެ ކޮލަށް އަޑިކޮޅެއް އެރިއެވެ. އިރުކޮޅަކު މޫނަށް ބަލަހައްޓައިގެން އިނދެފައި އަހަރެން އޭނާގެ އަތުގައި ހިފައިލީމެވެ. އަސްލާންއަކީ އަހަންނަށް ގެއްލުމެއް ނުދޭނެ ފަރާތެއްކަން ހިތްބުނީ ކީއްވެކަމެއް ނޭންގެއެވެ.\nއެންމެ ފުރަތަމަ ބައްދަލުވުމުގައިވެސް އޭނާ ވާހަކަދެއްކީ މުޅި އުމުރު ދަންނަ ގާތް އެކުވެރިއެއްހެންނެވެ. ހޭންވެސް ޖެހިލުންވެފައި އިން ނަމަވެސް ނުހީ ނީންދެވުނެވެ. އަހަރެންގެ ހިނިތުންވުން ފެނިފައި އަސްލާން ހިތްހަމަ ޖެހޭހެން ހީވިއެވެ. ލޯ މަރައިލާފައި ގޮވައިލާއިރަށް އަންނާނަމޭ ބުނުމުން ފުރަތަމަ ގަބޫލެއް ނުކުރެވުނެވެ. ދެން ދަނީއޭ ކިޔަައިފައި ކުއްލިއަކަށް ގެއްލުމުން އިރުކޮޅަކު ގަބުއަރާފައި އިނދެވުނީއެވެ.\n“އަސްލާން.” އާދޭތޯ ބަލަން ގޮވައިލީމެވެ. ލޯ ހުޅުވައިލިއިރު އަސްލާން ކުރިމަތީ ހުރިތަން ފެނިފައި އަނެއްކާވެސް ދިޔައީ ސިއްސައިގެންނެވެ.\n“ބުނީމެންނު އަންނާނަމޭ.” އަސްލާން ބުންޏެވެ. އަހަރެން އިނީ އާޝޯހުވެފައެވެ.\nއެ ރޭގެ ފަހުން ފޫހިވާ ކޮންމެ ވަގުތަކު އަސްލާންއަށް ގޮވަންފެށީމެވެ. ގޮވައިލާ ކޮންމެ ފަހަރަކު ޔަގީންކޮށް އަސްލާން އާދެއެވެ. އަބަދު ގޮވާތީ އުނދަގޫވާނެއޭ ހިތަށްއެރީ މާފަހުންނެވެ. އޭގެ ފަހުން ގޮވަން ނިންމީ ކޮންމެ ރެއަކު އެއް ފަހަރުއެވެ.\nއެކުވެރިކަމުގެ ގުޅުމަށް އިތުރު ފުން މާނައެއް އުފެދުނީ ފުރާވަރުގައެވެ. ނަމަވެސް އަހަރެމެންނަކީ މިއުޅޭ ލޯބިވެރިންހާ އާދައިގެ ގުޅުމެއް އޮންނަ ބައެއް ނޫނެވެ. އަހަރެމެންގެ ދެމެދުގައި ވީ ޝަހުވާނީ އެދުމެއް ނެތް، މައުސޫމު ގުޅުމެކެވެ. ހާއްސަ ލޮއެއްބެކެވެ.\nކުއްލިއަކަށް އަސްލާން ލޯމަތިން ގެއްލޭ ރޭތައް ގިނަވާން ފެށިއެވެ. ނަމަވެސް އަހަރެމެންގެ ދެމެދުގައި އެކަމާއި ބެހޭ ގޮތުން އެއްވެސް ވާހަކައެއް ނުދެކެވެއެވެ. އަސްލާން އިސްވެ އޮޅުންފިލުވައިދޭތޯ ހުރެ ހުރެ އަހަރެން ވަރުބަލިވެއްޖެއެވެ. ހިތުގައި ކެކެމުންދިޔަ ކަންބޮޑުވުމާއި ނުތަނަވަސްކަން ވަމުންދިޔައީ އިތުރެވެ.\nކޮންމެހެން ހަދާފައިވެސް އެ ސުވާލު ކުރަން ނިންމައިގެން އަހަރެން އަސްލާންއަށް ގޮވައިލީމެވެ. ކުރިމަތީ ހުއްޓިގެން ހުރި އަސްލާން އަހަންނަށް ހިނިތުންވެލި ނަމަވެސް އަހަންނަކަށް ރައްދުގެ ހިނިތުންވުމެއް ދައްކައިނުލެވުނެވެ. އަހަންނަށް ބަލަހައްޓައިގެން އިރުކޮޅަކު ހުރެފައި އަސްލާން މޫނުގެ ކުލަވަރު ބަދަލުކޮށްލިއެވެ.\n“އަސްލާން…” ބުނަން އުޅުން ޖުމުލަ މެދުކެނޑުނީ އަސްލާން އަހަރެންގެ އަނގަމަތީ އަތްއެޅުމުންނެވެ.\n“ތި ސުވާލު… އެހަށް ނުކޮށްފާނަންތަ؟… ޕްލީޒް…” އަހަރެން އަހަން އުޅުނު އެއްޗެއް އަސްލާންއަށް އެނގުނުކަހަލައެވެ. އަނގަމަތިން އަތް ނެގި ނަމަވެސް ހިނދުކޮޅަކަށް އަހަރެންގެ އަނގަ ބަންދުވީ އަސްލާންގެ ވޭނުން ފުރިފައިވީ ދެލޮލުގެ ސަބަބުންނެވެ.\n“އަސްލާން އަހަރެން މަތިން ފޫހިވީތަ؟” ހިތްވަރުކޮށްފައި އަހަރެން އެ ޖުމުލަ ބޭރުކޮށްލީމެވެ. “ކީއްވެ؟” ސުވާލަށް ޖަވާބުދިނުމަކާއިނުލައި އަސްލާން އެނބުރުނީ އަނެއް ފަޅިއަށެވެ.\n“ލުއާ.” ހިލްމީގެ އަޑަށް ސިހިފައި އަހަންނަށް އެ ދިމާއަށް ބަލައިލެވުނެވެ. އަނެއްކާ ހިލްމީއަށް އަސްލާންގެ އަޑު އިވުނީބާއޭ ހިތަށްއެރިއެވެ. “ކާކާ ތި ވާހަކަދައްކަނީ؟” ހިލްމީ އެއްސެވެ. އަހަންނަށް ބަލައިލެވުނީ އަސްލާންއާއި ދިމާއަށެވެ. އަސްލާންއެއް ނެތެވެ. އަރައިގަތް ކަށިހިތްވަރުން ދަތްކުނޑިވިކައިގަތްފައި އިސްތަށިގަނޑުގައި ހިފައިގަނެވުނެވެ. އަނެއްކާވެސް ފުރުސަތު ގެއްލުނީއެވެ. ދެން އަސްލާން އަނބުރާ ނައިސްދާނެއޭ ހިތަށްއަރައި ހިތް ތެޅިގަތީ ރޯމަހެއްހެނެވެ. މުއްކަވައިލެވުނު އަތްތިލައަށް ނިޔަފަތިތަށް ވަދެ ހަންގަޑު މެށުނެވެ. ނަމަވެސް އެ ދިލަ އިހުސާސުކުރެވޭ ވަރަށްވުރެ އަހަރެންގެ ބުއްދި އޮތީ އަވަދިނެތިފައެވެ.\nއޭގެ އަނެއް ރެއެވެ. ތެރެޕީ ނިންމާފައި އައިސް އެނދުމަތީ ހަމަޖެހިލީމެވެ. އަސްލާންއަށް ގޮވަން ޖެހިލުންވެފައި އިންނަންޖެހުނީ ނައިސްދާނެކަމަށް ބިރުންނެވެ. އެތައްއިރަކު އެގޮތަށް އިނދެ އިނދެފައި ހިތްވަރުކޮށްފައި ގޮވައިލީމެވެ. ލޯ ހުޅުވައިލިއިރު ކުރިމަތީ އަސްލާން ހުއްޓެވެ. އާދައިގެމަތިން އޭނާ ހިނިތުންވެލިއެވެ. ކުރީ ރޭގެ ސުވާލު ހަނދާން ނައްތާލައިގެން ހުރިކަހަލައެވެ.\n“ކިހިނެތް؟” އަހަންނާއި ޖެހިގެން އިށީންނަމުން އަސްލާން ހާލު އަހައިލިއެިވެ. އަހަރެން ޖަވާބެއް ނުދެމެވެ.\n“އަސްލާން. އަހަރެންގެ ސުވާލަށް ޖަވާބުދީ. މިހާރު އަހަރެންދެކެ ފޫހިވަނީތަ؟ ނޫނީ ކަމެއް ދިމާވެގެންތަ އެހެން ވަނީ؟ ނޫނީ އަސްލާންއަށް ގޮތެއް ވަނީތަ؟ ބަލީތަ؟” ވިސްނާ ވިސްނާ ޖަމާވެފައިހުރި ހުރިހާ ސުވާލުތައް އެއްފަހަރާ ބަންޑުންކޮށްލީމެވެ.\n“ލުއާ. އަހަރެން ދުވަހަކުވެސް ލުއާދެކެ ފޫއްސެއް ނުވާނަން. އާދޭސްކޮށްފަ މި ބުނީ، ތިކަހަލަ އެއްޗެހި ނުކިޔާ.” އަހަރެންގެ ދެކޮނޑު ވަށައި އަތްވަށައިލައިފައި، މޭމަތީ މޫނު ފޮރުވައިލަމުން އަސްލާން ބުންޏެވެ. ކަމެއް ސިއްރުކުރާނަމަ މޫނު ފޮރުވުމަކީ އޭނާގެ އާދައެއްކަން އޭރު އަހަންނަށް ވިސްނުނުނަމައެެވެ.\n“ދެން ކީއްވެ؟ ބުނީމައެންނު އިނގޭނީ.” ކުރިއަށްވުރެ މަޑުމައިތިރިކޮށް އަހަރެން ބުނީމެވެ.\n“…އިރުއިރުކޮޅާ ދާންޖެހެނީ މަންމަ ގޮވީމަ. މަންމަ ވަރަށް ބޮޑަށް ބަލިވެގެން އުޅެނީ. ބައްޕަ ހިނގައްޖެ މަންމަ ދޫކޮށްލާފަ. މަންމަ ދެން…މާ ގިނަ ދުވަހެއް ނެތް…” އަސަރެއް ނެތް އަޑަކުން އަސްލާން ކިޔައިދިނެވެ. އަހަރެންގެ ފައިދަށުން ހީވީ ބިންގަނޑު ދަމައިގަތްހެނެވެ. ރަންބުއްދިވީ އެއެއް މިއެއް ބަލާފަކާ ނޫނެވެ. އަސްލާން ދުރަށް ކޮއްޕާލާފައި ކޯތާފަތްމަތީ އެތިފަހަރެއް އަޅައިލެވުނެވެ.\n“މަންމަ ބާއްވާފަ އަހަރެން ކައިރިއަށް ތި އަންނަނީ؟ ކީއްވެތަ ނުބުނީ އޭނ؟!” އަހަންނަށް އަޑުހަރުކޮށްލެވުނެވެ. ނަމަވެސް އިސާހިތަކު ރުޅިފިލީ، ދެލޯ ބޮޑުވެ، ގަބުއަރާފައި އިން އަސްލާންގެ ލޮލުން ފޭބި ކަރުނަތައް ފެނިފައެވެ.\n“ސޮ..ސޮރީ…” ކުރެވުނު ކަންތައް އަންދާޒާކުރެވުމުން އަހަރެންގެ ކަރުން އަޑު ނުކުތީ ކިރިޔާއެވެ. އަމިއްލަ އަތްތިލައަށް ބަލައިލެވުނީ އަމިއްލައަށް ކުރެވުނު ކަންތައް ގަބޫލުނުކުރެވިގެންނެވެ. އަސްލާންގެ ކޯތާފަތްމަތި ވަގުތުން ރަތްވެއްޖެއެވެ.\n“ސޮރީ.” އަހަންނަށް އަނެއްކާވެސް ބުނެވުނެވެ.\n“އިޓްސް އޯކޭ.” އަވަސްއަވަހަށް އަތުގެ ނުފުށުން ކަރުނަ ރޮނގު ފޮހެލާފައި އަސްލާން ބުންޏެވެ. “ސޮރީ ބުނަންޖެހެނީ އަހަންނެއްނު. ލުއާ އަހަންނަށް ނުގޮވަފާނެތީ ބުނަން ނުކެރުނީ.” އަނެއްކާވެސް އަސްލާން ވާހަކަދެއްކީ އަސަރެއް ނެތް އަޑަކުންނެވެ. ހުރިހާ އިހުސާސެއް ފޮރުވަމުންނެވެ.\n“އާނ ދެން މީގެ ފަހުން ނުގޮވާނަން.”\nMe first dhw..kiyaafa comment eh kohlaanan ingey❤❤❤??????????????????\nyea u r first again jiji?\nVarah reethi ?❤?\nMi part vec v rythi…V interesting..jinni plc adhi miah vure ithurah dhigukohlaba ingey\nthnx jiji daily koh up kuraathy kuruvany ey time noonnaathy?\nNice mi part ves ? ?????????\nalhe edhemeehun dhuru nukurahchey.Ekahala jinnin varah madhuvaane.I wish I hadafriend like that.varh salhi.\ni wish i had one too… ???⬅face of me imagining havingafriend like that\nJinni..kobaathr story???..kehmadhuvefa mi iny mihaaru…Plc avahah upload kohba ingey✍?✍?✍???????\nKba part 9\nތި ލޯތްބަށްޓަކައި (6)


Chelsea in West Brom ge mahchah faseyha molheh hoadhaifi\nޗެލްސީއިން ވެސްޓް ބްރޮމްގެ މައްޗަށް ފަސޭހަ މޮޅެއް ހޯދައިފި\n1 އަހަރު,9މަސް,3ހަފްތާ,5ދުވަސް, 13 ގަޑި,2މިނެޓް, 46 ސިކުންތު ކުރިން 6400އަހްމަދު މިޒްޔާލް\nއިނގިރޭސި ޕްރިމިއަރ ލީގުގައި ވެސްޓް ބްރޮމްއާއި ބައްދަލުކުރި މެޗުން ފަސޭހަކަމާއެކު ޗެލްސީ މޮޅުވެއްޖެއެވެ.\nޗެލްސީގެ ސެޓްމްފަޑް ބްރިޖްގައި ކުޅުނު މި މެޗު އެ ޓީމުން ކާމިޔާބުކުރީ 3-0 ގެ ނަތީޖާއަކުންނެވެ. މި މެޗުގެ ފުރަތަމަ ގޯލު މެޗުގެ 25 ވަނަ މިނެޓުގައި ޗެލްސީއަށް ކާމިޔާބުކޮށްދިނީ އެޑެން ހަޒާޑްއެވެ. މި ގޯލަކީ އެންމެ ފަހުގެ ޓްރާންސްފަރ ސީޒަނުގައި އާސެނަލްއިން ޗެލްސީއަށް އައި ޖިރޫޑް ފަހިކޮށްދިން ފުރުސަތަކުން ހަޒާޑް ޖެހި ގޯލެކެވެ.\nމެޗުގެ ކުރީ ކޮޅުގައި ވެސްޓް ބްރޯމްއިން ވަނީ ޗެލްސީގެ ގޯލަށް ނުރައްކާކޮށްފައެވެ. 1-0 ގެ ނަތީޖާއަކުން މެޗުގެ ފުރަތަމަ ހާފު ނިމުނުއިރު، ފުރަތަމަ ހާފުގައި މޮޅު ކުޅުމެއް ދައްކާފައިވަނީ ޗެލްސީއިންނެވެ.\nމެޗުގެ 63 ވަނަ މިނެޓުގައި ޗެލްސީއަށް ލީޑު ފުޅާކޮށްދިނީ ވިކްޓަރ މޯސެސްއެވެ. އަދި މެޗުގެ 71 ވަނަ މިނެޓުގައި ޗެލްސީގެ ތިންވަނަ ލަނޑު ކާމިޔާބުކުރީ އެ ޓީމަށް މެޗުގެ ފުރަތަމަ ލަނޑު ވެސް ކާމިޔާބު ކޮށްދިން ހަޒާޑްއެވެ.\nވެސްޓް ބްރޮމްގެ މައްޗަށް ހޯދި ކާމިޔާބާއެކު ޗެލްސީ އޮތީ ޕްރިމިއަރ ލީގު ތާވަލުގެ ހަތަރުވަނައިގައި 53 ޕޮއިންޓް ލިބިގެންނެވެ. އަދި ޗެލްސީއާ އެންމެ ގާތުން ފަސްވަނައިގައި އޮތް ޓޮޓެންހަމްއަށް 52 ޕޮއިންޓް ލިބިފައިވާއިރު، 54 ޕޮއިންޓާއެކު ތާވަލުގެ ތިންވަނައިގައި އޮތީ ލިވަޕޫލްއެވެ. އަދި 56 ޕޮއިންޓާއެކު ތާވަލުގެ ދެވަނައިގައި މެންޗެސްޓަރ ޔުނައިޓެޑް އޮތްއިރު، އެއްވަނައިގައި މެންޗެސްޓަރ ސިޓީ އޮތީ 72 ޕޮއިންޓް ލިބިގެންނެވެ.\nއިންގްލިޝް ޕްރިމިއަރ ލީގު ޗެލްސީ


Nurakkaatheri Theerakun Salaamaiyyvee Phone Ge Sababun - Vaguthu\nނުރައްކާތެރި ތީރަކުން ސަލާމަތްވީ ފޯނުގެ ސަބަބުން\nއާދަޔާ ހިލާފު އެތައް ކަމެއް އަބަދުވެސް ދުނިޔޭގެ އެކިއެކި ހިސާބުތަކުގައި ހިގަމުންދެއެވެ. ހާއްސަކޮށް ތަފާތު ކަންކަން ތަޖުރިބާ ކުރާ މީހުން ވަރަށްވެސް ގިނައެވެ. އެގޮތުން ތީރި ޖެހުމާ ކަންކަންވެސް މިއީ މީހުން ފޫހި ފިލުވާލުމަށްވެސް ކޮށް އުޅޭ ކަންތަކެވެ.\nއޮސްޓްރޭލިއާގެ 43 އަހަރުގެ މީހަކަށް ތީރެއްގެ ސަބަބުން ވަނީ މަރުގެ އެތިފަހަރަކާ ކުރިމަތިލާން ޖެހިފައެވެ. އޭނާގެ ގެ ކައިރީގައި ނުރައްކާތެރި ތީރެއް ޖަހަން އުޅުނު މީހަކު ހުއްޓުވުމަށް އޭނާ ވާހަކަ ދައްކަން ފެށުމުން އޭނާ ޖެހީ ތީރެކެވެ. 43 އަހަރުގެ މީހާ އެވަގުތު ހުރީ ތީރު ޖަހާ މީހާގެ ކަންކަން ވޯޑިއޯ ކުރަން ފޯނު ނަގައިގެންނެވެ. ތީރު ފޯނަށް އަމާޒުވި އިރު، އެ ތީރު ފޯނު ފޫއަޅުވާ ވަކި ހިސާބަކަށް ދިޔަ ނަމަވެސް، ފޯނުގެ ސަބަބުން އެ މީހާއަށް އަނިޔާއެއް ނުވެ ސަލާމަތްވިއެވެ.\nފުލުހުން ބުނެފައި ވަނީ ފޯނުން ފޮޓޯ ނެގި މީހާ ވީޑިއޯ ކުރީ ފޯނުން، ފުލުހުންނަށް ވީޑިއޯ ދައްކަން ކަމަށާއި، އެ ހާދިސާއަކީ ނުރައްކާތެރި ހާދިސާއެއް ކަމަށެވެ. ތީރު ޖަހަން އުޅުނު 39 އަހަރުގެ މީހާ މިހާރު ވަނީ ހައްޔަރުކޮށްފައެވެ.\nމާޗް 14, 2019 16:36\nލޯބީގެ ތީރުން ސަލާމަތްވާނީ ކިހިނެއް؟😂\nމާޗް 15, 2019 19:10\nމަ ކައިރިއަށް އާދޭ އޭރުން ކިޔާދޭނަން


ޢުމަރުގެފާނުގެ ހިތުގައި އިސްލާމީ ނޫރު ބިންވަޅު ނެގިގެން ދިޔައީ ކީރިތި ރަސޫލާ ސޫރަތު އަލްޙާއްޤަތު ކިޔަވާ ވިދާޅުވެވަޑައިގަތް އަޑުއައްސަވަނިކޮށެވެ. ކީރިތި ޤުރުއާނުގެ ބަސްމަގުގެ ރީތިކަމާއި މެދު އަޖާބުވެ ވަޑައިގެން، 'އެއީ ޝާއިރެއްގެ ބުނުމެކޭ، އަމިއްލަ ނަފްސަށް ވިދާޅުވިއެވެ. އެހިނދު ކީރިތި ރަސޫލާ ޙަދީޘް ކުރެއްވިއެވެ. وَمَا هُوَ بِقَوْلِ شَاعِرٍ قَلِيلاً مَا تُؤْمِنُونَ\nމާނައީ  އެއީ ޝާއިރެއްގެ ބަހެއް ވެސް ނޫނެވެ. ތިޔަބައިމީހުން އެއަށް އީމާނެއް ނުވަމުއެވެ. ދެން ޢުމަރުގެ ފާނު ވިދާޅުވީ އެހެންވީއިރު އެއީ ކާހިނެއްގެ ބުނުމެކެވެ އެހިނދު ކީރިތި ރަސޫލާ وَلَا بِقَوْلِ كَاهِنٍ قَلِيلاً مَا تَذَكَّرُونَ މިއާޔަތުން ފެށިގެން ގޮސް ސޫރަތު އަލްޙާއްޤަތު ނިމެންދެން ކިޔަވާ ވިދާޅުވި އެވެ. އާޔަތުގެ މާނައީ އަދި އެއީ ކާހިނެއްގެ ބަހެއް ނޫނެވެ. ތިޔަބައިމީހުންނަށް އެއިން އިބުރަތެއް ނުލިބެއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 11 އެޕްރީލް 2021، 19:55 ގައެވެ.


ދެފުރާނަ އެކުވެފައިވާ (18 ވަނަ ބައި) — Ihavandhoo.com\n21 މާރިޗު 20130ފަތުޙުﷲ އަޙުމަދު ރަޝީދު\nމާރިޗު 09 އާ ގުޅޭ\nސިހިފައި ކަޅިޖަހައިނުލާ ބަލަން ހުރެވުނީ އެއީ ދުވަހަކުވެސް ނުފެންނަ މަންޒަރު ތަކަކަށް ވީމަ އެވެ. ކަޅުކުލައިގެ ބޮޑު ފޮތި ފޭއްޔެއް ފަދަ އެއްޗެކެވެ. އެ ފޮތިގަނޑެއްފަދަ އެތީގެ ތިރި އޮތީ ފުސްވެ ލޮލަށް ޣައިބުވެފަ އެވެ. ތަންކޮޅުކޮޅުން މަޑުނޫކުލައާއި ގަދަ ނޫކުލައާއި ދަނބުކުލައިން ވިދުން އަރައަރައި ހުއްޓެވެ. މަތިން ތިރިއަށް އަދި ތިރިން މައްޗަށް ހިމަ ދިގު ރޮނގުތަކެއްހެން އެ ރޮނގުތައް ދަތުރުކުރަމުން ދިޔަ އެވެ. މުޅި ފޮތިފޭލީގެ އެކި ހިސަހިސާބުގައި ޖީބުތަކެއްހެން ބޭރަށް ހަރުކުރެވިފައި ހުރި ކުދިކުދި ތަންކޮޅުކޮޅުން ކޮންމެ ތަނަކުން ޒާތެއްގެ އަލި ބޯޅަތަކެއް ފަދައެއްޗަކުން ހިމަ ދިގު ރޮނގުތަކެއް އަރަމުން ދިޔަ އެވެ. އެއަލިތަކުން މުޅި ތަން ވިދުވަމުން ދިޔައެވެ. އުދުހެމުން ތިރިއަށް ފައިބަމުން ދިޔަ އެ ފޮތިގަނޑުން އާދަޔާ ޚިލާފު ކަންތައްތަކެއް ހާމަ ވަމުން ދިޔަ އެވެ.\nއެ ޢިމާރާތުގެ ޓެރަސް އެކުގައި ފޮތިގަނޑުން ފޮރުވާލެވުނެވެ. ކުއްލިއަކަށް އައިރީންއަށް ބަލައިލެވުނީ ފޮތިގަނޑުގެ މައްޗަށެވެ. ހުރިހާ ހިމަ ދިގުރޮނގުތަކެއް ގޮސް ގުޅިފައިވާ ހިސާބަށެވެ. ފެނުނު މަންޒަރުން އޭނާ ސިހިފައި ފަހަތަށް ޖެހެވެން ފެށުނެވެ. އެއީ އޭނާގެ ސޫރައެވެ. އޭނާގެ މޫނެވެ. އެ ހިމަ ދެލޮލެވެ. އެ ދިގު ނޭފަތެވެ. ތަފާތަކީ ކުލައިގެ ތަފާތެވެ. ކަޅު ބަބުރަކަށްވުރެ އަލި ގަދަ ދޮންކުލައަށްވުރެ ހުދުކަންގަދަ ކުލަ އެކެވެ. އެ މޫނުމަތިން ފެންނަނީ ނަފުރަތާއި ރުޅިވެރިކަމެވެ. ބޮލުގެ އިސްތަށިގަނޑުގައިވަނީ ފޮތިގަނޑުން ފޭދެމުން އަރަމުން އައި ހިމަ ދިގު އަލި ރޮގުތަކެވެ. ދޭތެރެ ދޭތެރެއިން އިސްތަށިގަނޑު ހާމަވެ އެވެ. މުޅި މޫނު ވަނީ މަޑުނޫކުލައިގެ އަލިކަމަކުން ދިއްލިފަ އެވެ. މަޑުމަޑުން ފޮތިގަނޑު މައްޗަށް އަރަމުން އައިރީންގެ މޫނާ އެއްހަމަވިއެވެ. އައިރީންއަށް ހަނދާނަށް އައީ އައިޝަމް އޭނާގާތު ދެއްކި ވާހަކަތަކެވެ. އައިޝަމްގެ ޖުމުލަތަކެވެ. އޭނާގެ ކަންފަތުގައި އެއަޑުތައް ގުގުމަމުން ދިޔަ އެވެ. "ދެން ހުރިހާ ކަމެއް ކުރިމަތިވާނީ އައި އަށް، ކެތްކުރާތި. ބިރުން ފިލަން ނުދާތި! މި އަގޮނޓި އޮއްވާ އެއްވެސް ނުރައްކަލެއް ކުރިމަތިވުނާވެ!"\nއަވަސް އަވަހަށް އަތުގެ އިނގިލި ތަކުގައި އަތްޖައްސާލެވުނެވެ. އަނގޮޓި އޮތްތޯ ބަލައިލެވުނެވެ. ކަމަކުދާކަށް ނެތެވެ. ހަނދާނަށް އައީ ފެންވަރަން ގަހަނާތައް ނެގި ގޮތަށް އަގޮނޓި ނޭޅި ރީތިވާ މޭޒުމަތީގައި ބޭއްވުނު ހަނދާނެވެ. އަވަސް އަވަހަށް ކޮޓަރިތެރެއަށް ދެމިގަނެވުނީ އެހެންވީ މައެވެ. އޭނާގެ ފަހަތުން އެ ގޮތްނޭގޭ އެތީގެ ހިމަ ދިގު އަލި ރޮނގުތައް ކޮޓަރި ތެރެއަށް ވަންނަން މަސައްކަތް ކުރަމުން ދިޔަ އެވެ. އެހެނަސް އައިރީން އެއަށްވުރެ މާ ހުޝިޔާރެވެ. ކުޑަދޮރު ކޮށްޕާލަމުން އަވަސް އަވަހަށް ރީތިވާ މޭޒުމަތީގައި އޮތް އަނގޮޓި އިނގިއްޔަށް ކޮށްޕާލި އެވެ. މަޑުމަޑުން އެގޮތް ނޭނގޭ އެއްޗާ ކުރިމަތި ލިއެވެ.\n"ކޮބާތަ ކަލޭގެ ބޭނުމަކީ، ކީއްވެތަ އަހަންނާ ދިމާކުރަނީތި!" އައިރީން އަޑުގައި ޢަޒުމު އެކުލެވި އާދަޔާ ޚިލާފު ޖޯޝެއް އުފެދެމުންދިޔަ އެވެ. އޭނާ މަޑުމަޑުން ބެލްކަނީގެ ތެރެއަށް ނިކުމެ ރަނގަޅަށް އެ ސޮރާ ކުރިމަތިލީ ފިސާރި ސާބިތުވެ ހުރެ އެވެ.\n"ހައްހައް... ކަލޭ... ކަލޭ އަށް ނޭގޭތަ އަހަރެން ކަލެއާ ދިމާކުރަން މިޖެހުނީ ކީއްވެކަމެއް؟ އަހަރެންގެ މަގަށް ހުރަސް އަޅާ ކޮންމެ މީހަކަށް އެކަމުގެ އަދަބު ލިބޭނެ" އިވުނީ ބަރު އަޑެކެވެ. ދެމީހުން އެކުގައި ވާހަކަދެއްކުމުން އިވޭ އަޑާއި ދާދި އެއްގޮތް ނަމަވެސް އަޑުއައީ އެކޯވަމުން ނެވެ. އެ ގޮތްނޭނގޭ އެތީގެ ބޯ ދިގުވެލި އެވެ. އައިރީންގެ މޫނާ ދާދިކައިރިއަށް އެސޮރު ޖެހިލަމުން އޭގެ ބިޔަ ދޫ ނެރެލި އެވެ. އާދަޔާ ޚިލާފު ދުލެކެވެ. ހަރުފައިގެ ދޫފަދައިން ދެކަފި ވެފައިވާ ދުލެކެވެ. ދުލުގެ ކުރިން ހިސާބަކަށް ލޮނދި ފައިބަމުން ދިޔަ އެވެ. ފަރުހަކި ވަހުން އެތެރެއަށް ނޭވާ ދަމާލަން އުނދަގޫ ވާ ވަރުވެ އެވެ.\n"އަހަރެން ކަލޭއަށް ކޮން ގޯނާ އެއް..." އައިރީން ބިރު ނުގަންނަން ލައްކަ މަސައްކަތްކުރި ނަމަވެސް އޭނާގެ އަޑުގައި ތުރުތުރެއް އެކުވަމުން ދިޔައެވެ. ފެންނަމުން ދިޔަ އާދަޔާ ޚިލާފު މަންޒަރުތަކުންނެވެ. ފޮތި ފޭއްޔަކަށްވުރެ ބޮޑު އެސޮރު ވައިގެ ތެރޭގައި އެއްވެސް އެހީއެއް ނެތި ހަރުލެވިފައި އޮތީ އައިރީންގެ މޫނަށް ނަޒަރު ހުއްޓާލައިގެންނެވެ. ފޮތި ފޭލި ވަނީ އެސޮރުގެ ކޮޑުންފެށީގެން ވަށައިގެން ފެތުރިފަ އެވެ. ފޮތި ގަނޑު ފެތުރިފައިވާލެއް ބޮޑުކަމުން ވަކިވަރަކަށްވަނީ ފުސްވެފައި ވަކި ނުވާވަރުވެފަ އެވެ. ކުރިންވެސް ޖީބުތަކުން ނުކުންނަމުން ދިޔަ ހިމަ ދިގު އަލި ރޮނގުތައް އެސޮރުގެ ވަށައިގެން ދައުރާނާ ވަމުންދިޔައެވެ.\n"މިއަދު ކަލޭއަކަށް ސަލާމަތެއް ނުވެވޭނެ... ކަލޭ ހީކުރީތަ އައިޝަމް އެއީ ކަލޭގެ މީހެއްކަމަށް... ހިލާ އެހެންވިޔަކަ ނުދޭނަން... އައިޝަމް އެއީ މާކުރިން އަހަރެން...، ހަމަ އެކަނި އަހަރެންގެ ކާނާއެއް، އަހަރެންގެ ނަސީބަށް ހުރަސްއަޅާ ކޮންމެ މީހަކަށް އޮންނާނީ..." އެ ސޮރު މޫނުމަތިން ރުޅިވެރިކަން އިންތިހާއަށް ފެންނަމުން ދިޔައެވެ. އެއާއެކު ހިމަ ދިގުއަލިތަކުން އައިރިންގެ ވަށައިލި އެވެ. އެއަލި ރޮނގުތައް އޭނާއާ ގާތްވަމުން ދިޔަ އެވެ. މަޑުމަޑުން އައިރީންގެ މޭ ތެޅުން ބާރުވަމުން ބިރުވެރިކަން ހިތަށް ގަދަކުރަމުން ދިޔައެވެ. ސަލާމަތްވާނެ ކަމުގެ އެއްވެސް އުއްމީދެއް އެއްވެސް ޔަޤީންކަމެއް ނެތްކަމަށް ހިތަށް އަރުވާ ކަލާނގެ އާ ވަކީލުކުރަމުންނެވެ. އޭނާއަށް ދެލޯ ހުޅުވާ ދެފަހަރަކު ބަލައިލެވުނީ އެއީ އަސްލެއް ނޫންކަމަށް ހިތައެވެ. ފިލްމުތަކުން ފެންނަ ޙަޤީޤަތާ ޚިލާފު މަންޒަރެއްކަމަށް ހީކޮށެވެ. މަޑުމަޑުން އަތް އުފުލާލީ ކަމެއް ހަނދާން ވުމުންނެވެ. އައިޝަމްގެ ޖުމުލަ އަކުން ހިތަށް ހަމަޖެހުމެއް ވެރިވުމުންނެވެ. "އެއްވެސް ނުރައްކަލެއް ދިމާވެއްޖެ ނަމަ އަނގޮޓީގެ އެސް އެ އެއްޗަކާ ދިމާކޮށްލާ"\nއައިރީންގެ ވަށައިގެން އެނބުރެމުން ދިޔަ ހިމަ ދިގު ރޮނގުތަކުން ކޮންމެ ރޮނގެއް ފަލަވަމުން ފުޅާވަމުންދިޔަ އެވެ. ކޮންމެ ރޮނގަކުން ދުންއަރަމުން ދުންގަނޑު އޭނާގެ ވަށައިގެން އެނބުރެމުން ދިޔަ އެވެ. އެ ހިމަ ދިގު ރޮނގުތަކުގެ ކޮޅުން ހަރުފައިގެ ބޯ ހުންނަ ވައްތަރުގެ އަނގަތަކެއް ފާޅުވީ ކުއްލިއަކަށެވެ. ކޮންމެ ރޮނގެއްގެ ދެ ކޮޅުން އެފަދަ ބޯތަކެއް އޭނާއަށް ޙަމާލާދޭން ތައްޔާރުވެލި އެވެ. ނުބައި ބިރުވެރި މޫނެތަކެކެވެ. ކޮންމެ ބޮލަކުން ދެ ކަފި ވެފައިވާ ދޫތަކެއް ފޫޓެއްހާ ދިގުމިނަށްނެރެ އެތެރެއަށް ލަމުން ދިޔަ އެވެ. އެސޮރުމެން ދޫ ބޭރަށް ނެރެލާ ކޮންމެ ފަހަރަކު އަނގައިން ކުޅާއި ދަވަ ފައިބަމުން ދިޔަ އެވެ. ކުޅުތަކާއި ދަވަތައް ވައިގެތެރެއަށް ފައިބަމުން ދިޔަ ވަރަކަށް އެއިން ދުން އަރަމުން ވައިގެތެރޭގައި ޒާތެއްގެ ނުބައިވަހެއް ހިފަމުންދިޔައެވެ. މިނި އެނދީމައި ދުވާ ފާޑުގެ ވަހެއް ދުވަމުން ދިޔައެވެ. އައިރީން އޯކަށް ދެމޭގޮތްވުމުން އަނގަމަތީ އަތްއެޅިއެވެ. އަނގަމަތީ އަތްއެޅުނު ވަގުތު އަނގޮޓީގެ އެސް އެއިން މޫނަކާ ދިމާވި އެވެ. އެއާއެކު އަނގޮޓިން ފާޑެއްގެ ރަތްކުލައިގެ އަލިކަމެއް ނިކުމެ އޭނާގެ ވަށައިގެންވާ އަލި ރޮނގުތަކަށް ހަމަލާދެމުން، އެ ރޮނގުތައް ބަލިކޮށް އެ ދިރުވަމުން ދިޔަ އެވެ. ސިކުންތު ކޮޅެއްގެ ތެރޭގައި ހުރިހާ ރޮނގުތަކެއް އަނގޮޓީގެ އެހުގެ ތެރެއަށް ފޭދިގެން ދިޔަ އެވެ. ފޮތިގަނޑުގެ ތެރޭ އޮތް މޫނުން ހަޅޭކުގެ އަޑު އިވެން ފެށުމުން އައިރީންގެ އަނގޮޓި އަމާޒު ކޮށްލީ އެ ބޮޑު ފޮތިގަނޑުން ނިވާވެފައިވާ އެ ސުންޕާ އިފުރީތުގެ މޫނާ ދިމާއަށެވެ.\nއަނގޮޓި ދިމާކޮށްލުމާއެކު އެ ސޮރު ތެޅިގަތެވެ. ބާރުބާރަށް ވައިރޯޅިއެއް ހެން އެނބުރެން ފެށި އެވެ. އެނބުރޭ ވައިރޯޅީއެއް ފަދައިން ޖައްވުގެ ތެރެ ފުސްކޮށްލި އެވެ. ކުއްލި ހަރަކާތަކާއެކު ވައިގެތެރެއަށް އެސޮރު ކަޝްފުވި އެވެ. އެއާއެކު ކުދި ވާލުތަކެއް އުދުހިގެން ހުޅުލެއާ ވީކޮޅަށް މިސްރާބު ޖެހި އެވެ. އެ ސޮރުމެން ލޮލުކޮޅަށް އޮބަންދެން އައިރީން މަންޒަރު ބަލަން ހުރީ ކުރިމަތީ ހިނގައިދިޔައީ ޙަޤީޤަތެއް ކަމަށް ޤަބޫލު ނުކުރެވިގެންނެވެ. އައިރީން މަޑުމަޑުން އަނގޮޓީގައި އަތްފިރުމާލި އެވެ. ހިތްހަމަ ޖެހުމުގެ ނޭވާއެއް ދޫކޮށްލަމުން ދެލޯމަރާލި އެވެ. އެއަށްފަހު އަނގޮޓީގެ އެހުގެ މަތީގައި އަސަރުން ފުރިގެންވާ ގޮތަށް ދެ ފަހަރަކު ފިރުމާލި އެވެ. އޭނާ ދިޔައީ އެއްލައިގެންނެވެ. އަނގޮޓީގެ އެހުން ކުޑަކުޑަ ނޯޓްޕެޓުގެ ސުކްރީނެއް ފަދަ ހަތަރެސްކަން އަލިކަމެއް ވައިގެތެރެއަށް ނިކުތީމަ އެވެ. އެއަލިކަން މަޑުމަޑުން ސޫރައަކަށް ބަދަލުވި އެވެ. އެތެރެ ފެންނަ ސޫރައެކެވެ. އަނގޮޓީގެ އެހުން ފޯރުކޮށްދެމުން ދިޔަ މަޑު ރަތް އަލިކަމާ އެތަސްވީރާ ގުޅިފައިވުމުން އޭނާ ހައިރާންކަން އިތުރުވި އެވެ. މަޑުމަޑުން އެ ތަސްވީރު ހަރަކާތްތެރިވެލަމުން ވާހަކަދައްކަން ފެށި އެވެ.


އަނބިމީހާގެ ފަރާތުން ފިރިމީހާއަށް ލިބެންވާ ޙައްޤުތައް – DhiSalafiyyah\nފިރިމީހާއަށް ޤަދުރުކޮށް އިޙްތިރާމް ކުރުން:\nފިރިމީހާއީ އަނބިމީހާގެ ކުރިމަތީގައި ވަރަށް ޢިއްޒަތްތެރި ޤަދަރުހުރި މީހަކުކަމުގައި އެކަނބަލުން ބަލަންޖެހޭނެއެވެ. އެއީ އެކި ރޮނގުރޮނގުން ފިރިމީހާގެ ފަރާތުން އަނބިމީހާއަށް ލިބޭ ގިނަގުނަ ހެޔޮކަންތައްތަކަށްޓަކައެވެ. އަދި އިސްލާމްދިނާއިގެން ވަޑައިގެންނެވި މާތް ނަބިއްޔާ އެފަދައިން އިރުޝާދު ދެއްވާފައިވާތީއެވެ. އަދި ﷲ ސުބުހާނަހޫ ވަތަޢާލާ ކީރިތި ޤުރްއާނުގެ ނައްޞުން އާދެ! ޞަރީޙު ޢިބާރަތުން އެކަން ބަޔާން ކުރައްވާފައިވާތީއެވެ. މާތްﷲވަޙީ ކުރައްވާފައިވެއެވެ.\nالرِّجَالُ قَوَّامُونَ عَلَى النِّسَاءِ– النساء: ٣٤\n“ފިރިހެނުންނަކީ އަންހެނުން އިސްލާމްދީންގެ ތެދުމަގަށް ސީދާކޮށް ބަރާބަރުކުރާ މީހުންނެވެ.” މިއެވެ.\nއަންހެނުންގެ ނިސްބަތުގައި ފިރިހެނުންގެ ޤަދަރު ބޮޑުކަމާއި އަދި މާތްކަން ބަޔާން ކުރައްވައި ރަސޫލުﷲ ޞައްލަﷲ ޢަލައިވަސައްލަމް ޙަދީޘް ކުރެއްވިއެވެ.\n“لَوْ كُنْتُ آمِرًا أَحَدًا أَنْ يَسْجُدَ لأَحَدٍ لأَ مَرْتُ النِّسَاءَ أَنْ يَسْجُدْنَ لأَزْوَاجِهِنَّ لِمَا جَعَلَ اللَّهُ لَهُمْ عَلَيْهِنَّ مِن الْحَقِّ”\nމާނައީ : “އެއްވެސް މީހަކު މީހަކަށް ސަޖިދަ ކުރާން ތިމަންކަލޭގެފާނު އަމުރު ކުރައްވާނެނަމަ އަނބީން އެކަނަބލުންގެ ފިރިންނަށް ސަޖިދަކުރާން އެންގެވީމުހެވެ. އެއީ ފިރިންނަށްޓަކައި އެކަނބަލުންގެ މައްޗަށް ﷲ ސުބްޙާނަހޫ ވަތަޢާލާ ލައްވާފައިވާ ގިނަގުނަ ޙައްޤުގެ ސަބަބުންނެވެ.” މިއެވެ. މިނޫންވެސް ކިތަންމެ ބަސްފުޅެއް އެބަހުއްޓެވެ. ޝައްކެއްނެތް ގޮތުގައި ފިރންނަކީ އަނބީން އިޞްލާޙުކޮށް އެމީހުންގެ ހުރިހާކަމެއް ބަލަހައްޓާ ސަހަރޯވެރިވާ އަދި އެކަނބަލުންގެ ވެރީންނެވެ. ފިރީންނަށް އެކަނބަލުން ޤަދަރުކޮށް އިޙްތިރާމް ކުރުމީ ދީނާއި ދުނިޔޭގެ ފަރާތުން އެކަނބަލުންނަށް ވާޖިބުކުރާ ކަމެކެވެ. ރަސޫލުﷲ ޞައްލަﷲ ޢަލައިވަސައްލަމްގެ އެހެން ހަދީޘެއްގައި ވެއެވެ.\n‘لاَ تَصُومُ الْمَرْأَةُ وَبَعْلُهَا شَاهِدٌ إِلاَّ بِإِذْنِهِ”\n(ޞަޙީޙުލް ބުޚާރީ 5192)\nމާނައީ: “ފިރިމީހާ (ތަނަކަށް ނުގޮސް ) ޙާޒިރުވެ ހުއްޓާ އޭނާގެ ހުއްދައެއްނެތި އަނބިމީހާ (ސުންނަތް) ރޯދަ ނުހިފާހުށިކަމެވެ”. މިއެވެ. ފިރިމީހާގެ ޙައްޤުގައި އަނބިމީހާ ޤަދަރުކޮށް އިޙްތިރާމް ކުރުން އިސްލާމްދީނުގައި ލައްވާފައިވަނީ މިދަރަޖައަށެވެ. ﷲއަށް ކުރެވޭ ބައެއް އަޅުކަންވެސް ފިރިމީހާގެ ހުއްދަނެތިނުކުރެވޭ ހިސާބަށެވެ. ފިރިހެނުންނާ އަންހެނުން ހަމަހަމަކުރަން ހިތްވަރުކުރާ ރަންބުއްދިތަކުގެ އަހުލުވެރިން މިފަދަ ކަންކަމާމެދު އާދައިގެ ވަރަކަށް ޚިޔާލު ކޮށްލި ނަމަވެސް ދެފަރާތުގައި ހުރި ބާރަބަރުކަން ފެންނާނެތާއެވެ. وَاللهُ المُسْتَعَانُ\nވީއިރު ފިރިންގެ ޤަދަރު ގެއްލި އަގުވެއްޓޭފަދަ އެއްވެސް ކަމެއްކުރުން އަނބިންނަށް ޖާއިޒް ވެގެން ނުވެއެވެ. ފިރންނަށް ޤަދަރު ކުރުމުގެ ގޮތުން އަނބިން ފަރުވާތެރިވާންވީ ވަރަށްގިން ކަންތައްތައް ވެއެވެ. އޭގެތެރޭގައި އިސްވެދިޔަ ކަންކަމުގެ އިތުރަށްވެސް ފިރިމީހާގެ ކުރިމަތީ ބާރަށް އެއްޗެތި ނުބުނުމާ ފިރިމީހާކަމަކާ މެދު ރުޅިއައިސް ހަމަނުޖެހިފައި އިންނަ ވަގުތެއްގައި އޭނާގެ ކުރިމަތީގައި އުފާވެރިގޮތް ފައުޅުކޮށް މަޖާނުކުރުމާ ފިރިމީހާ އުފާކޮށް ހިތްހަމަޖައްސައިލާ ވަގުތު އަނބިމީހާ އޭނާގެ ކުރިމަތީގައި ހިތާމަވެރިވެވޭ ވާހަކަތަކާއި ހިތްދަތިވާ ފާޑުގެ ވާހަކަ ނުދެއްކުމާ އަދި މިނޫންވެސް މިބާވަތުގެ އެއްވެސް ކަމެއްކުރުން އަނބިމީހާއަށް ޖާއިޒްވެގެން ނުވެއެވެ. އަނބިމީހާ އަބަދުވެސް ބަލަން ޖެހޭނީ ފިރިމީހާއީ ތިމާގެ ސާހިބު ކަމުގައެވެ. ރަސޫލުﷲ ޞައްލަﷲ ޢަލައިހިވަސައްލަމުގެ އިސްވެދިޔަ ޙަދީޘް ފުޅުން އޮޅުމެއްނެތި އެގޮތް ބަޔާންވެ އެނގެއެވެ. އަދި އިސްވެދިޔަ ފަދައިން އަނބިމީހާ ފިރިމީހާއަށް ބަހައްޓަންޖެހޭ ޤަދަރާއި އިއްޒަތަކީ އަނބިމީހާގެ ފަރާތުން ފިރިމީހާއަށް ލިބެންވާ ޙައްޤެކެވެ.


ހަގީގީ ހާދިސާ: އެންމެ ގާތްއެކުވެރިޔާއަށް ލޯބިވެރިޔާ ތައާރަފްކޮށްދިނުމުން ދެން ފެނުނީ ތެޔޮނާށި ކާޅު ޖަހައިގަތް ތަން! – Dhen.mv\nޢާލިމް އަބްދުއްލަތީފް October 18, 2020 - 10:32 pm\nމިވާހަކަ އަކީ ހަގީގަތުގައި ވެސް ދިވެހި ޒުވާން ފިރިހެނަކަށް ކުރިމަތިވި ހާދިސާއެއްގެ ވާހަކައެވެ. މި ވާހަކަ އަކީ ބައެއް ފަރާތްތަކަށް މަޖާ ވާހަކަ އަކަށް ވެސް ވެދާނެއެވެ. ނަމަވެސް އެ ޒުވާނާ އަދިވެސް މިކަމާމެދު ހިތާމަކުރެއެވެ. ނުހަނު ދެރަވެއެވެ.\n"އަހަރެންނާ އަހަރެންގެ ލޯބިވެރިޔާ އުޅެމުން އައީ ނުހަނު އުފާވެރިކޮށެވެ. ދެމީހުން އެކުގައި ކޮންމެ ދުވަހަކުމެ ވަގުތުތައް ހޭދަކުރަމުން އައީ ދުވަހަކުވެސް ވަކިނުވާން އެތަކެއް ވައުދެއް ވަމުންނެވެ. އޭނާ އަހަރެންނަށް ލިބުމަކީ އަހަރެންގެ ނަސީބޭ ވެސް އަހަރެންގެ ހިތަށް އެރިއެވެ. އޭނާ އޭރު އަހަންނަށް އެހާވެސް ރަނގަޅެވެ.\nއަހަރެންގެ އެންމެ ގާތް އެކުވެރިޔާ އަކީ އަހަރެންނާއެކު އެންމެ ގާތްކޮށް ސުކޫލު ދައުރުއްސުރެ އުޅޭ މީހެކެވެ. އަބަދުވެސް ދެމީހުން އެކަކު އަނެކަކަށް ދިމާވާ ހުރިހާ ކަމެއްހެން ހިއްސާކުރަމެވެ. އެކަކު އަނެކަކަށް ދިމާވާ ކަންކަމުގައި ދެމީހުން ވެސް އެހީތެރިވެދީ ހަދަމެވެ. ގިނަ ވަގުތުތަކެއް އެކުގައި ސަކަރާތް ޖެހުމުގައި ހޭދަކުރަމެވެ.\nކޮންމެއަކަސް އަހަރެންގެ ލޯބިވެރިޔާއަށް އަހަރެންގެ އެންމެ ގާތް ރަހުމަތްތެރިޔާ ތައާރަފް ކޮށްދޭނަމޭ އަހަރެންގެ ހިތަށް އެރިއެވެ. ބޭނުންވީ އަހަރެންގެ ދިރިއުޅުމުގައި އެންމެ މުހިއްމު ދެމީހުންނަކީ ވެސް އެކަކު އަނެކަކާ އެކުވެރި ދެމީހުންނަށް ވާށެވެ. ދެމީހުންނަކީ ވެސް ވާހަކަ ދައްކާ އުޅޭ ދެމީހުންނަށް ވާށެވެ.\nއެހެން ކަމުން ދެމީހުން އެކަކު އަނެކަކަށް އެއް ދުވަހަކު އަހަރެން ތައާރަފް ކޮށްދީފީމެވެ.3މީހުން އެކުގައި ކޮފީއެއްގައި އެތައް ވަގުތެއް ހޭދަ ކުރީ އެކި ވާހަކަ ދެއްކުމުގައެވެ. އަހަރެންގެ އެކުވެރިޔާގެ ގާތުގައި އަހަރެން "ކަލޭ ވެސް ދެން އަވަހަށް ކުއްޖަކާ ރައްޓެހި ވާށޭ" ބުނީމެވެ. ނަމަވެސް ފަހަރުގައި ވެސް އަހަރެންގެ ހައްގެއް އަހަރެންގެ އަތުން ނިގުޅައިގަންނާނޭ ކަމަށް ހީކޮށްފައެއް ނޫނެވެ.\nދުވަސްތައް މާޒީވަމުން ދެއެވެ. ކުރިމަތިން އަންނަނީ ސުނާމީއެއްގެ ބޮޑު ރާޅު ކަން އަދި ވެހެން އޮތް ބޯ ވާރޭގެ ވިލާ ގަނޑުގެ ވައި ކަމެއް އަހަންނަށް ވިސްނައި ނުލެވުނީ އަހަރެންގެ މޮޔަ ކަމުން ކަންނޭނގެއެވެ. އެއް ދުވަހަކު އަހަރެންގެ އެކުވެރިޔާ އަހަރެންގެ ގާތުގައި އަހަރެންގެ ސައިކަލު އޭނާއަށް ދިނުމަށް އެދުނެވެ. ބުނީ "ބިޓެއް" ގޮވައިގެން ދުއްވާލަން ދިއުމަށް ކަމަށެވެ.\nކޮންމެއަކަސް އެދުވަހަކީ އަހަރެންގެ ހަވީރު ޑިއުޓީ އޮތް ދުވަސް ކަމުން ދެކޮޅު ހެދުމަކާ ނުލާ އަހަރެން ވެސް ސައިކަލު އޭނާއަށް ދީފީމެވެ. ފަހަރުގައި ވެސް އެ "ބިޓަކީ" އަހަރެންގެ ލޯބިވެރިޔާ ކަމަށް ހީކޮށްފައެއް ނޫނެވެ. އަހަރެންނަކީ އާންމުކޮށް އޮފީސް ގަޑީގައި ތަންތަނަށް ދާ މީހެއް ނޫނެވެ. ނަމަވެސް އެދުވަހު ނަސީބު ކަންދިމާ ކުރި ގޮތުން އަހަރެން އޮފީސް ރަހުމަތްތެރިއަކާއެކު ނޯތު ހާބަރަށް ދާން މިސްރާބު ޖެހީމެވެ.\nދިޔައީ ބޭރު މަގުން ލައިފައެވެ. ދިޔަ މަގުމަތީގައި އަހަރެން މަގުގައި ދުއްވަމުންދިޔަ އެހެން މީހުންނަކަށް މާ ބޮޑު ސަމާލު ކަމެއް ނުދެމެވެ. ނަމަވެސް ކުއްލިއަކަށް އަހަރެންގެ ލޮލުގައި އަޅައިގަތް މަންޒަރަކުން އަހަރެންގެ ފައިދަށުން ބިންގަނޑު ކަނޑައިގެން ދިޔަހެން އަހަރެންނަށް ހީވިއެވެ.\nއަހަރެންގެ ސައިކަލުގައި އަހަރެންގެ ލޯބިވެރިޔާ ފަހަތަށް އަރުވައިގެން އެދަނީ އަހަރެންގެ އެންމެ "ގާތް" އެކުވެރިޔާ ވިއްޔާއެވެ. އަހަރެންނަށް މި ފެނުނު މަންޒަރު ގަބޫލެއް ނުކުރެވުނެވެ. އޮފީސް ކުއްޖާ އަކީ ވެސް އަހަރެންގެ އެކުވެރިއެއް ކަމުން އޭނާއަށް ވެސް އަހަރެން އެ މަންޒަރު ދެއްކީމެވެ. އޭނާ ވެސް ހުރީ ބުނާނެ އެއްޗެއް ނޭނގިފައެވެ. އަހަރެމެން ދިޔައީ އެ ދެމީހުންގެ ފަހަތުން މަޑު ދުވެއްޔެއްގައި ދުއްވަމުންނެވެ.\nއަހަރެން ފޯނު ނަގާ އަހަރެންގެ ރަހުމަތްތެރިޔާއަށް ގުޅާލީމެވެ. މަޑުކޮށްފައި ވަރަށް އަވަހަށް ފޯނު ނަގައިފިއެވެ. ބުނީ މިހުރީ "ބިޓު" ގޮވައިގެން މަގުމަތީގައި ކަމަށެވެ. އަހަރެންގެ ގާތަށް އައީ އަމަށަކު ރުޅިއެއް ނޫނެވެ. އަދި އަހަރެން ވީ ދެރަ ވެސް ބުނެދޭކަށް އަހަންނަކަށް ނޭނގެއެވެ.\nމާ ފާޑުފާޑު ވާހަކަ ނުދައްކާ ފަހަތް ބަލާބަލާށޭ އަހަރެން ބުނީމެވެ. އޭނާ ފަހަތް ބަލައިލީ އަހަރެން ފެންނާނެ ކަމަކަށް ނޫން ކަންނޭނގެއެވެ. ކޮންމެއަކަސް އަހަރެން އެދެމީހުންގެ ކައިރިއަށް ގޮސް އަހަރެންގެ ސައިކަލު ގެންނާށޭ ބުނީމެވެ. އަދި ތި ދާ ތާކަށް ހިނގާފައި ދާށޭ ވެސް ބުނީމެވެ.\nއޭރު އަހަރެން ހުރީ ފެން ކަޅިވެފައެވެ. އަހަރެން ޑިއުޓީއަކަށް ވެސް އިތުރަކަށް ނުދަމެވެ. އަހަރެން ދިޔަގޮތަށް ދިޔައީ ގެއަށެވެ. ގެއަށް ވަދެވުމާއެކު އަހަރެންގެ ދެލޮލުން ހޯސްލައިފައި ކަރުނަތައް ފައިބައި ގަތެވެ. ދުނިޔެއަކީ ހާދަ ކެހިވެރި ތަނެކޭ އަހަރެންގެ ހިތަށް އެރިއެވެ.\nއިރުކޮޅެއް ފަހުން އަހަރެންގެ ރަހުމަތްތެރިޔާ އަހަރެންނަށް މެސެޖު ކުރިއެވެ. އޭނާއާ އަހަރެންގެ ލޯބިވެރިއާ އާއި ވާހަކަ ދައްކާތާ ގާތްގަނޑަކަށް2ހަފްތާވަރު ވެދާނެ ކަމަށާއ އެ ދެމީހުންވެސް އެކަކު އަނެކަކު ދެކެ އިންތިހާއަށް ލޯބިވާ ކަމަށް ބުންޏެވެ. އަދި ކުރިން ނުބުނެވުނީތީ މާފަށް އެދޭ ކަމަށާއި އެ ދެމީހުން އެކުގައި އުޅުމަށް ހުރަހަކަށް ނުވުމަށް އެދުނެވެ.\nއަހަރެންގެ ލޯބިވެރިޔާ ވެސް އަހަރެންނަށް މެސެޖު ކުރިއެވެ. އޭނާ ލޯބިވަނީ އަހަރެން ދެކެ ނޫން ކަމަށާއި އަހަރެންގެ ރަހުމަތްތެރިޔާ ދެކެ އޭނާއަށް އިންތިހާއަށް ލޯބި ވެވިފައި ވާ ކަމަށް ބުންޏެވެ. އަހަރެން ވަކި ބުނާނީ ވެސް ކީކޭ ހެއްޔެވެ. އިތުރަށް ދައްކާނީ ކޮން ވާހަކައެއް ހެއްޔެވެ.\nއަހަރެން އެދެމީހުން ގާތު ވެސް އެދުނީ ދެމީހުންވެސް އުފަލުގައި ވުމަށެވެ. އަހަރެންގެ އުފާވެރިކަން ނަގާލުމަށް ފަހު އެ ދެމީހުންނަށް އުފަލުގައި އުޅެވޭނެ ބާވައޭ ވެސް އަހަރެން ގެ ހިތަށް އެރިއެވެ. އަހަރެންގެ އެންމެ ގާތް އެކުވެރިޔާ އަހަރެންނަށް ބޭވަފާތެރިވެ އަހަރެންގެ ލޯބިވެރިޔާ ޖަހައިގަތީއެވެ.\nމިއަދު އަހަރެން އިތުބާރު ކުރާނީ ވަކި ކާކަށް ހެއްޔެވެ؟ ދުނިޔެއަކީ ހާދަހާ ކެހިވެރި ތަނެކެވެ. އެންމެ ކައިރީގައި ހީފައި އުޅެ އަހަރެންގެ ހިނިތުންވުން ފޭރިގަތުމަކަށް ވެސް އޭނާ ފަހެއް ނުޖެހުނު ވިއްޔާއެވެ. އަހަރެންގެ ހިތަށް އަރަނީ މީހަކަށް ދެރައެއް ދިނުމަށްފަހު އަނެކާއަށް އުފަލުގައި އުޅެވޭނެ ބާވައެވެ."\nމިއީ އެންމެ މީހެއްގެ ވާހަކައެވެ. މިފަދަ ކަންތައްތަކާ ކުރިމަތިވެފައިވާ ކިތައް މީހުން އުޅޭނެ ބާވައޭ އަޅުގަނޑުގެ ހިތަށް އަރައެވެ. އެފަދަ މީހުންނަށް "ރަހުމަތްތެރިން" ގެ ލަގަބު ދެވޭނެ ބާވައެވެ. ނަމަވެސް ޔަގީންވާ އެއް ކަމެއް އެބަ އޮތެވެ. ތިމާ ފޭހުނު އިލޮށިގަނޑު ހެރޭނީ ތިމާގެ ލޮލަށޭ މުސްކުޅިން ބުނެ އުޅެނީ ސަމާސާ އަކަށް ނޫން ކަމެވެ.\nމަ ލޯބި ވެރިޔާ ތައާރަފް ކޮއް ދީފަ ނުވާނެ މާ ގިނަ ދުވަހެއް ބެސްޓު ފުރެންޑު ކަޓުވާލީ.. ދެން ކަޓުވާ ނުލެވޭ ވަރު ކޮއްލައިން މި އުޅެނީ ބެސްޓު ފުރެންޑުގެ ކޮޮއްކޮ އާއި އިނދެގެން މި އުޅެނީ … އަޅެ ދެން ކަޓުވަބަލަ .. ހެހެ\nހަމަ ވަރަށް ސަ ޅި ތިގޮތް…\nހިޔާލިީވާަހަކަ އެއް އަސްލެއްކަމަށް ހަދާ ޖެނެރޭޓްކޮށްލަނީ. މިކަހަލަ މީހުންވެސް ވަރަށް ގިނައިން އުޅޭ!\nއަޅެ މީނަޔަށް މިކަހަލަ މީހުންގެ ޒާތީ ދިރިއުޅުމުގެ ވާހަކަ ނޫނީ ހަބަރެކޭ ކިޔާފަ ލިޔަން ނޭންގެނީތަ\nމިދެން ކިހާ ދެރަވެއްޖެ ކަމެއް، ހިތުން މާ މޮޅުވެގެން


Misru ge courheggai baiverivaan Imaamunnah furusath hulhuvaalaifi – adduLIVE\nމިސްރުގެ ކޯހަކަށް އިމާމުންނަށް ފުރުސަތު ހުޅުވާލައިފި\n0 Mar 13, 2018, 17:07 ލިޔުނީ ހަސަން ރަޝީދު\nމިސްރުގެ ގާހިރާގައި އޮންނަ ތަމްރީނު ޕްރޮގްރާމެއްގައި ބައިވެރިވުމުގެ ފުރުސަތު އިމާމުންނަށް އިސްލާމިކް މިނިސްޓްރީން ހުޅުވާލައިފި އެވެ.\nމިނިސްޓްރީން ބުނީ އިމާމުންގެ ފެންވަރު މަތި ކުރުމުގެ މަގުސަދުގައި މި މިނިސްޓްރީން ޚަރަދުކޮށްގެން ހިންގާ ކޯހުގައި ބައިވެރިވުމުގެ ފުރުޞަތު ރާއްޖޭގައި މިވަގުތު ތިބި އިމާމުންނާއި ދީނީ ފަތުވާ ދޭ ބޭފުޅުންނަށް ހުޅުވާލައިފައިވާ ކަމަށެވެ.\nކޯހުގެ ޝަރުތަކުގެ ތެރޭގައި ޢިއުދާދިއްޔާ/ޝަހާދާ ޘާނަވިއްޔާ ހާސިލުކޮށްފައިވުން ނުވަތަ ދީނީ ދާއިރާއަކުން ލެވެލް7ނުވަތަ އެއަށް ވުރެ މަތީ ސެޓްފިކެޓެއް ލިބިފައިވުން ނުވަތަ ދީނީ ތަޤްރީރު ކުރުމާއި ވަޢުޡު ބުނުމުގެ ހުއްދަ ލިބިފައިވުން ހިމެނެ އެވެ.\nމިނިސްޓްރީން ބުނީ ކޯހަށް ބައިވެރިން ހޮވުމުގައި އަރަބި ބަހުން ރަނގަޅަށް ލިޔަން ކިޔަން އެނގޭ މިންވަރަށާއި ޢަރަބި ބަހުގެ ކޯސް / ޓްރޭނިންތަކުގެ ލިޔެކިޔުންތައް އެނގޭ މީހުންނަށް އިސްކަން ދެވޭނެ ކަމަށެވެ.\nއެހެންވެ ޝައުގުވެރިވާ އިމާމުންނަށް ކޯހުގައި ބައިވެރިވުމުގެ ފުރުސަތު މި މަހުގެ 22 އާ ހަމައަށް ވަނީ ހުޅުވާލައިފަ އެވެ. އަދި ހުގައި ބައިވެރިވާން އެދޭ މީހުންނަކީ އިސްލާމިކް މިނިސްޓްރީގެ ދަށުގައި ނޫން އެހެން ތަނެއްގައި ވަޒީފާ އަދާ ކުރާ މީހެއް ނަމަ، ކޯހުގައި ފޮނުވުމާ މެދު އެތަނުން އިޢުތިރާޒެއް ނެތްކަމުގެ ލިޔުން ހުށަހަޅަން ޖެހެ އެވެ.


Bodu hiyaanaathuge konme mahssalaeh ninman 8 mass nagaa, avas kuran ithuru4Million beynun: ACC - One Online\nބޮޑު ހިޔާނާތުގެ ކޮންމެ މައްސަލައެއް ނިންމަން 8 މަސް ނަގާ، އަވަސް ކުރަން އިތުރު4މިލިއަން ބޭނުން: އޭސީސީ\nއެމްއެމްޕީއާރުސީ މެދުވެރިކޮށް، ކުރީގެ ރައީސް އަބުދުﷲ ޔާމީން އަބްދުލްގައްޔޫމުގެ ސަރުކާރުން ހިންގި ބޮޑު ހިިޔާނާތާ ގުޅޭ ކޮންމެ މައްސަލައެއް ނިންމުމަށް އަށް މަސްދުވަހުގެ މުއްދަތެއް ނަގާ ކަމަށާއި، އެ މުއްދަތަށްވުރެ މަސައްކަތް އަވަސް ކުރުމަށް އިތުރު ހަތަރު މިލިޔަން ރުފިޔާ ބޭނުންވާ ކަމަށް އެންޓިކޮރަޕްޝަން ކޮމިޝަން (އޭސީސީ)ގެ ރައީސް މަރިޔަމް ޝިއުނާ ވިދާޅުވެއްޖެއެވެ.\nޝިއުނާ މިހެން ވިދާޅުވީ އެމައްސަލަ ކުރިއަށްގެންދާލެއް ލަސްކަން ފާހަގަ ކުރައްވައި ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭކޮމިޓީގެ މިއަދުގެ ބައްދަލުވުމުގައި އެ މައްސަލައާ ބެހޭގޮތުން މެންބަރުން ކުރެއްވި ސުވާލުތަކަށް ޖަވާބު ދެއްވަމުންނެވެ.\nޝިއުނާ ވިދާޅުވީ ބޮޑު ހިޔާނާބެހޭ 338 މައްސަލައެއް ޖޮއިންޓް އިންވެސްޓިގޭޝަނުން ތަހުގީގް ކުރަމުން އަންނަ ކަމަށާއި އޭގެ ތެެރެއިން 38 މައްސަލަ ތަހުގީގުކޮށް މިހާރު ނިންމާފައިވާ ކަމަށެވެ.\nއެ މައްސަލަ ތަކަކީ އޭސީސީން ކުރިއަށް ގެންދާ އެންމެ ބޮޑެތި މައްސަލަތައް ކަމަށާއި، އެ މައްސަލަތައް އެކަށީގެން ވާ ބާރު މިނެއްގައި ކުރިއަށް ނުދާކަން ގަބޫލު ކުރައްވާ ކަމަށްވެސް ވިދާޅުވިއެވެ. އެހެންކަމުން އެ މައްސަލަތައް އަވަހަށް ކުރިއަށް ގެންދަން އެ ކޮމިޝަނަށް އިތުރު އިންވެސްޓިގޭޓިވް އޮފިސަރުން ބޭނުންވާ ކަމަށްވެސް ވިދާޅުވިއެވެ.\nއެގޮތުން އެކަމަށް އިތުރު 12 އޮފިސަރުން ބޭނުންވާ ކަމަށާއި އެކަމަށް ހަތަރު މިލިއަން ރުފިޔާ ހަަރދުވާނެ ކަމަށްވެސް ވިދާޅުވިއެވެ.\nއެހެންކަމުން އެކަންތައްތައް ހަމަޖެއްސުމަށް ފިނޭންސް މިނިސްޓްރީ އަށް ހުށަހެޅުމަށް ބޭނުންވާ ޕްރޮޕޯސަލް ތައްޔާރުކޮށް އެ މިނިސްޓްރީއާ މަޝްވަރާ ކުރުމަށް ނިންމާފައިވާ ކަމަށްވެސް ވިދާޅުވިއެވެ.\nގުޅޭ ޓެގު ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން އެމްއެމްޕީއާރުސީގެ ޚިޔާނާތް މިނިވަން މުއައްސަސާތަކާ ބެހޭ ކޮމެޓީ


Aa boduvazeeraku hovan Malaysia ge Parliament Hoama dhuvahu bahdhalu kuranee | Mihaaru\nއާ ބޮޑުވަޒީރަކު ހޮވަން މެލޭޝިއާގެ ޕާލަމެންޓް ހޯމަ ދުވަހު ބައްދަލު ކުރަނީ\nމިދިޔަ ހޯމަ ދުވަހު މަހާތިރު އިސްތިއުފާ ދެއްވީ އާ ކޯލިޝަނަކަށް ވެރިކަން ހިންގަން ފުރުސަތު ދިނުމުގެ ގޮތުންނެވެ. ބޭނުމަކީ ބޮޑު ވަޒީރުގެ ކުރީގެ ނައިބް އަންވަރު އިބްރާހިމް ބޮޑު ވަޒީރު ކަމަށް ވަޑައިގަތުން ހުއްޓުވުމެވެ. މަހާތިރު ފަހުން ވިދާޅުވެފައި ވަނީ ޕާލަމެންޓުގެ ތާއިދު ލިބިއްޖެ ނަމަ އަލުން ބޮޑު ވަޒީރު ކަމަށް ވަޑައިގަންނަވާނެ ކަމަށެވެ.\nއިސްތިއުފާ ދެއްވި ބޮޑު ވަޒީރު މަހާތިރު އިއްޔެ ނޫސްވެރިންގެ ބައްދަލުވުމެއްގައި. --ފޮޓޯ:އޭއެފްޕީ\nއަންވަރު އިބްރާހިމް ވެސް ގެންދަވަނީ ބޮޑު ވަޒީރު ކަމަށް ވަޑައިގެންނެވޭ ވަރަށް ޕާލަމެންޓުގެ މެންބަރުންގެ ތާއީދު ހޯއްދެވުމުގެ މަސައްކަތް ކުރައްވަމުންނެވެ. މަހާތިރު ވިދާޅުވީ އެއްވެސް ކެންޑިޑޭޓަކަށް އެވަރަށް އަދި ތާއީދު ނެތް ކަމަށެވެ.\nބޮޑު ވަޒީރުކަމަށް ވަޑައިގަތުމަށް މަދުވެގެން 112 މެންބަރުންގެ ތާއީދު ބޭނުންވާނެ އެވެ.\nއިސްތިއުފާ ދެއްވި ނަމަވެސް ވަގުތީ ގޮތުން ބޮޑުވަޒީރުގެ މަސްއޫލިއްޔަތު އުފުއްލަވާ މަހާތިރު ވިދާޅުވީ ބޮޑު ވަޒީރަކު ހޮވުމުގެ މަސައްކަތް ފެއިލްވެއްޖެ ނަމަ ދެން ޖެހޭނީ އަވަސް އިންތިޚާބެއް ބާއްވަން ކަމަށެވެ. އިންތިޚާބެއް ބާއްވާ ނަމަ މަހާތިރު ވިދާޅުވީ، އޭނާގެ ޕާޓީން ކެންޑިޑޭޓެއްގެ ގޮތުގައި ހަމަޖައްސާނީ ދާޚިލީ ވަޒީރު އަދި އޭނާގެ ގާތް އެކުވެރިޔާ މުހިޔިއްދީން ޔާސީން ކަމަށެވެ.\nމުހިއްދީން ޔާސީން އާއި މަހާތިރު ނޫސްވެރިންގެ ބައްދަލުވުމެއްގައި. --ފޮޓޯ:ޔޫރަޕިއަން ޕްރެސް ފޮޓޯ އެޖެންސީ\nއަންވަރު ވިދާޅުވީ މަހާތިރު އިސްތިއުފާ ދެއްވީ އޭނާ ނުހިމަނާ އާ ސަރުކާރެއް އެކުލަވާލުމުގެ މަސައްކަތް ކުރަން ކަމަށެވެ. އަންވަރު ވިދާޅުވީ ނަޖީބު ރައްޒާގު ވެރިކަމުން ދުރުކުރަން އުފެއްދި ކޯލިޝަނުގެ ތެރެއިން އޭނާ އަށް "ބޭވަފާތެރިވެއްޖެ" ކަމަށެވެ.\nމަހާތިރުގެ ޕަކަޓަން ހަރަޕަން ކޯލިޝަނުގައި ހިމެނޭ އަންވަރުގެ ޕާޓީ ކެދިލާން ރަކިއަތު (ޕީކޭއާރު) އިން ޕާލަމެންޓުގެ 48 ގޮނޑި ކޮންޓްރޯލް ކުރެ އެވެ. އަންވަރު ވިދާޅުވީ ނަޖީބު ވެރިކަމުން ދުރުކުރަން އުފެއްދި "ޕެކްޓް އޮފް ހޯޕް" ކޯލިޝަންގެ ތިން ޕާޓީއަކުން އޭނާ އަށް ތާއީދުކޮށްފައިވާ ކަމަށެވެ. މަހާތިރު އިސްތިއުފާ ދެއްވުމާ ހަމައަށް ވެރިކަން ކުރަމުން އައީ އެ ކޯލިޝަނުންނެވެ.\nކޮރަޕްޝަނުގެ އެތައް ތުހުމަތެއް ކޮށްފައިވާ ނަޖީބު ރައްޒާގު މަގާމުން ދުރުކުރުމަށް އޭރު އެއްބަސްވެފައި ވަނީ ދެ އަހަރަށް ފަހު މަހާތިރު އިސްތިއުފާ ދެއްވާ ގޮތަށެވެ. އޭގެ ފަހުން ބޮޑު ވަޒީރުކަން ހަވާލު ކުރަން އޮތީ މަހާތިރުގެ ނައިބުކަން ކުރިން ކުރެއްވި އަންވަރު އިބްރާހިމަށެވެ. މަހާތިރު ވެރިކަމަށް ވަޑައިގެން މަހެއްހާ ދުވަސް ތެރޭ ވަނީ އަންވަރު، 72، އަށް ޝާހީ މައާފެއް ހޯއްދަވައިދެއްވައި، ޖަލުން މިނިވަންކޮށްފަ އެވެ.\nސިޔާސީ ކަންކަމާ ހުރެ ދެފަހަރު ޖަލަށް ލި މީކަށް ވެރިކަން ހައްޤު ވާނެއެވެ.


Mus'haf maaldheeb ge 1 lakka copy genesfi, mi aharuge bahan fashaanan: Islamic ministry | Mihaaru\nރައީސްއަށް ހަދިޔާ ކުރެއްވި މުސްހަފް މާލްދީފް: އެ މުސްހަފުގެ އެއް ލައްކަ ކޮޕީ ލިބިފައިވާ ކަމަށް އިސްލާމިކް މިނިސްޓްރީން ބުނޭ- ފޮޓޯ: ރައީސް އޮފީސް\nމުސްހަފު މާލްދީބްގެ އެއް ލައްކަ ކޮޕީ ގެނެސްފި، މި އަހަރު ބަހަން ފަށާނަން: މިނިސްޓްރީ\n16 ނޮވެމްބަރ 2016 - 17:085comments\nކޮންމެ ދިވެއްސަކަށް މުސްހަފެއް ހަދިޔާކުރުމަށް އިސްލާމިކް މިނިސްޓްރީން ފެށި ޕްރޮގްރާމުގެ ތެރެއިން މިހާތަނަށް އެއް ލައްކަ ކޮޕީ ރާއްޖެ ގެނެސްފައިވާ ކަމަށާއި އެ ކޮޕީތައް މިއަހަރުގެ ތެރޭގައި ބަހަން ފަށާނެ ކަމަށް އެ މިނިސްޓްރީން މިއަަދު ބުނެފި އެވެ.\nއެ މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޑެޕިއުޓީ މިނިސްޓަރު މުހައްމަދު މުސްތަފާ ވިދާޅުވީ "މުސްހަފު މާލްދީބް" ގެ އެއް ލައްކަ ކޮޕީ ކަސްޓަމްސް އިން ކްލިއާ ކުރުމުގެ މަސައްކަތް ކުރަމުން އަންނަ ކަމަށެވެ.\nއޭނާ ވިދާޅުވީ އެންމެ ފުރަތަމަ މުސްހަފު ބަހަން ހަމަޖައްސާފައިވަނީ ކޮންމެ ގެއަކަށް ކަމަށެވެ. އަދި ބާކީ ދެ ލައްކައަށްވުރެ ގިނަ ކޮޕީ ޗާޕު ކުރަން ހަމަޖައްސާފައިވާ ކަމަށާއި އެ ލިބުމުން ކޮންމެ ދިވެއްސަކަށް މުސްހަފެއް ލިބިގެންދާނެ ކަމަށް ވެސް މުސްތަފާ ވިދާޅުވި އެވެ.\nމި މަޝްރޫއުގެ ދަށުން ޗާޕްކުރި ފުރަތަމަ މުސްހަފް ރައީސް އަބްދުﷲ ޔާމީނަށް ވަނީ މިދިޔަ ސެޕްޓެމްބަރު މަހުގެ ތެރޭގައި އަރުވައިފަ އެވެ.\nމުސްހަފުގެ ބޭރުގަނޑާއި އެތެރޭގެ ކުރެހުންތަކާއި ލޭއައުޓްގައި، ހުކުރު މިސްކިތުގައި ހިމެނޭ އަތްތެރި މަސައްކަތުގެ ފަންނުވެރި ކުރެހުންތައް އެކުލެވޭ ކަމަށް ސަރުކާރުން ބުންޏެވެ. ރާއްޖޭގެ ބައެއް އާސާރީ މިސްކިތްތަކާއި ކުރެހުންތައް ހިމަނައިގެން ތައްޔާރުކުރި މުސްހަފްގެ މި މަޝްރޫއަކީ ކުރީގެ އިސްލާމިކް މިނިސްޓަރު މުހައްމަދު ޝަހީމްގެ ބެއްލެވުމުގެ ދަށުން ފެށި މަސައްކަތެކެވެ. ބަހުރައިންގެ ގުރުއާން ކެއާ ސޮސައިޓީ އާއި ރާއްޖޭގެ ގުރުއާނާ ބެހޭ މަރުކަޒާ ގުޅިގެން ކުރިއަށް ގެންދިޔަ މި މަޝްރޫއުގެ މަސައްކަތް ގިނަ ދުވަސްތަކަކަށް މަޑު ޖެހުނެވެ. ސަރުކާރުން މި މަޝްރޫއު ކުރިއަށް ގެންދަނީ ދިވެހި ބައެއް ކުންފުނިތަކާއި އާންމުން ހަދިޔާ ކުރި ގިނަ އަދަދެއްގެ ފައިސާ އިންނެވެ. އަދި ޖިއްދާގައި ހުންނަ އިސްލާމިކް ކޯޕަރޭޝަން ފޯ ދަ ޑިވެލޮޕްމަންޓް އޮފް ދަ ޕްރައިވެޓް ސެކްޓަ (އައިސީޑީ) އިން ވަރަށް ބޮޑު އެހީތެރިކަމެއް މުސްހަފް މަޝްރޫއަށް ލިބުނު ކަމަށް ދިވެހި ސަރުކާރުން ބުންޏެވެ.\nއިތުރު ލިޔުންތައް ދީން އިސްލާމިކް މިނިސްޓްރީ ޤުރުއާން


Stareh ge Story: Hassan manik ge filmy career ah 43 ah\nހަސަން މަނިކުގެ ފިލްމީ ކެރިއަރަށް 43 އަހަރު\n1977 ގައި އެންމެ ފުރަތަަމަ ހަސަން މަނިކު ފެނިލީ ސްޓޭޖް ތަމްސީލަކުންނެވެ. އެ ދުވަސްވަރު އެންމެ ގިނަ ބައެއްގެ ޝައުގުވެރިކަން އޮންނަނީ ސްޓޭޖް ތަމްސީލްތަކަށެވެ. ފިލްމު ބެލުމަށް ސިނަމާތަކަށްދާ އުސޫލުން ތަމްސީލްތައް ބަލަން ދިއުމަކީ އޭރުގެ އާދައެވެ. މުނިފޫހިފިލުވުމަށް އެންމެ ގިނަ ބަޔަކު ޝައުގުވެރިވަނީ އެގޮތަށެވެ. އެއީ ހަމަ ސްކްރީނަކުން ފިލްމެއް ބަލާލުން ފަދަ ކަމެކެވެ.\nކުޅަދާނަ އެކްޓަރު ހަސަން މަނިކު: ފިލްމީ މަސައްކަތަށް 43 އަހަރު ވަނީ ފުރިފައި --\nމީގެ 43 އަަހަރު ކުރިން ހަސަން މަނިކު ފުރަތަމަ ތަމްސީލެއް ތައްޔާރުކުރީ އޭނާ އޭރު ހެޑްމާސްޓަރުކަން ކުރައްވަމުން ގެންދެވި ސެންޓަރުގެ ދަރިވަރުން ބައިވެރިކޮށްގެންނެވެ. "ވަމުންދާ ގޮތް" މި ނަމުގައި ގެނެސްދިން އެ ތަމްސީލަކީ އަތޮޅުތެރޭގެ ކުދިން މާލެ އައިސް އުޅެން ޖެހޭ ދަތި ހާލު ބުނެދޭން ތައްޔާރުކުރި ތަމްސީލެކެވެ. އެ ތަމްސީލު ލިޔެ ކުދިންނަށް އެކްޓް ކުރަން ދަސްކޮށް ދިނީވެސް ހަސަނެވެ. ދޭތެރެ ދޭތެރެއިން އަންނަ ނެށުމުގެ އައިޓަމްތަކަށް ދަރިވަރުން ފައިހަމަ ކުރަން ބުނެދިނީވެސް އޭނާއެވެ.\n"ވަމުންދާ ގޮތް" ތަމްސީލަކީ ސުކޫލްގައި އުޅުނު ދުވަސްވަރު އޭނާ ލިޔުނު ތަމްސީލެކެވެ. އޭރު ކްލާހުގައި ތިބޭ އަތޮޅުތެރޭގެ ދަރިވަރުން ކޮންމެ ދުވަހަކު އެ މީހުން އުޅޭ ދަތި ހާލުގެ ވާހަކަ އޭނާގެ ގާތުގައި ކިޔައިދެއެވެ. އެ ހުރިހާ ވާހަކަތަކެއް އެއްކޮށްލާ އެ ކަމަށް ރައްޔިތުން ހޭލުންތެރިކޮށް އަތޮޅުތެރޭގެ ކުދިންނަށް މާލޭގައި ތިބެ ފަސޭހައިން ކިޔެވޭނެ ގޮތްތަކެއްވޭތޯ ތަމްސީލެއް ލިޔެ ތައްޔާރުކޮށްލީއެވެ.\nފިލްމީ މަސައްކަތަކުން ހަސަން މަނިކު ފުރަތަަމަ ފެނިގެން ދިޔައީ 1979 ގައެވެ. އެއީ ރާއްޖޭގައި ފުރަތަމަ ފިލްމު އުފައްދަން ފެށި ދުވަސްވަރެވެ. ފުރަަތަމަ ދިވެހި ފިލްމެއް އުފެއްދެވި ބޮޑުފެންވަޅުގޭ މުސްތަފާ ހުސައިންގެ "ގެއްލުނު ފުރާވަރު" ފިލްމަކީ ހަސަން މަނިކުގެ ފުރަތަމަ ފިލްމެވެ.\nސްޓޭޖް ތަމްސީލްތަކުން ހަސަން މަނިކުގެ ކުޅަދާނަކަން މުސްތަފާއަށް އޮތީ ފެނިވަޑައިގެންފައެވެ. އެހެން ކަމުން ފިލްމެއް އުފެއްދެވުމުގެ ހިޔާލު އައުމާއެކު އެކަން ހަސަން މަނިކަށް ހުށައެޅީއެވެ. އޭރު ފިލްމެއް ކުޅެވިދާނެ ކަމަށް އޭނާއަށްވެސް ގަބޫލެއް ނުކުރެވެއެވެ. ނަަަމަވެސް މުސްތަފާ ދެއްވި ޔަގީންކަމާއެކު އެ މަސައްކަތަށް އާނބަސް ބުނީއެވެ.\n"ގެއްލުނު ފުރާވަރު" ފުރާވަރު ފުރަތަމަވެސް ދެއްކީ ޓެލެވިޒަން މޯލްޑިވްސްއިންނެވެ. އެއީ އެ ދުވަސްވަރު ރާއްޖޭގައި އޮތް ހަމައެކަނި ޗެނަލް ކަމުން އެ ފިލްމުން ހަސަން މަނިކު ވިދާލިއެވެ. އެންމެންގެ ފޭވަރިޓަކަށްވިއެވެ.\n"ހަގީގަތުގައި އަޅުގަނޑު ފިލްމީ ދާއިރާއަށް ނެރެދިން ބޭފުޅަކީ މުސްތަފާ ހުސައިން. މިފަދަ ކޮންމެ މުނާސަބަތެއްގައި އަޅުގަނޑު ޝުކުރު ދަންނަވަން ބޭނުންވޭ މުސްތަފާއަށް. އެއީ އަޅުގަނޑުގެ އުސްތާޒެއްމެ،"\nމީގެ އިތުރުންވެސް އިތުރު ދެ ފިލްމެއްގެ މަސައްކަތް އެ ދުވަސްވަރު ހިނގިއެވެ. އެއީ "ކަރުދާސް ފިނިފެންމާ" އަދި "ޒަހަރު ދިން އުފާ" ގެ ނަމުގައިވެސް އުފައްދަން މަސައްކަތްކުރި ދެ ފިލްމެވެ. ފިލްމުގެ ގިނަ މަންޒަރުތަކެއް ނެގި ނަމަވެސް އެ ދެ ފިލްމު ބެލުންތެރިންނާ ހަމައަށް ގެނެސްދެވިފައެއް ނުވެއެވެ.\nއެ މަސައްކަތަށްފަހު އަނެއްކާވެސް ހަސަން މަނިކު ވަގުތު ހުސްކުރީ ސީޑީއެސްއިން ގެނެސްދިން ތަމްސީލްތަކަށެވެ. ސީޑީއެސްގެ ޑްރާމާތަކުންވެސް އެންމެ ފާހަގަކޮށްލެވުނު ތަރިއަކަށްވީ ހަސަން މަނިކެވެ. ނަމަވެސް ފަހުން އޭރު އަދާކުރަމުން އައި ވަޒީފާގެ ގޮތުން ރަށުން ބޭރުގައި ގިނަ ދުވަސްތަކެއް ހޭދަކުރަން ޖެހުމުން ތަމްސީލްތަކަށް ވަގުތު ދިނުމަކީ ދަތި ކަމަކަށްވިއެވެ.\nއެހާ ބުރަކޮށް އުޅެމުންވެސް ސީޑީސީން އުފެއްދި "ދޮން ހިޔަލައާ އަލިފުޅު" ހަސަން މަނިކު ބައިވެރިވިއެވެ. އެއީ ސީޑީސީން ވަރަށް ބޮޑަށް އެދިގެންނެވެ.\nއެ ފަހުން ދެން ހަސަން މަނިކު ފެނުނީ މަޝްހޫރު އެކްޓަރު އަދި ޑައިރެކްޓަރު ޔޫސުފް ރަފީއު (ޔޫސޭ) އުފެއްދި ފިލްމު "ހައްގު"ންނެވެ. އެއީ ކޮމާޝަލް ފިލްމުތަކުން އޭނާ ފެންނުނު ފުރަތަމަ ފަހަރެވެ. ފިލްމީ އިންޑަސްޓްރީންގައި ހަސަންގެ ފައިތިލަ ރަނގަޅަށް ސާބިތުކޮށްދިން ފިލްމަކީ އެއީއެވެ.\nއޭގެ ފަހުން 43 އަހަރުވީއިރުވެސް މެދުކެނޑުމެއްނެތި ފިލްމުތަކާއި ޑްރާމާތަކުން އޭނާ ދިޔައީ ފެންނަމުންނެވެ.\n"އަޅުގަނޑު ކޮންމެހެން ބޭނުމެއް ނުވޭ އެންމެ ގިނަ ފިލްމު ކުޅުނު މީހަކަށްވާކަށް. އަޅުގަނޑު ބޭނުންވީ އެއް ސްޕީޑެއްގައި ކުރިއަށް ދިއުން. ބެލުންތެރިންނަށް ނުގެއްލި މި ދާއިރާގައި ދެމި ހުރުން. އެކަން ކުރެވިއްޖެ،"\nމި މުއްދަތުގައި ކުޅެވުނު ފިލްމުތަކުން ހަސަން މަނިކު އެންމެ ހިތްހަމަޖެހޭ ފިލްމަކީ "މިހަށިން ފުރާނަ ދަންދެން" އެވެ. ހަސަން ވިދާޅުވި ގޮތުގައި އެއީ މޮޅު ސްކްރީންޕްލޭއަކަށް އުފެއްދި ފިލްމެކެވެ. ފިލްމު އެހާ ބޮޑަށް ފާހަގަކުރެވެނީ އެ ސަބަބާއި ގުޅިގެންނެވެ. ޑްރާމާ ސިލްސިލާތަކުން އެންމެ ފާހަގަކުރެވެނީ މިހާރުވެސް ބައިސްކޯފުން ދައްކަމުންދާ "ހުވާ" އެވެ. "ހުވާ" ގައި ހަސަންގެ ފަރާތުން ވަރަށް މޮޅު އެކްޓިންއެއް ފެނިގެން ގޮސްފައިވެއެވެ.\nމޫސާ މަނިކު، ޔޫސުފް ޝަފީއު، އާރިފާ އިބްރާހިމް އަދި ހަސަން މަނިކު -- އަވަސް ފޮޓޯ\nއެންމެ މޮޅީ އާރިފާ، ރީކޯ މޫސަ އަދި ޔޫއްޕެ\nފިލްމީ މަސައްކަތުގައި ހަސަން މަނިކު ހޭދަކުރި 43 އަހަރުގެ ތެރޭގައި ވަރަށް ގިނަ އެކްޓަރުންނާއެކު މަަސައްކަތް ކުރެވިއްޖެ އެވެ. ހަސަންއާ އެންމެ ގުޅޭ ކަމަށް އޭނާ ފާހަގަ ކުރަނީ ކުޅަދާނަ އެކްޓަރު އަދި ޑައިރެކްޓަރު އާރިފާ އިބްރާހިމެވެ. ހަސަން ވިދާޅުވި ގޮތުގައި ފިލްމެއްގައި އޭނާގެ ހަޔާތުގެ ބައިވެރިއަކަށް އެކްޓަރަކު އިހްތިޔާރު ކުރަން ފުރުސަތު ދީފިނަމަ އާރިފާ ނޫން މީހަކު ނުނަގާނެ އެވެ.\n"އަޅުގަނޑަށް އެންމެ މޮޅީ އާރިފާ،"\nއެންމެ މޮޅު އެކްޓަރުންގެ ގޮތުގައި އޭނާ ފާހަގަ ކުރައްވަނީ ރީކޯ މޫސާ މަނިކު އަދި ޔޫސުފް ޝަފީއު (ޔޫއްޕެ) އެވެ. އެ ދެ ތަރިންނާއެކު ހަސަން މަސައްކަތްކޮށްފައިވެއެވެ. ހަސަންގެ ނަޒަރުގައި މޫސަ އާއި ޔޫއްޕެ އަކީ ވަަރަށް މޮޅު ދެ އެކްޓަރުންނެވެ.\nފިލްމީ ދާއިރާއަށް އަލަށް ނިކުންނަ ކުދިންނާއި ކުރިންވެސް މި ދާއިރާގައި ހަރަކާތްތެރިވި ކޮންމެ ސްޓާރަކީވެސް އެ ސްޓާރެއްގެ ގޮތުގައި މޮޅު ސްޓާރެއް ކަމަށް ހަސަން ދެކެއެވެ.\nހަސަންގެ ތަމްސީލް ފޮތް ނެރެނީ\nމިހާތަނަށް ހަސަން މަނިކު ޑައިރެކްޓް ކޮށްފައިވަނީ ކުރު ފިލްމެއް އެކަންޏެވެ. ޑައިރެކްޓަރުގެ ގޮޑީގައި އިށީންނަން ހަސަންގެ ޝައުގުވެރިކަމެއް ނެތެވެ. ކުރިއަށް އޮތްތާވެސް ފިލްމެއް ޑައިރެކްޓް ކުރުމުގެ ވިސްނުމެއް ނެެތެވެ.\nހަސަން މަނިކަކީ ހަމައެކަނި އެކްޓަރެއް ނޫނެވެ. އެއީ ކުޅަދާނަ ލިޔުންތެރިއެކެވެ. ހާއްސަކޮށް ތަމްސީލު ލިޔުމުގައި ފާހަގަކޮށްލެވެއެވެ. އަދި ޅެންވެސް ހަދައެވެ. ލަވަވެސް ކިޔައެވެ. ނަމަވެސް ފިލްމީ މަސައްކަތާ އެކަންކަން އޮންނަނީ ތަންކޮޅެއް ދުރުގައެވެ. ފިލްމަކަށް ލަވައެއް ކިޔާކަށް ބޭނުމެއް ނުވެއެވެ.\nއޭނާގެ އެންމެ ބޮޑު އުންމީދަކީ ތަމްސީލް ފޮތެއް ނެރުމެވެ. މީގެ ކުރިން ލިޔުނު ވަރަށް ގިނަ ތަމްސީލްތައް އެބަ ހުއްޓެވެ. ހުރިހާ ތަމްސީލްތައް އެއްކޮށް ފޮތެއް ނެރުމުގެ މަސައްކަތް މިހާރު ވަނީ ފަށާފައެވެ. އުންމީދު ކުރަނީ އަންނަ އަހަރުގެ ފުރަތަމަ ހަ މަސް ނިމުމުގެ ކުރިން އެ ފޮތް ނެރުމެވެ.\n"އަޅުގަނޑަށް ވަރަށް ބޮޑު އުފަލެއް ލިބޭ ދުވަހަކަށްވާނީ އެ ފޮތް [ތަމްސީލް ފޮތް] ނެރެވޭ ދުވަސް،\nއެންމެ ބޭނުމީ ސީރިއަސް ކޮމެޑީއެއް ކުޅެލަން\nފިލްމީ ދާއިރާގައި ހޭދަކުރެވުނު ދިގު މުއްދަތުގައި އޭނާ އެންމެ ކުޅެލަން ބޭނުންވި ރޯލް އަދި އޮތީ ނުކުޅެވިއެވެ. ނަމަވެސް އެ އުންމީދު ހާސިލްވުމަށް ދެން އޮތީ ކުޑަ ދުވަސް ކޮޅެކެވެ.\nޑާކްރެއިން އެންޓަޓެއިމަންޓްގެ ވެބް ސީރީޒް "ރޫމީ އާ ޖަންނަތު" ގައި ހަސަން ފެނިގެންދާނީ އެކަހަލަ ރޯލަކުންނެވެ. ސީރިއަސް ކޮމެޑީ ރޯލެއް އެ ނޫން ފިލްމަކުން ނުވަތަ ވެބް ސީރީޒަކުންވެސް ކުޅެލަން ލިބޭނެ ކަމަށް އޭނާ އުންމީދު ކުރެއެވެ.\n"ޑާކްރެއިންގެ 'ރޫމީ އާ ޖަންނަތު' ވާނެ ވަރަށް ތަފާތު ވެބްސީރީޒްއަކަށް. އަޅުގަނޑު ވަރަށް ހިތްހަމަޖެހޭ ރޯލެއް ލިިބިފައި ވަނީ،"\nމިދިޔަ މުއްދަތުގައި ހަސަން މަނިކަށް ވަނީ އޭނާގެ ހިދުމަތް ފާހަގަކޮށް ގިނަ އެވޯޑްތަކެއް ލިބިފައެވެ. ގައުމީ އިނާމްގެ އިތުުރުން ފިލްމު އެސޯސިއޭޝަނުން ދޭ "ލައިފް ޓައިމް އެޗީވްމަންޓް އެވޯޑް" ވެސް ވަނީ ހަސަންއަށް ދީފައެވެ. އަދި ފިލްމު ސްޓޫޑިއޯތަކުން ދޭ ޝަރަފްވެރި ކަމުގެ އެތަށް އެވޯޑެއް ލިބިފައިވެއެވެ. އަދި ކުރިން ބޭއްވި މިއަދު ފިލްމީ އެވޯޑްސް އާއި އާފަތިސް އެވޯޑްސްގައިވެސް އެކި ދާއިރާތަކުން އެވޯޑްތައް އުފުލާފައިވެއެވެ.\nނަމަވެސް ހަސަން ގަބޫލުކުރާ ގޮތުގައި އޭނާއަށް ލިބުނު އެންމެ ބޮޑު އެވޯޑަކީ އާންމުންގެ ފަރާތުން މެދުކެނޑުމެއްނެތި ލިބޭ ސަޕޯޓެވެ. އާންމުންގެ ފަރާތުން ލިބޭ އެކި ހިޔާލުތަކެވެ. އަދި މިހާ ދުވަހު މި މަސައްކަތުގައި ދެމި ހުރުމަށް އަންހެނުންނާއި އާއިލާގެ ފަރާތުން ލިބުނު އެއްބާރުލުމެވެ.\nއަންހެނުންގެ ފަރާތުން އެ ލިބޭ ސަޕޯޓް، ތަރުހީބު އެއީ ވަރަށް ފާހަގަކޮށްލަން ޖެހޭ ކަމެއް،" އަމިއްލަ ދިރިއުޅުމުގެ ބައެއް ވާހަކަތައް ހިއްސާކުރަމުން ހަސަން ވިދާޅުވިއެވެ.


Amihlla kanthahthah amihlayah kurumige aadha kudhinge kibaigai harulahvan jehey އަމިއްލަ ކަންތައްތައް އަމިއްލައަށް ކުރުމުގެ އާދަ ކުދިންގެ ކިބައިގާ ހަރުލައްވަން ޖެހޭނެ: ހުކުރުޚުތުބާ – Ilm Amihlla kanthahthah amihlayah kurumige aadha kudhinge kibaigai harulahvan jehey\nއަމިއްލަ ކަންތައްތައް އަމިއްލައަށް ކުރުމުގެ އާދަ ކުދިންގެ ކިބައިގާ ހަރުލައްވަން ޖެހޭނެ: ހުކުރުޚުތުބާ\nއަމިއްލަ ކަންތައްތައް އަމިއްލައަށް ކުރުމުގެ އާދަ ކުދިންގެ ކިބައިގާ ހަރުލައްވަން ޖެހޭނެކަމަށް މިއަދު ހުކުރު ޚުުތުބާގައި ވިދާޅުވެއްޖެއެވެ.\nމިކަން ބަޔާންކޮށް ޚުތުބާގައި ވިދާޅުވީ “މި އުއްމަތުގެ ޅަދަރީންނާއި، ޒުވާނުން ތަރުބިޔަތުކޮށް ހާނުވަންވީ، މި ނަމޫނާގެ މައްޗަށެވެ. އެކުދިންނަށް މަސައްކަތް ދަސްކޮށްދީ، ޅައިރުއްސުރެ މަސައްކަތަށް ލޯބި ޖައްސުވައި، ހީވާގި ބަޔަކަށް ހަދަން ޖެހޭނެއެވެ. އަމިއްލައަށް ކުރެވޭވަރުގެ އަމިއްލަ ކަންތައްތައް އަމިއްލައަށް ކުރުމުގެ އާދަ އެކުދިންގެ ކިބައިގާ ހަރުލައްވަން ޖެހޭނެއެވެ. ގޭތެރޭގައާއި، މުޖްތަމަޢުގެ މަސައްކަތުގައި ބައިވެރިވުމުގެ ރޫޙު އަށަގަންނުވަން ޖެހޭނެއެވެ. ބޭނުންތެރި ހުއްދަ އެއްވެސް މަސައްކަތެއް ކުރުމަށް ޖެހިލުންވިއަ ދީގެން ނުވާނެއެވެ. މަސައްކަތް ކުރުމަކީ ޙައްޤެކެވެ. އެއީ ޝަރަފެކެވެ. އެއީ ވާޖިބެކެވެ. އަދި އެއީ ކުރިއެރުމެއްކަން ދަނެ، އެ ޝިޢާރު އުފުލަންޖެހޭނެއެވެ.”\nއިސްލާމް ދީނުގައި މަސައްކަތްތެރިކަމަށް ދެއްވާފައިވާ އަހައްމިއްޔަތު ވަރަށް ވެސް ބޮޑެވެ. އިސްލާމް ދީން ގޮވާލަނީ މަސައްކަތް ނުކޮށް ކަންނެތްވެފައި ނުތިބުމަށެވެ. މުރާލިކަމާއި، ހީވާގިކަމާއެކު، ހުއްދަ މަސައްކަތްތައް ކޮށް ރިޒުޤު ހޯދައި އުޅުމަށް އިސްލާމް ދީނުގައި ބާރުއަޅުއްވައި ގޮވާލައްވާފައި ވެއެވެ. ހަމަ އެފަދައިން އިސްލާމް ދީން ގޮވާލަނީ މަސައްކަތް ކޮށްގެން ތިމާގެ ދިރިއުޅުންބިނާކުރުމަށެވެ.


ކިލުއެއަ ފަރުބަދައިން ފޮނުވާލި ލާވާ ބޯޓަކަށް އަރައި 23 މީހަކަށް...\nކިލުއެއަ ފަރުބަދައިން ފޮނުވާލި ލާވާ ބޯޓަކަށް އަރައި 23 މީހަކަށް އަނިޔާ ވެއްޖެ\nއާ ރަށެއް ވަނީ ލާވާގެ ސަބަބުން އުފެދިފައި\nލާވާއިން ސަލާމަތްވުމަށް ބޯޓުގައި ފިލަން ވަންނާނެ ތަނެއްނެތް\nއަނިޔާވި އެކަކުގެ ފައި ވަނީ ބިންދައި ގެންގޮސްފައި\n17 ޖުލައި 2018 | އަންގާރަ 18:52\nލާވާގެ އަސަރު ކުރި ބޯޓު: އެ ބޯޓުގެ ގެގަޑު ވަނީ ފަރުބަދައިން ފޮނުވާލި ގަލެއް ފޫ އަޅުވާލައިފައި\nއެމެރިކާގެ ޖަޒީރާ ރަށްތަކެއްގެ މައްޗަށް އެކުލެވޭ ހަވައިގެ ބިގް އައިލެންޑްސް ސިޓީގައިވާ 'ކިލުއެއަ' އަލިފާން ފަރުބަދައިން ފޮނުވާލި ލާވާ، ވައިގެތެރެއިން ލާފައި ގޮސް ފަތުރުވެރިން ގޮވައިގެން ދިޔަ ބޯޓަކަށް އަރައި 23 މީހުންނަށް އަނިޔާ ވެއްޖެއެވެ.\nފަރުބަދަ ގޮވުމުގެ ތެރޭގައި، އޭގެއިން ފޮނުވާލި ގަލެއް ވެސް ވަނީ އެ ބޯޓުގެ ގެގަޑު ފޫއަޅުވާލާ އެތެރެއަށް ވަދެގެންފައެވެ. އެ ހާދިސާގައި ފަތުރުވެރިއެއްގެ ފައި ބިންދައިގެން ގޮސްފައިވާއިރު ދެންތިބި މީހުންގެ ހަށިގަނޑު ވަނީ ފިހިފައެވެ.\nކަމާބެހޭ ފަރާތްތަކުން ބުނީ އެ ބޯޓު އެ ސަރަހައްދުން ދަތުރުކުރީ ލާވާތައް މޫދަށް އެޅޭ މަންޒަރު ބަލާލަން ކަމަށާއި ކޮންމެ ބޮލަކަށް 250 ޑޮލަރު ޗާޖް ކޮށްފައިވާ ކަމަށެވެ.\nކިލުއެއަ އަލިފާން ފަރުބަދަ މޭ މަހުގެ ފުރަތަމަ ކޮޅުގަ ގޮވީއްސުރެން އެ ފަރުބަދައިގެ ހާލަތު ދަނީ ދުވަހަކަށް ވުރެ ދުވަހެއް ގޯސް ވަމުންނެވެ. ފަރުބަދައިން ނިކުންނަމުންދާ ލާވާ މޫދު ތެރެއަށް ފައިބަމުންދިއުމާއި ގުޅިގެން ނުރައްކާތެރި ލޭޒް ގޭސް ދަނީ އުފެދެމުންނެވެ. އެ ގޭސް އުފެދެނީ ހޫނު ލާވާ މޫދުގައިޖެހުމުގެ ސަބަބުން ލޮނާއި ފެން ގޭހަކަށް ބަދަލުވެ އަރައިގެން ދާއިރުއެވެ. ލޭޒް ގޭހުގައި ހައިޑްރޯ ކްލޮރިކް އެސިޑްއާއި ބިއްލޫރި އެތިއެތި ކޮޅުކޮޅު ހުރެއެވެ. އެ ގޭހުގެ އަސަރު ބޮޑަށް ކޮށްފިނަމަ މަރު ވުމަކީ ވަރަށް ގާތުގައިވާ ކަމެކެވެ.\nފަޔަރ އެންޑް ރެސްކިއުއިން ބުނީ ގެއްލުން ލިބުނު ބޯޓު ވަނީ އޭގެ އަމިއްލަ ބާރުގައި ބަނދަރު ކޮށްފައި ކަމަށެވެ. އަދި ބަނދަރު ކުރުމާއެކު ގެއްލުން ލިބުނު މީހުންގެ ތެރެއިން ތިން މީހުން ވަނީ ވަގުތުން އެމްބިއުލާންސްގައި ފޮނުވާލައިފައި ކަމަށެވެ.\nފުރާނައަށް ނުރައްކާވި ހާދިސާ ކިޔައިދެމުން ފަސިންޖަރަކު ބުނީ "އެވީކަމެއް ހިނގީ ފަޅި ސިކުންތުކޮޅެއްގައި ކަމަށެވެ." ބޯޓަށް ލާވާގެ އަސަރު ކުރިއިރު ފިލަން ދުވާނެ ވަކި ތަނެއް އެ 20 ފޫޓުގެ ބޯޓުގައި ނެތް ކަމަށާއި ހުރިހާ އެންމެން ވެސް ލާވާއިން ސަލާމަތްވުމަށް ވަނީ އެއްތަނަކަށް ކަމަށެވެ. އެއަށް ފަހު އިރުކޮޅެއް ނުވަނީސް މޫނުގައި ޖެހުނީ ފަރުބަދައިން ފޮނުވާލި ހޫނު އަޅި ކަމަށް އޭނާ ބުނެއެވެ.\nބޯޓުން ދަތުރު ކުރި އެހެން ފަސިންޖަރަކު ބުނީ އެ ބޯޓު ވަނީ ލާވާ މޫދަށް ފައިބާ ހިސާބާ 300 މީޓަރަށް ވުރެ ކައިރިއަށް ގޮސްފައިވާ ކަމަށާއި އެހެން ކަމުން ބޯޓު ވަނީ ގަވާއިދާ ޚިލާފުވެފައިވާ ކަމަށް ބުނެފައެވެ. ކަމާއިބެހޭ ފަރާތްތަކުގެ ބަހެއް ލިބިފައި އަދި ނުވާއިރު ބައެއް ތަޖްރިބާކާރު ކައްޕިންނަށް 300 މީޓަރަށް ވުރެ ކައިރިއަށް ދިއުމުގެ ހުއްދަ ވަނީ ދީފައެވެ.\nކިލުއެއަ އަލިފާން ފަރުބަދައިގެ ލާވާ ވައިގެތެރެއިން ގޮސް އަނިޔާއެއް ލިބިފައިވާ ކަމަށް މީގެ ކުރިން ރިޕޯޓް ލިބިފައިވަނީ އެންމެ ފަހަރަކުއެވެ. އެފަހަރު ލާވާ އަރާފައިވަނީ ބެލްކަންޔެއްގައި އިށީދެގެން އިން މީހެއްގެ ފަޔަށެވެ.\nމިދިޔަ ހަފްތާގައި އެމެރިކާގެ ޖިއޮލޮޖިސްޓުން ވަނީ ލާވާ މޫދަށް އެޅުމުގެ ސަބަބުން ކުޑަ ރަށެއް އުފެދިފައިވާކަން ވެސް ވަނީ ޔަގީން ކޮށްދީފައެވެ.


SunOnline: Roadhaige Vasiyyaiy: COVID-19 test hedhumaai dhathuge faruva in roadha gelleynetha?\nރޯދައިގެ ވަސިއްޔަތް: ކޮވިޑް-19 ޓެސްޓު ހެދުމާއި ދަތުގެ ފަރުވާއިން ރޯދަ ގެއްލޭނެތަ؟\nއަލްއުސްތާޛު އަޙްމަދު ޝާޒް 15 May 2020, 16:43\nމިލިޔުމުގައި ބަލައިލާފައިވާނީ ކޯވިޑް-19 ހުރިތޯ ބެލުމަށްޓަކައި ހަދާ ޕީސީއާރު ޓެސްޓާއި، ބޮޑުގުންބާކުރުމާއި އަދި ދަތުގެ ފަރުވާއަށްޓަކައި ކުރެވޭ ބައެއް ކަންތައްތަކުގެ ސަބަބުން ރޯދައަށް ކުރާ އަސަރާ ބެހޭގޮތުންނެވެ.\nކޯވިޑް-19 ޓެސްޓު ހެދުން\nމިވަގުތު ދުނިޔެއަށް ކުރިމަތިވެފައިވާ އާލަމީ ވަބާ، ކޯވިޑް-19 ހުރިތޯ ބެލުމަށްޓަކައި ކުރާ އެންމެ އާންމު ޓެސްޓަކީ ޕޮލިމަރައިޒް ޗެއިން ރިއެކްޝަން (PCR) ޓެސްޓެވެ. މި ޓެސްޓުކުރުމަށްޓަކައި ކަފަބުރެއް (ސްވެބްއެއް) ނޭފަތުގެ ހިނދުރިން އެންމެ އެތެރެއަށް (nasopharynx އާހަމައަށް) ވައްދާލައެވެ. އަދި ނޭފަތުގެ އެތެރޭގައި ހުންނަ ދިޔަވަރު ރަނގަޅަށް ހޭކެންދެން އިރުކޮޅަކު އެކަފަބުރު ނޭފަތުގެތެރޭގައި އަނބުރާލުމަށްފަހު ނެރެއެވެ. ނޭފަތުގެ އިތުރުން ބައެއްފަހަރު ކަރުގެތެރެއިން ސާމްޕަލް ނަގައިގެންވެސް މިޓެސްޓު ހަދައެވެ. މިޓެސްޓު ހަދާއިރު ނޭފަތަށް ކަފަބުރު ލެއްވުމުން ކޮންމެވެސް ވަރެއްގެ އުނދަގޫކަމެއް އިހުސާސްކުރެނަސް މިއީ އެހާ ތަދުވާނެ ކަމެއްނޫންކަމަށް މާހިރުން ވިދާޅުވެއެވެ. (ޕީސީއާރު މިއީ ކޯވިޑު-19 އަށް ނޫނަސް އެހެނިހެންވެސް ބައެއް ބަލިތައް ދެނެގަތުމަށާއި ތަފާތު ސިއްހީ ބޭނުންތަކަށްޓަކައި އާންމުކޮށް ކުރާ ޓެސްޓެކެވެ.)\nކެރަލާގައި ކޮރޯނާވައިރަހަށް ޓެސްޓުކުރަން މީހެއްގެ ސާމްޕަލް ނަގަނީ -- ފޮޓޯ: ގެޓީ\nހަގީގަތަށް ބަލާއިރު، ބުނެވިދިޔަފަދައިން ޕީސީއާރު ޓެސްޓު ހެދުމުން ރޯދައަށް އަސަރެއްކޮށްފާނެތޯއާމެދު އުފައްދަންޖެހޭ މާބޮޑު ފިގުހީ ބަހުސެއްނެތެވެ. ސަބަބަކީ ސާމްޕަލް ނެގުމަަށްޓަކައި ނޭފަތުން ނުވަތަ ކަރުގެތެރެއިން ވައްދާ ކަފަބުރު ނުވަތަ އެއިން މިންވަރެއްވިޔަސް މަޢިދާގެތެރެއިން ހަށިގަނޑަށް އެތެރެވުމުގެ އެއްވެސް ފުރުސަތެއްނެތުމެވެ. އަދި ސާމްޕަލް ނެގުމަށްޓަކައި އެކުރެވޭ ކަންތަކަކީ ބަހުގެގޮތުންނާއި އާދަކާދައިގެގޮތުންވިޔަސް ކެއުމާއި ބުއިމުގެ މާނައިގައި ހިމެނޭ ކަމެއްނޫނެވެ. ވީމާ، ކޯވިޑް-19 އަށް ޓެސްޓުކުރުމަށްޓަކައި ނޭފަތަށް ނުވަތަ ކަރުގެތެރެއަށް ކަފަބުރު ލައްވައިގެން ސާމްޕަލް ނެގިނަމަވެސް ރޯދައެއް ނުގެއްލޭނެއެވެ. ޔުނައިޓެޑް އެރެބް އެމިރޭޓްސްގެ ފަތުވާ ކައުންސިލުގެ ނިންމެވުމަކީވެސް މިއެވެ. އެ ކައުންސިލުން އިތުރަށް ވިދާޅުވެފައިވަނީ މުސްލިމުން ރޯދަ ގެއްލިދާނެކަމުގެ ބިރަށްޓަކައި، ކޮރޯނާ ވައިރަސް ޓެސްޓު ނުހަދާ ތިބެގެންނުވާނެއެވެ.\nމެލޭޝިއާގެ ހެލްތު މިނިސްޓްރީން ބޭނުންކުރާ، ކޯވިޑް-19 މެނޭޖްމަންޓް ގައިޑްލައިންތައް ބެއްލެވުމަށްފަހު، ޕާލިސްގެ ސްޓޭޓް ފަތުވާ ކޮމެޓީން ނިންމަވާފައިވަނީ ކޯވިޑް-19 ސްވެބް ޓެސްޓުން ރޯދަ ނުގެއްލޭނެކަމަށެވެ. ޕާލިސްގެ މުފްތީ، އެސޯސިއޭޓް ޕްރޮފެސަރ ޑރ. މުޙައްމަދު ޢަޞްރީ ޒައިނުލްޢާބިދީން ވިދާޅުވެފައިވެއެވެ. 'ޙަނަފީ މަޒުހަބުގައިވާގޮތުން ރޯދަ ގެއްލޭނީ ޠަބީޢީ މަގަކުން ހަށިގަނޑުގެތެރެއަށް ފޮނުވައިލެވޭ އެތި ބަނޑުގެތެރޭގައި ރަނގަޅަށް އިސްރިޤުރާރުވެއްޖެނަމައެވެ. އެހެން ފޮނުވައިލެވޭ އެތީގެ އެއްބައި ބަނޑުތެރޭގައި، އަނެއްބައި ހަށިގަނޑުން ބޭރުގައި އޮތްނަމަ ރޯދައެއްނުގެއްލޭނެއެވެ. މިއުސޫލަށް ބަލާއިރު(ވެސް) ކޯވިޑް-19 ސްވެބް ޓެސްޓަކުން ރޯދައެއް ނުގެއްލޭނެއެވެ.' ޕީސީއާރު ޓެސްޓު ހެދުމަށްޓަކައި ލައްވާ ކަފަބުރަކީ އެއްވެސް ގޮތަކަށް ބަނޑާ ހިސާބަށް ވާސިލުވާ އެއްޗެއްނޫނެވެ. ހަމަ މިނުކުތާތައް ފާހަގަކުރައްވައި، އުރުދުންގެ ފަތުވާ ކޮމެޓީންވެސް ވިދާޅުވެފައިވަނީ ކޮރޯނާ ވައިރަސް ހުރިތޯ ބެލުމަށްޓަކައި ސްވެބް ޓެސްޓު ހެދިނަމަވެސް ރޯދަ ނުގެއްލޭނެކަމަށެވެ.\nބޮޑުގުންބާ ކުރުމަކީ ބޮޑުގޮހޮރު ސާފުކުރުމަށްޓަކައި ނުވަތަ އެނޫންވެސް ސިއްހީ ބޭނުމަށްޓަކައި، ޚާއްޞަ އާލާތެއް ބޭނުންކޮށްގެން ފުރަގަސްފަރާތު ދޮރުން ރެކްޓަމްގެ ތެރެއަށް ދިޔާ އެއްޗެއް ފޮނުވައިލުމެވެ. ރޯދައަށް ހުރި މީހާ ބޮޑުގުންބާ ކުރުމުން ރޯދަ ގެއްލުމާމެދު ފިޤުހުވެރީންގެ ތިންޤައުލެއް ވެއެވެ.\nބޮޑުގުންބާ ކުރުމުން ރޯދަ ގެއްލޭނެކަމަށް ހަތަރު އިމާމުން އިއްތިފާޤު ވެއެވެ. އަދި މިޒަމާނުގެ އިލްމުވެރީންގެ ތެރެއިން ابن عثيمين ގެ ރައުޔަކީވެސް މިއެވެ.\nއިބުނު ޢައްބާސް އާއި ޢިކްރިމާގެ އަރިހުން ނަގުލުކުރެވޭ ބަސްފުޅެއްގައިވެއެވެ. "ރޯދަ ގެއްލުންވަނީ ހަށިގަނޑުގެ އެތެރެއަށް ވަންނަ އެއްޗަކުންނެވެ."[ ابن أبي شيبة: 2/308] މި ބަސްފުޅަށް ބަލާއިރު ބޮޑުގުންބާ ކުރުމުން ރޯދަ ގެއްލޭނެއެވެ. ބޮޑުގުންބާ ކުރުމަށްޓަކައި ހަށިގަނޑަށް އެތެރެ ކުރެވޭ އެއްޗެއް އެތެރެވަނީ ޠަބީޢީ މަގަކުންނެވެ. އަދި މިއީ ކާތަކެތީން ލިބޭ ފައިދާ ހަށިގަނޑަށް ލިބިދޭނެ އެއްޗެއްކަމުގައި ހިމެނެއެވެ.\nބޮޑުގުންބާ ކުރުމަކުން ރޯދައެއް ނުގެއްލޭނެއެވެ. މިއީ ابن حزم ގެ ރައުޔެވެ. އަދި ޝާފިޢީންނާއި މާލިކީންގެ އެއްޤައުލަކީވެސް މިއެވެ. އަދި ابن تيمية އާއި ابن باز އަދި قرضاوي ގެ ރައުޔަކީވެސް މިއެވެ. މިބޭފުޅުން ވިދާޅުވާ ގޮތުގައި ބޮޑުގުންބާ ކުރުމަކީ ކެއުންބުއިމާ އެއްގޮތް ނުވަތަ އެމާނައިގައި ކުރެވޭ ކަމެއްނޫނެވެ.\nއަލްކާފީ ފީ ފިޤުހި އަހުލުލްމަދީނާ އެވެ ކިޔުނި ފޮތުގައި ބަޔާންކުރައްވާފައިވާގޮތުގައި، ރޯދައަށް ހުރެ ބޮޑުގުންބާ ކުރިމީހާގެ ރޯދަ ޤަޟާކުރުން މުސްތަޙައްބުވެގެންވެއެވެ. އެހެންނަމަވެސް އެއީ ވާޖިބެއްނޫނެވެ.\nمحمد رشيد رضا ވިދާޅުވާގޮތުގައި، ބޮޑުގުންބާ ކުރެވޭ ގޮތަށް ބަލައި މިކަން ދެބަޔަކަށް ބަހައިލެވެއެވެ. އެގޮތުން، ބޮޑުގުންބާ ކުރުމަށްޓަކައި ހަށިގަނޑުގެތެރެއަށް ފޮނުވައިލެވޭ ދިޔަވަރުގައި ކާނާގެ ގޮތުގައި ބޭނުންކުރެވޭ (ނުވަތަ ކާނާގެ ފައިދާ ހަށިގަނޑަށް ލިއްބައިދޭ) މާއްދާއެއް އެކުލެވޭނަމަ އެހާލަތުގައި ރޯދަ ގެއްލޭނެއެވެ. އަދި އޭގައި ކާނާގެ މާއްދާއެއް އެކުލެވިފައިނުވާނަމަ ރޯދައެއް ނުގެއްލޭނެއެވެ.\nއެންމެ ރަނގަޅު ރައުޔު:\nމި މައްސަލައިގައި އިލްމުވެރީން ވިދާޅުވެފައިވާ ބަސްފުޅުތަކަށް ބަލާއިރު އެންމެ ރަނގަޅު ކަމަށް ފެންނަނީ ތިންވަނަ ރައުޔެވެ.\nދަތް ތޮރުފުމާއި، ފުޓުނި އެޅުމާއި، އޮފުކުރުމާއި، ކަވަރުއެޅުވުން\nމި ހުރިހައި ކަމަކީވެސް ކަރުތެރެއިން (ނުވަތަ މަޢިދާއިން) ބޭރުގައި ކުރެވޭ ކަންތައްތަކެކެވެ. މާލިކީން ދެކެވަޑައިގަންނަވާ ގޮތުގައި ރޯދައަށް ހުރިމީހާ ދުވާލުގައި މިފަދަކަމެއް ކުރުން މަކުރޫހަވެގެންވެއެވެ. ހަމަކޮންމެހެން ދުވާލު އެކަންކުރަން ޖެހޭފަދަ ޟަރޫރަތެއްނެތްނަމަ އެދެވިގެންވަނީ ރޭގަނޑުގައި އެފަދަ ކަންތައްތައް ކުރުމެވެ. އެހެންނަމަވެސް، މިކަމުގެތެރޭގައި ބޭނުންކުރެވޭ އެއްޗެތީގެ ތެރެއިން މިންވަރެއް މަޢިދާގެ ތެރެއިން ހަށިގަނޑަށް ނުދާނަމަ އޭނާގެ ރޯދައެއް ނުގެއްލޭނެއެވެ. ޙަނަފީންނާއި ޙަންބަލީން ދެކެވަޑައިގަންނަވާ ގޮތުގައި ރޯދައަށް ހުރި މީހާ ދުވާލު އެފަދަ ކަމެއް ކުރިކަމުގައިވިޔަސް އޭނާގެ ރޯދައެއް ނުގެއްލޭނެއެވެ. އަދި ابن عثيمين އާއި ابن باز ވެސް އިޚްތިޔާރުކުރައްވަނީ މި ޤައުލެވެ. އަދި مجمع الفقه الإسلامي އިން ނެރުއްވާ ރައުޔަކީވެސްމިއެވެ. އެހެންކަމުން މިމައްސަލައިގައި ޢިލްމުވެރީންގެ މެދުގައި ޚިލާފެއްނެތެވެ. ދަތުގެ ފަރުވާއަކަށްޓަކައި ކުރެވޭ ކަމެއްގައި ބޭނުންކުރެވޭ އެއްޗެތީގެތެރެއިން މިންވަރެއް މަޢިދާއިން ހަށިގަނޑަށް އެތެރެނުވާނަމަ ރޯދައެއް ނުގެއްލޭނެއެވެ.\nއިސްވެ ބަޔާންކުރެވުނު ތިންމައްސަލައިގެ ހުލާސާއަށް ބަލާއިރު، ކޯވިޑް-19 ހުރިތޯ ބެލުމަށް ހަދާ ޕީސީއާރު ޓެސްޓު ހެދިޔަސް ރޯދައެެއް ނުގެއްލޭނެއެވެ. ބޮޑުގުންބާ ކުރުމުން ރޯދަ ގެއްލޭނީ އެކަމަށްޓަކައި ހަށިގަނޑުގެތެރެއަށް ފޮނުވައިލެވޭ ދިޔަވަރުގައި، ކާނާގެ ގޮތުގައި ބޭނުންކުރެވޭ މާއްދާއެއް އެކުލެވޭނަމައެވެ. އެފަދަ މާއްދާއެއް ނުހިމެނޭނަމަ ރޯދައެއް ނުގެއްލޭނެއެވެ. ދަތް ތޮރުފުމާއި، ފުޓުނި އެޅުމާއި، އޮފުކުރުމާއި، ކަވަރުއެޅުވުންފަދަ ކަމެއް ކުރުމުގެތެރޭގައި ހަށިގަނޑުގެތެރެއަށް އެއްޗެއް ނުދާނަމަ އެއިން އެއްވެސްކަމަކުން ރޯދައެއް ނުގެއްލޭނެއެވެ.


ބޮލީވުޑް އެކްޓަރ އިރްފާން ޚާން މަރުވެއްޖެ ބޮލީވުޑް އެކްޓަރ އިރްފާން ޚާން މަރުވެއްޖެ\nބޮލީވުޑް އެކްޓަރ އިރްފާން ޚާން މަރުވެއްޖެ\nބޮލީވުޑް އެކްޓަރ އިރްފާން ޚާން\nބޮލީވުޑްގެ މަޝްހޫރު އެކްޓަރު އިރްފާން ޚާން މަރުވެއްޖެއެވެ. އުމުރުން 54 އަހަރުގެ އެކްޓަރ އިރްފާން މަރުވެފައިވަނީ މުމްބާއީގެ ކޮކީލާބެން ދިރުބާއީ އަމްބާނީ ހޮސްޕިޓަލްގައި ފަރުވާ ދެމުން ދަނިކޮށެވެ. އިރުފާން ޙާން މަރުވިއިރު އޭނާ ކެންސަރު ބައްޔަށް ފަރުވާ ހޯދަމުން އަންނަތާ ދުވަސްތަކެއް ވަނީވެފައެވެ.\nއިރުފާން ޚާންގެ ސްޕޯކްސް ޕާސަން ބުނީ އޭނާގެ ސިއްޙީ ޙާލަތު ގޯސްވުމުން ރޭގެ ވަގުތެއްގައިވަނީ ހޮސްޕިޓަލަށް ގެންގޮސް އައިސީޔޫގައި ފަރުވާ ދީފައެވެ. އޭނާ މަރުވެފައިވަނީ އައިސީޔޫގައި ފަރުވާ ދެމުންދަނިކޮށެވެ.\n2018ވަނަ އަހަރުގެ މާރިޗް މަހުގެ 16ވަނަ ދުވަހު އިރްފާން ޚާންވަނީ "ނިއުރޯއެންޑޯކްރީން" ޓިއުމަރެއް އޭނާގެ ހަށިގަނޑުގައި ހުރި ކަން އިޢުލާންކޮށްފައެވެ. އެއަށްފަހު އިރުފާންވަނީ އިނގިރޭސިވިލާތުގެ ލަންޑަނަށް ގޮސް އެޤައުމުގައި އަހަރެއްހާ ދުވަސް ވަންދެން ކެންސަރަށް ފަރުވާ ހޯދާފައެވެ.\nފަރުވާ ނިންމާލުމަށްފަހު އިރްފާން އެނބުރި އިންޑިއާގެ މުމްބާއީއަށް އައިސް އެނާ ކުޅެން އެއްބަސްވެފައިވާ ބައެއް ފިލްމުތަކުގެ ޝޫޓިންތައް ވަނީ ނިންމާފައެވެ.\nބޮލީވުޑާއި ހޮލީވުޑްގެ ބައެއް ފިލްތަކުންވެސް ފެނިގެންގޮސްފައިވާ އިރްފާން ހާން އެންމެ ފަހުން ފެނިގެންގޮސްފައިވަނީ މިދިޔަ މާރޗް މަހު ނެރުނު "އަންގްރޭޒީ މީޑިއަމް"އެވެ. މީ އޭނާގެ އެންމެ ފަހުން ކުޅުނު ހިންދީ ފިލްމެވެ. އިރްފާން ފެނިގެން ގޮސްފައިވާ ހޮލީވުޑުގެ މަޝްހޫރު ބައެއް ފިލްމުތަކުގެ ތެރޭގައި "ސްލަމް ޑޯގް މިލިއަނަރ" "އިންފަރނޯ" އަދި "ލައިފް އޮފް ޕައި" ފަދަ ފިލްމްތައް ފާހަަގަކޮށްލެވެއެވެ.\nއިރުފާން ޚާން މަރުވިއިރު އޭނާގެ އަނތްބަކާއި2ދަރިން ދުނިޔޭގައި އެބަތިއްބެވެ. އިރުފާން މަރުވި އިރު އޭނާގެ މަންމަ ސައީދާ ބޭގަމް މީގެ ތިން ދުވަސް ކުރިން ވަނީ މަރުވެފަ އެވެ.\nކެންސަރުގެ ފަރުވާ މުޅިން ނުނިމެނީސް މަސައްކަތް ފެށުމުން އޭނާގެ ސިއްޙަތައް ބޮޑު ނުރައްކަލެއް އޮތްކަން ކުރިންވެސް އިރްފާންގެ ސްޕޯކްސްޕާސަންވަނީ ފާހަގަކޮށްފައެވެ. އެހެންނަމަވެސް، ސިނަމާއަށް އޮންނަ ލޯތްބެއްގެ ސަބަބުން އޭނާއަށް ފިލްމުތަކާ ދުރުގައި ނުހުރެވޭނެކަމަށް އިރްފާން ދިޔައީ ބުނަމުންނެވެ.\nއިރްފާންގެ މަރާއެކު މުޅި ބޮލީވުޑް އިންޑަސްޓްރީދަނީ ހިތާމަ ފާޅުކުރަމުންނެވެ. ބޮލީވުޑްގެ މަޝްހޫރު ތަރިންނާއި ޑައިރެކްޓަރުންނާއި ޕްރޮޑިއުސަރުންދަނީ އިރްފާންގެ ހަނދާންތައް އައުކޮށް ސޯޝަލް މީޑިއާގައި ހިތާމަ ފާޅުކުރަމުންންވެ.\nއިރްފާން ޚާންއަކީ ބޮލީވުޑްގެ އެންމެ "ވާސަޓައިލް އެކްޓަރު"ގެ ގޮތުގައި ފާހަގަކޮށްލެވޭ އެކްޓަރެވެ. އެގޮތުން އޭނާ ވަނީ ތަފާތު އެކި ރޯލްތަކުން ބެލުންތެރިންގެ ހިތްތަކުގައި ޖާގަ ހޯދާފައެވެ.\nއިްރފާން ޚާންގެ އާއިލާ\nއިރްފާން ފެނިގެން ގޮސްފައިވަނީ ހަމައެކަނި ބޮލީވުޑްގެ ފިލްމްތަކުންނެއް ނޫނެވެ. އޭނާ ވަނީ ހޮލީވުޑުގެ މަޝްހޫރު ބައެއް ފިލްމްތަކުންވެސް ފެނިގެންގޮސްފައެވެ. އެގޮތުން "ސްލަމް ޑޯގް މިލިއަނަރ" "އިންފަރނޯ" އަދި "ލައިފް އޮފް ޕައި" ފަދަ ފިލްމްތައް ފާހަަގަކޮށްލެވެއެވެ.\nއިރްފާން ޚާން ވަނީ ގިނަ އެވޯޑްތަކެއްވެސް ހޯދާފައެވެ. އެގޮތުން ފިލްމް ފެއަރ އެވޯޑްތަކާއި ނެޝަނަލް ފިލްމް އެވޯޑްވެސް އެތައް ފަހަރެއް މަތިން ވަނީ ހޯދާފައެވެ. އިރްފާން އެންމެ ފަހުން ސިލްވަރ ސްކްރީނުން ފެނިގެންގޮސްފައިވަނީ މިއަހަރު މާރޗްމަހު ރިލީސްކުރި ހިންދީ މީޑިއަމްގެ ސީކުއަލް "އަންގްރޭޒީ މީޑިއަމް"އިންނެވެ.


އަބީޝެކްގެ ފުރަތަމަ ވެބް ސީރީޒް ޓްރެއިލަރ ގިނަބަޔަކަށް ކަމުދިޔަ އަބީޝެކްގެ ފުރަތަމަ ވެބް ސީރީޒް ޓްރެއިލަރ ގިނަބަޔަކަށް ކަމުދިޔަ\nއަބީޝެކްގެ ފުރަތަމަ ވެބް ސީރީޒް ޓްރެއިލަރ ގިނަބަޔަކަށް ކަމުދިޔަ\nއަބީޝެކްގެ ފުރަތަމަ ވެބްސީރީޒްގެ ޓްރެއިލަރއާއެކު ގިނަ ބަޔަކު ދަނީ އޭނާގެ އެކްޓިންއަށް ތަޢުރީފު ކުރަމުން--\nއެމަޒޯން ޕްރައިމްގެ އޮރިޖިނަލް ވެބްސީރީޒް "ބްރީތު"ގެ ދެވަނަ ސީޒަންގެ އޮފިޝަލް ޓްރެއިލަރ ޔޫޓިއުބަށް ދޫކޮށްލާފައިވަނީ މިމަހުގެ 1 ވަނަ ދުވަހުއެވެ.\n2018 ވަނަ އަހަރު ރިލީޒްކުރި ކާމިޔާބު ވެބްސީރީޒް "ބްރީތު"ގެ ދެވަނަ ސީޒަނަށް ދީފައިވަނީ "ބްރީތު - އިންޓު ދަ ޝެޑޯސް" މި ނަމެވެ. ދެވަނަ ސީޒަންގެ ލީޑް ރޯލުން އަބީޝެކް ބަޗަން ފެނިގެންދާއިރު، މިއީ އޭނާގެ ފުރަތަމަ ވެބް ސީރީޒެވެ.\n"ބްރީތު"ގެ ސީކުއަލެއްގެ ގޮތުގައި ނެރޭ ދެވަނަ ސީޒަނަކީވެސް ކްރައިމް ތްރިލަރ ޑްރާމާއެކެވެ. މިފަހަރުގެ ސީޒަންގައި އަބީޝެކް ދައްކުވައިދޭނީ ދަރިއަކު ކިޑްނޭޕްކުރުމުން ބައްޕައަކު އެ ދަރިފުޅު ސަލާމަތްކޮށްދޭން ކުރަންޖެހޭ މަސައްކަތްތަކެކެވެ. މި ސީރީޒްގައި ރެންސަމް ކޯލެއްގެ ބަދަލުގައި ދަރިފުޅު އަނބުރާ ބޭނުންނަމަ، ކިޑްނޭޕަރުގެ ފަރާތުން އަބީޝެކަށް ހުށަހަޅަނީ އޭނާ ބުނާ ބަޔަކު މެރުމަށެވެ. އަދި އެކަމުގެ ތެރެއިން އޭނާ ކުރިމަތިލާންޖެހޭ ތަފާތު ކަންތައްތަކެއް ސީރީޒްގެ އޮފިޝަލް ޓްރެއިލަރއިން ކުރުގޮތަކަށް ވަނީ ދައްކުވައިދީފައެވެ.\nއަބީޝެކްގެ އިތުރުން މިފަހަރުގެ ސީޒަނުންގެ މުހިއްމު ރޯލުތަކުން ފެނިގެންދާނީ ސައުތް އިންޑިއަން ފިލްމް އިންޑަސްޓްރީގައި މަޝްހޫރުކަން ހޯދާފައިވާ ބަތަލާއެއްކަމަށްވާ ނިތުޔާ މެނެންއާއި ސައިއްޔާމީ ޚޭރެވެ. އަދި މިފަހަރުގެ ސީޒަނުންވެސް ފުރަތަމަ ސީޒަންގައި ސީނިއަރ އިންސްޕެކްޓަރެއްގެ ރޯލުން ފެނިގެންދިޔަ އަމިތު ސަދްވެސް ފެނިގެންދާނެއެވެ. "ބްރީތު"ގެވދެވަނަ ސީޒަންވެސް ޑައިރެކްޓްކޮށްފައި މަޔަންކް ޝަރުމާއެވެ.\n"ބްރީތު"ގެ ދެވަނަ ސީޒަނާއި ގުޅޭގޮތުން އަބީޝެކް ބުނެފައިވަނީ މިއީ ތަފާތު ތަޖުރިބާތަކެއް ގެނުވައިދިން ޕްރޮޖެކްޓެއްކަމަށާއި، އޭނާގެ ފަރާތުން މި ސީރީޒްގައި ފެނިގެންދާނީ ވަރަށްވެސް ތަފާތު ކެރެކްޓަރއެއްކަމަށެވެ. އަދި މިއީ ޑިޖިޓަލް ޕްލެޓްފޯމެއްގެ ތެރެއިން އައު އޯޑިއަންސަކާއި އޭނާ ގުޅުވައިދޭ އުއްމީދީ ޕްރޮޖެކްޓެއްކަމަށް އޭނާ ބުނެފައިވެއެވެ. ޓްރައިލަރއާއެކު ގިނަ ބަޔަކު އަންނަނީ އަބީޝެކްގެ ފަރާތުން ފެނިގެންދާ ތަފާތު މޮޅު އެކްޓިންއަށް ތަޢުރީފުކުރަމުންނެވެ.\n"ބްރީތު - އިންޓު ދަ ޝެޑޯސް" އެމަޒޯން ޕްރައިމްއިން ޕްރިމިއަރ ކުރާނީ މިމަހުގެ 10 ވަނަ ދުވަހުއެވެ. ކޮންމެއަކަސް އޮފިޝަލް ޓްރެއިލަރއިން އެކްޓަރުންގެ ފަރާތުން ދައްކުވައިދޭ ތަފާތު ކަންތައްތަކާއެކު އަބީޝެކްގެ ފޭނުން ތިބީ މި ސީރީޒް ބަލާލުމަށް ކެތްމަދުވެފައެވެ.


Ungoofaaru magu hedhumuge mashroou ge 50% nimijje | Jazeera\tއުނގޫފާރު މަގު ހެދުމުގެ މަޝްރޫއުގެ 50 އިންސައްތަ ނިމިއްޖެ - Jazeera\nއުނގޫފާރު މަގު ހެދުމުގެ މަޝްރޫއުގެ 50 އިންސައްތަ ނިމިއްޖެ\nސާއިފް ޝިޔާދު December 24, 2020 464 views0\nރ. އުނގޫފާރު މަގުތައް ހެދުމަށް ކުރިޔަށް ގެންދާ މަޝްރޫއުގެ 50 އިންސައްތަ މަސައްކަތް ނިމިފައިވާ ކަމަށް މި މަސައްކަތް ކުރަމުން އަންނަ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން ހާމަކޮށްފިއެވެ.\nއެގޮތުން މި މަޝްރޫއުގެ ދަށުން މަގުތަކުގައި އޭބީސީ ފަށަލަ އެޅުމުގެ މަސައްކަތް މި ޑިސެމްބަރު މަހުގެ 22 ވަނަ ދުވަހު ފަށާފައިވާ ކަމަށް އެމްޓީސީސީއިން މައުލޫމާތު ދެއެވެ. މި މަޝްރޫއުގެ ދަށުން އެރަށުގައި ގާއިމްކުރި ފެން ހިންދާ ނިޒާމުގެ މަސައްކަތް އެއްކޮށް ނިންމާލެވިފައިވާ ކަމަށް އެމްޓީސީސީއިން މީގެކުރިން ހާމަކޮށްފައިވެއެވެ.\nމި މަޝްރޫއުގެ ދަށުން އެރަށުގެ މަގުތަކުގައި ތާރު އަޅައި ޒަމާނީ ފެންވަރަށް ތަރައްގީ ކުރެވިގެންދާނެއެވެ. މި މަޝްރޫއަށް ދައުލަތުގެ ބަޖެޓުން 19 މިލިއަން ރުފިޔާ ޚަރަދު ކުރެވިގެންދާނެއެވެ. މިއީ މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރއިން އެ ކުންފުންޏާއި ހަވާލުކޮށްގެން ކުރިޔަށްގެންދާ މަޝްރޫއެކެވެ.


އިންތިޒާރު6– Esfiya\nލޯބި February 10, 2015\n“ރާއިން” ރާއިން ހޯދަމުން އައި ސަލްމާ ޓެރަސް ދޮރުމަތީ ހުރެފައި ގޮވާލިއެވެ. ރާއިން އާއި ޔާނާ ސިއްސައިގެން ގޮސް ދުރައްޖެހެވުނެވެ. ކުރިމަތީ ހުރި ސަލްމާފެނި ދެމީހުން ހާސްވިއެވެ.\nޔާނާއަށް ހާސްވެފައިހުރެ ރާއިންއަށް ގޮވާލެވުނެވެ. ދެމީހުންގެ ހިތުގައިވެސް ވީ އެއްސުވާލެކެވެ. ސަލްމާއަށް އެމީހުން ދެއްކިވާހަކަ އަޑުއިވުނުބާއެވެ. އަޑުއިވުނުނަމަ ދެން ކަންތައްވާނީ ކިހިނެތްހެއްޔެވެ.\n“ރާއިން ބައްޕަ އެބަ ގޮވާ” މިހެން ބުނެލުމަށްފަހު ރާއިންއާށާއި ޔާނާއަށް ހީލުމަށްފަހު ސަލްމާ ޓެރަސްއިން ފައިބަންދިޔައެވެ. ރާއިންއާއި ޔާނާއަށް ހިފަހައްޓައިލައިގެން ހުރި ނޭވާބޭރުކޮށްލެވުނީދެވެ. ރާއިން މޫނުގައި އަތްއަޅާލުމަށްފަހު ރެއިލިންގައި ގޮށްމުށުން ޖެހިއެވެ. ހިތުގައިވި އުދާސްގަނޑު ބޭރުކޮށްލުމަށެވެ. ޔާނާވެސް ހިތްހަމަޖެހުމުގެ ނޭވާއަކަށްފަހު ރާއިންއާއި ވާހަކަ ދައްކަންފެށިއެވެ. އެމީހުންދެއްކި އެއްވެސްވާހަކައެއް ސަލްމާއަށް ނީވުމުން އެހިތުގައިވި ބިރު ފިލައިފިއެވެ.\nޖެހިގެންއައިދުވަހު ހެނދުނު ޒާޔާ ހުންގަދަކަމުން ސަލްމާ އޭނަ ގޮވައިގެން ހޮސްޕިޓަލަށް ދިޔައެވެ. ވަރުދެރަކަމުންނާއި ހުންގަދަކަމުން ޒާޔާ އެޑްމިޓް ކުރިއެވެ. ހެނދުނު އޮފީހަށްނުކުތުމުން ރާއިންއަށް މިކަމެއް ނޭގެއެވެ. އަދި އޭނައާއި އެއްކޮން އޮފީހަށްދިޔަ ޔާސިރުވެސް އޭނަގާތުގައި އެވާހަކަ ނުބުނެއެވެ. ޒަކުވާން އަދިވެސް އެއްކޮން ރަނގަޅުނުވާތީ ޝާން އޮފީހަކަށް ނުނިކުމެއެވެ. މިކަމުގެ ސަބަބުން ޔާސިރުގެ މަސައްކަތްވަނީ ދެގުނަވެފައެވެ. އޮފީހުގެ މަސައްކަތް ބުރަކަމުންނާއި އަދި ރާއިން އޮފީހަށް ނުކުންނަ ފުރަތަމަ ދުވަސްކަމުން އޭނައަށް އެހެން ކަންތައްތަކަށްދެވޭ ސަމާލުކަން ކުޑަވީއެވެ.\nރާއިން އޮފީހަށް ނުކުތް ފުރަތަމަ ދުވަސްކަމުން އެދުވަހު އެންމެ ފުރަތަމަ ކަމަކަށް ޔާސިރު ނިންމީ އޭނައަށް އޮފީހުގެ އެކި ބްރާންޗް ތަކުން ކުރާ މަސައްކަތްތައް އަންގައިދިނުމެވެ. އަބްދުﷲފެށި ވިޔަފާރި އޭނަގެ ދަރިންވަނީ ފުޅާކޮށް އިތުރަށް ކުރިއަރުވާފައެވެ. އެކަމުގައި އެންމެ އިސްރޯލެއް އަދާކޮށްފައިވަނީ ޔާސިރެވެ. މިހާރު އަބްދުﷲ ރިޓަޔާރގައި ހުރިކަމުގައިވިޔަސް އަދިވެސް އެކިއެކި ކަންކަމުގައި އޭނަގެ ހިޔާލާއި މަޝްވަރާ ހޯދައެވެ. ޔާސިރުދެން އިސްކަމެއްދިނީ އޮފީހުގައި ސްޓާފް މީޓިންގއެއް ބާއްވައި ރާއިން އޮފީހުގެ ހުރިހާ މުވައްޒަފުންނަށް ތައާރަފް ކޮށްދިނުމަށެވެ.\n“ޑޭޑް، އެމް ސޮރީ” ރާއިން އޭނަގެ ބައްޕަގެ ކެބިންގައި އިނދެގެން ވާހަކައިގެ ތެރެއިން ބުންޏެވެ. ޔާސިރު ހައިރާންވެފައި އެއީ ކޮންކަމަކަށްތޯ ސުވާލުކުރިއެވެ. ކިޔަވާ ނިމުމަށްފަހުގައިވެސް މަސައްކަތާދުރުގައި ބައްޕައަށް އެއްވެސް އެހީތެރިކަމެއް ނުދޭތީ އެކަމަށްކަމަށް ރާއިން ބުނީ އިސްޖަހައިގެން އިނދެއެވެ. ޔާސިރު ހީލާފައި އެއީ އެއްވެސް ކަމެއް ނޫންކަމުގައި ބުނެލިއެވެ. އަދި އޭނަ ބޭނުންވީ ރާއިންއަށް އަމިއްލައަށް ފެނިގެން ރާއިންގެ ޒިންމާތައް އުފުލަންކަމުގައި ބުންޏެވެ.\nރާއިންއަށް ޒާޔާ ހޮސްޕިޓަލުގައި އެޑްމިޓް ކޮށްފައިވާކަން އެނގުނީ ހަވީރު އޮފީހުން ގެއަށް އައުމުން ޔާނާ ބުނުމުންނެވެ. ރާއިން ޒާޔާގެ ހާލު އޮޅުންފިލުވީ ޔާނާގެ ފަރާތުންނެވެ. އަދިވެސް ބޭހުގެ ގަޑިހަމަވާއިރު ހުންވަރަށް ގަދަކޮށްލާކަމަށާއި އަދި ޒާޔާ ދޫކޮށްލާނީ ދެދުވަސް ނޫނީ ތިންދުވަސްވަރު ފަހުންކަމަށް ޔާނާ ރާއިންގާތުބުންޏެވެ.\n“އަހަރެން ބޭނުން ޒާގާތަށްދާން” ރާއިން ޔާނާގާތު ބުނެލިއެވެ.\n“އެކަމް ކިހިނެތް ރާއިން ދާނީ، އާ އެބެއްގޮތެއް، އަހަރެންގޮވައިގެން ދާންވީނުން” ޔާނާ ހިޔާލެއްދިނެވެ. ރާއިންއަށްވެސް އެއީ ރަނގަޅު ގޮތެއްކަމަށް ވިސްނުނެވެ. ހަމަގައިމުވެސް އޭރުން ސުވާލު ކުރާނެ މީހަކު ނުހުންނާނެއޭ އޭނަގެ ހިތްބުންޏެވެ.\nރާއިންއާއި ޔާނާ ހޮސްޕިޓަލްއަށް ދިޔައީ7ޖަހަން އުޅެނިކޮށެވެ. ޔާނާގާތުގައި އޭރު ތިބީ ޔާސިރުގެ ދެމަފިރިންނެވެ. އަދި މެންދުރުފަހު ޔަޝާރުއާއި އެއްކޮން އައި ނޫރާވެސް އެތާގައި މަޑުކޮށްގެން އިނެވެ. ޒާޔާ ބާއްވާފައިއޮތް ރޫމްއަށް އެއްކޮން ވަދެގެން އައި ޔާނާއާއި ރާއިން ފެނިފައި ސަލްމާގެ މޫނު އުޖާލާވިއެވެ. އެދެކުދިން އެއްކޮން ފެންނައިރު ކިހާގުޅޭ ޖޯޑެއްހޭ އޭނާގެ ހިތްބުނެލިއެވެ. އޭނާގެ ހިތުން ރާއިންގެ ހޮވުމަކީ އެންމެފުރިހަމަ ހޮވުންކަމުގައި ގަބޫލުކުރިއެވެ.\n“ދަރިފުޅުމެން ކީއްކުރަން ތިއައީ” ސަލްމާ ތެދުވެގެން ރާއިންމެން ކައިރިއަށް އައިސް މަޑުމަޑުން ބުނެލިއެވެ. ޒާޔާއަށް އެވަގުތު އޮތީ ނިދިފައިކަމުން ކަންނޭގެއެވެ.\n“ޔާނާ ޒާ ގާތަށް ވިޒިޓް ކޮށްލަންބޭނުންވީމަ،” ރާއިންގެ ޖަވާބު އިވިފައި ސަލްމާ ވަކިން އުފާވިއެވެ. ޔާނާއަކީ ރަނގަޅު އަހުލާގެއް ލިބިނގެންވާ ކުއްޖެއްކަން އޭނަގެ ހިތްބުނުމުންނެވެ. ޔާނާ ސަލްމާއަށް ހީލާފައި ޔާނާގެ ހާލު ސަލްމާކުރެން އަހާލިއެވެ.\n“މަމްމެން ދާންވީނުން ގެއަށް ރެސްޓް ކޮށްލަން، އަދި ދަންވަރުވެސް ތިބެންޖެހޭނީ މަމްމެން އަކަންނުން، ނޫރާވެސް މެންދުރު އައިގޮތައް އަދިވެސް އެއުޅެނީ ނުގޮސް، މިހާރު އަޅުގަނޑުމެން މަޑުކުރާނަން، ދޮންބެދައްތަވެސް އަންނަން އުޅުނު، އެކަމް ޒަކޫ އަންނަން ހިއްޕަވާލީމަ ދެން ނައީ” ޔާސިރުއަށްވެސް އެއީ އެންމެ ރަނގަޅުގޮތްކަމުގައި ވިސްނުނެވެ. އަދި ސަލްމާގާތުގައި އެވާހަކަ ބުނެލިއެވެ. ސަލްމާ ދަމުންދިޔައީ އެއްވެސް ކަމެއްބޭނުންވެއްޖެނަމަ ގުޅުމަށް ބުނެފައެވެ. އަދި ޒާޔާހޭލުމުން ޖޫސްތައްޓެއް ދިނުމަށާއި އޯއާރ އެސް ފެންފުޅިން ފެންފޮދެއް ދިނުމަށް ޔާނާ ގާތުގައި ބުންޏެވެ.\nހީކުރި ވަރަށްވުރެ ފަސޭހައިން ބޭނުންވިކަންތައް ވުމުން ރާއިންއަށް ހަމަޖެހިލެވުނެވެ. ޒާޔާއާދިމާއަށް ރަނގަޅަށް ބަލާލެވުނީވެސް ދެނެވެ. ހުންގަދަކަމުން ބޮލަށް ފެންއަޅަން ބުރުގާ ނެގިގޮތަށް އޮތީ އެގޮތަށް ނިދިފައެވެ. އެތަށްދުވަހަކަށްފަހު އެފަންދިގު އިސްތަށިގަނޑު ފެނުމުން ކުރީގެ ހަނދާންތައް އާވިއެވެ. ރާއިން ޒާޔާގެ އެނދާއި ކައިރިއަށް ދިޔައެވެ. ޒާޔާގެ މޫނުވަނީ މިލާފައެވެ. ރާއިން ދެރަވިއެވެ. ޒާޔާގެ ބޮލުގައި މަޑުމަޑުން ރާއިން ފިރުމާލިއެވެ. އަދިގުދުވެލާފައި ޒާޔާގެ ނިތްކުރީގައި ބޮސްދެވުނީ އޭނަގެ އިހްތިޔާރަކު ނޫނެވެ. އެމޫނަށް ބަލަހައްޓައިގެން އިރުކޮޅެއްވަންދެން ހުއްޓެވެ. އެނދު ކައިރީގައި ހުރި ގޮނޑީގައި އިށީއިނުމަށްފަހު ޒާޔާގެ އަތުގައި ހިފާލިއެވެ. އަދި އެނދުގައި ބޯއަޅާލިއެވެ.\n“ބޭބީ ޕްލީޒް އޯކޭވެބަ، އައި ކޭންޓް ސީޔޫ ލައިކް ދިސް، ޕްލީޒް” އެނދުގައި ބޯއަޅާލައިގެން އޮވެ ރާއިން މަޑުމަޑުން ކިޔަމުންދިޔައެވެ.\nރާއިންއާއި ދިމާއަށް އިރުކޮޅެއްވަންދެން ބަލަންހުރުމަށްފަހު ރާއިން ގާތަށް އައެވެ.\n“ޝީއިޒް ޕްރިޓީ ލައިކް ޔޫސެއިޑް” ރާއިންގެ ކޮނޑުގައި އަތްލުމަށްފަހު ޔާނާ މަޑުމަޑުން ބުނެލިއެވެ.\n“ޔާ، ޝީއިޒް” ބޯއުފުލާލުމަށްފަހު ޒާޔާގެ ކޮލުގައި އަތުގެ ނުފުށުން އިނގިލިތަކުން ފިރުމާލަމުން ރާއިން ބުނެލިއެވެ. އައިބެއްނެތް ރީތި ވަށް މޫނެކެވެ. ހިމަ ބުމައެކެވެ. ކަޅުކަންގަދަ ބޯ އެސްފިޔަތަކެކެވެ. ތުންފަތްކައިރީގައި ކަނާތްފަރާތު މަތީގައި އިން ކަޅުތިލަ އެމޫނަށް އިތުރު ފުރިހަމަކަމެއް ގެނެސްދެއެވެ.\n“ރާއިން ޔޫނޯ ޔޫ ހޭވް ޓްބީ ބްރޭވް، ތިގޮތަށް އުޅެގެން އެހެންމީހަކަށް އެނގޭކަށް އެއީ ރާއިން ބޭނުންވާ ގޮތެއްނޫންކަންނޭގެ” ޔާނާ ރާއިންއަށް ވިސްނަދޭން މަސައްކަތް ކުރިއެވެ.\n“މަންމާ އަޅުގަނޑަށް ހީވަނީ ޔާނާއަކީ ވަރަށް ރަނގަޅު ކުއްޖެންހެން” ކާމޭޒު ކައިރީ ރޭގަނޑުގެ ކެއުމަށް އިންސާފު ކުރަން އިނދެގެން ޔަޝާރު ބަލްގިސް ގާތުގައި ބުނެލިއެވެ. އަދި ސަލްމާއަށް ފުޅާހިނިތުންވުމަކާއި އެކު ބަލާލިއެވެ. އެންމެންގެ ވާހަކަވެސް ހުރީ ޔަޝާރުގެ ވާހަކައަށް ތާއީދުކުރާގޮތަށެވެ. ސަލްމާވެސް އޭނައަށް ރާއިންގެ ހޮވުން ވަރަށް ކަމުދާކަމަށް ބުނެލީ އުފާވެފައި އިނދެގެނެވެ. ބަލްގިސް އަދި އަބްދުﷲ، ޔާސިރުމެންނަށް ހިޔާލު ދިނީ ރާއިންގެ ގާތުގައި ކައިވެނީގެ ވާހަކަ ދެއްކުމަށެވެ. ރައްޓެހިވެގެން ގިނަދުވަސްތަކެއްގައި ނޫޅުމަށެވެ. ސަލްމާއަށްވެސް އެހިޔާލުކަމުދިޔައެވެ. އަދި ޔާސިރުއާއި ދިމާއަށް ބަލާލީ އޭނަގެ އެއެދުން ފުއްދަދޭށޭ ބުނާފަދައަކުންނެވެ. ދެން ދެކެވުނީ ރާއިންއާއި ޔާނާގެ ކައިވެނީގެ ވާހަކައެވެ. ނަމަވެސް ޔާސިރު އެވާހަކަ ރާއިންގާތުގައި ދެއްކުމުގެ ކުރިން އެއްވެސް މީހަކު އެމީހުންގާތުގައި އެވާހަކަ ނުދެއްކުމަށް ބަލްގިސް ބުނެލިއެވެ. އެންމެންވެސް ތިބީ ދުވަސްތަކަކަށްފަހު އާއިލާގެ ތެރޭގައި ކައިވެންޏެއް ކުރެވެން އުޅޭތީ އެކަމާ އެކްސައިޓްވެފައެވެ. ނަމަވެސް އެއިން އެކަކަށްވެސް ނޭގެނީ އެއީ އެމީހުންގެ ލޮލުގައި އަޅުވާފައިވާ ފަރުދާއެއްކަމެވެ. ހަގީގަތެއް ނޫންކަމެވެ.\nއެރޭގެ ދިހައެއްޖަހާ އެހާކަންހާއިރެވެ. ނިދިފައި އޮތް ޒާޔާއަށް ހޭލެވުނީ އެހާއިރުއެވެ. ނަމަވެސް ފެނުނު މަންޒަރުން އެދެލޯ ނުހުޅެވުނު ނަމައޭ އޭނަގެ ހިތަށް އެރިއެވެ. ރާއިންއާއި ޔާނާ ތިބީ ޒާޔާބާއްވާފައިވާ ކޮޓަރީގައި ހުރި ސޯފާގައި އިށީއިދެލައިގެންނެވެ. ފޯނުން ކޮންމެވެސް އެއްޗެއް ބަލަނީއެވެ. ދެމީހުންތިބީ އެކަކު އަނެކަކުގެ ގައިގައި ޖެހޭ ނުޖެހޭ ހިސާބު ކައިރީގައެވެ. ޒާޔާ ހޭލާ އޮތްކަން ރާއިންމެންނަށް އެނގުނީ އޭގެ ކުޑައިރުކޮޅެއްފަހުންނެވެ. ރާއިން ޔާނާއާއި ކުޑަކޮށް ދުރައްޖެހިލިއެވެ. އަދިއޭނަގެ ނަޒަރު ފޯނަށް ހުއްޓާލިއެވެ. ޔާނާ ތެދުވެގެންގޮސް ޔާނާގާތުގައި ހުއްޓިލިއެވެ. އަދި މިހާރު ކިހިނެތްތޯ ސުވާލު ކޮށްލިއެވެ. އަދިވެސް ބޮލުގައި ރިހުންނުފިލާކަމަށް ޒާޔާ މަޑުމަޑުން ބުނެލިއެވެ. ޒާޔާގެ އަޑުގައިވެސް ވަނީ ކޮންމެވެސް ވަރަކަށް އަރުދަފުސް ހިފާފައެވެ.\nރާއިންގެ މަންމަ ސަލްމާ ބުނި ގޮތަށް ޔާނާ އެތާގައި ހުރި ޕެކެޓުން ޖޫސްތައްޓެއް އަޅާފައި ޒާޔާއަށް ދިނެވެ. އަދި އޯއާރ އެސް ފެން ފުޅިން ބައިތަށި ދިނެވެ. ނަމަވެސް ޒާޔާއަށް ބޮވުނީ ޖޫސްތަށިން އެއްބައެވެ. ފާހާނައަށް ދިއުމަށްވެސް ޔާނާ އޭނައަށް އެހީތެރިވިއެވެ. މިއިން ކޮންމެކަމަކުން ޒާޔާ ދެރަވަމުންދިޔައެވެ. ހިތުގައިވި ޝަކުވާތައްދިޔައީ އިހުނަށްވުރެވެސް ގިނަވަމުންނެވެ. ވިސްނުނީ ގޯސްކޮށެވެ. ރާއިން އޭނަ އިތުރަށް ދެރަކުރަން ގަސްތުގައި ކުރާ ކަމެއްގެ ގޮތުގައެވެ. އެހިތައް އިތުރަށް ތަދުކުރަން ކުރާ ކަމެއްގެ ގޮތުގައެވެ. މިކަހަލަ ހިޔާލުތަކުން އެދެލޮލަށް ކަރުނަ ޖަމާވިއެވެ. ނަމަވެސް އޭނަ ރޯކަށެއް ބޭނުމެއް ނުވެއެވެ. އަދި އެތާގައި ރާއިން ހުރުމަކަށްވެސް ނޭދެއެވެ. ނަމަވެސް އޭނައަށް ވަކި ކުރެވޭނީ ކީތްހެއްޔެވެ. ޓިޝޫކޮޅަކުން ލޯ ފޮހެލުމަށްފަހު ފާހާނައިން ނުކުތެވެ. އަދި އެނދުގައި އޮށޯވެލިއެވެ. ޔާނާ އޭނައަށް ހުރިހާކަމަކަށް އެހީތެރިވެދޭތީ އުދަގޫވަމުން ދިޔަނަމަވެސް ޝުކުރު އަދާކުރިއެވެ. އަދި ސަލްމާ އަންނަނީ ކިހާއިރަކުތޯ ސުވާލުކުރިއެވެ. ކުޑައިރުކޮޅެއްގެ ތެރޭގައި އަންނާނެކަމަށް ބުނުމުން ޒާޔާއަށް ހިތްހަމަޖެހުމުގެ ނޭވައެއްލެވުނެވެ. އެހާގިނައިރު އެގޮތަށް ރާއިންގެ ކުރިމަތީ އޮންނަން ނުޖެހުމުންނެވެ.\nރާއިން ބޭރަށް ނުކުތުމަށްފަހު ސަލްމާއަށް ގުޅާލިއެވެ. އަދި ޒާޔާގެ ހާލު އޮޅުންފިލުވަދީ އާދެވޭނީ ކިހާއިރަކުތޯ ސުވާލުކުރިއެވެ. ކުޑައިރުކޮޅެއްގެ ތެރޭގައި އަންނަވާހަކަ ބުނުމުން ރާއިން އެންމެ ރަނގަޅޭ ބުނެލިއެވެ. އެއީ އޭނަވެސް ބޭނުންވާގޮތް ކަމަށް ވާތީއެވެ. އެގޮތަށް ގިނައިރު ޒާޔާއަށް ފެންނަންވެއްޖެނަމަ ޒާޔާ ދެރަވާނެކަން އޭނައަށް ވިސްނޭތީއެވެ.\nކުޑައިރުކޮޅެއްގެ ތެރޭގައި ސަލްމާއާއި ޔާސިރު ހޮސްޕިޓަލަށް އައެވެ. އެމީހުންއައި އިރު ނަރުސްކުއްޖެއް ޔާނާގެ ޓެމްޕަރޭޗަރ ޗެކްކޮށްލުމަށްފަހު ބޭސްދޭން އުޅެއެވެ. ޒާޔާއަށް ބޭސްދިނުމަށްފަހު ނަރުސްކުއްޖާ ދަމުންދިޔައީ ކުޑައިރުކޮޅެއްފަހުން ޑޮކްޓަރ އައިސް ޗެކްކޮށްލާނެކަމަށް ބުނެފައެވެ.\nސަލްމާ ޔާނާއަށް ޝުކުރުއަދާކުރިއެވެ. ޔާނާ ހީލާފައި އެއީ އެއްވެސް ކަމެއްނޫންކަމުގައި ބުނެލިއެވެ. ޒާޔާއަށް ދެންވެސް ވިސްނުނީ ގޯސްކޮށެވެ. ރާއިންގެ މަގުސަދަކީ ސަލްމާގެ ކުރިމަތީގައި ޔާނާ މާތްކުރުންކަމުގައި އޭނައަށް ވިސްނުނެވެ. އެއީވެސް ބައެއްފަހަރު ވާގޮތެކެވެ. މާބޮޑަށް ޑިޕްރެސްވުމުން ކަންކަމާއި ދޭތެރޭ ވިސްނޭނީ އެންމެ އެކަށީގެންވާ ގޮތަކަށްނޫނެވެ. ރާއިންއާއި ޔާނާ ގެއަށްދިއުމަށް ހިނގައިގަތެވެ. އެދެމީހުން ޒާޔާގެ ލޯކުރިމަތިން ދިއުމުންވެސް ޒާޔާގެ ހިތަށް ލިބުނު ހަމަޖެހުމެއް ނެތެވެ.\nޑޮކްޓަރު އައިސް ޒާޔާ ޗެކްކޮށްލުމަށްފަހު ބުނީ ހުން ދަށައްގޮސްފައިވާކަމަށެވެ. އަދި އިތުރަށް ގޯސްނުވާނަމަ ހެނދުނު ގެއަށް ދޫކޮށްލާނެކަމަށެވެ. ޒާޔާއަށް ހަމަޖެހުމެއްލިބުނެވެ. ރާއިންއަށް އޭނަކުރިމައްޗައް އައިސް ޔާނާގޮވައިގެން އުޅޭނެ ފުރުސަތެއް ދެންނުލިބޭނެއޭ ހިތާއެވެ.\nreethi maasha allah.\nthankx athoo, well sorry guys last two days bxy koh ulhunyma up nukohdhevuny, insha Allah thursdayga up kohdheveythw v try kuraanan. thank you for reading my story 🙂\nReethi story yeh.. but part6dhw miyee5jahaafa ineema adhi nukiyan mi huree, aslu five kiyaafa ineema but pic change vefaa ineema mi balaalee. Waitin for da next part..\nJust wow… Kykey bunaany dhw… V interesting… 🙂\nthnks author i madeamistake writing the no, nw i have corrected it. thnks faai for reading my story\nWow nice story waitin for da next part nd keep it up Darkangel…… 😉\nMeehunge nanthah liyumuga mistake hedhifa hurikan faahaga kohlan beynun…. misaalakah zaayaa ay liyan yaanaa ay liyefa… Overall koh vaahaka okay 🙂\nvaahaka vvvv reethi…avahah up kohdhehchey dhn in part…meehunge nanthah olhifa hunnaathee kudakoh undhaguvey….\nvarah reethi vAhaka\nvarah reethi dhen avahah zaayaa r raain gulhuvaba\nރިޔާޝާ (22ވަނަ ބައި)\nހަޤީޤީ ހިތާމަ ލޯބި November 13, 2016\nހަދިޔާ (ތިރީސްވަނަ ބައި)\nދީނީ ލޯބި January 26, 2019\nއެކުގަ ނިމިގެން ދިޔުން ބޭނުމޭ….! (2)


Asim Aai Gaai Rahumaitheriehgge Fahu Call: Mithaa Ulhenikoh Onnaanee Fundifai! - Vaguthu\nއާސިމް ގާތް ރަހްމަތްތެރިއަކަށް ކުރި ފަހު ކޯލް: މިތާ އުޅެނިކޮށް އޮންނާނީ ފުނޑިފައި!\nއަސިމްގެ މަހާނަ: އޭނާ ނިޔާވިއިރު އަންބަކާއި އާއިލާ ބަލަމުން ދިޔަ - ފޮޓޯ: ދެން\nއެންމެ ކުޑައިރުން ފެށިގެން ވެސް ވަރާށް ގާތެވެ. މަޖާ، ރަނގަޅު، އެހާމެ ހިތްހެޔޮ އެކުވެރިއެކެވެ. ރަހުމަތްތެރިން އުފާވެރިކޮށް ބަހައްޓަން މަަސައްކަތް ކުރެއެވެ. ނަމަވެސް މިއަދު އޭނާ އެ ވަކިވެގެން ދިޔައީ ހުރިހާ އެކުވެރިންނާއި ގާތް މީހުންނާ އާއިލާ ރޮއްވާލައިފައެވެ. އެންމެން އުފާކޮށްފައި ބަހައްޓަން ބޭނުންވާ ނ. ލަންދޫ އަށް އުފަން، އުމުރުން 27 އަަހަރުގެ އަބްދުﷲ އާސިމް މިއަދު ވަކިވެ ދިޔައީ ހިތްދަތި ގޮތަކަށެވެ.\nއާސިމްގެ ގާތް އެއް އެކުވެރިއެއް ބުނިގޮތުގައި، އާސިމް އާއި އޭނާއަކީ އެންމެ ކުޑައިރުން ފެށިގެން ވެސް އެކުވެރިންނެވެ. ސްކޫލްގައި އުޅުނުއިރު ވެސް އުޅުނީ އެއް ކުލާހެއްގައެެވެ. އެއީ ވަަަރަށް ރަނގަޅު ވަރަށް މަޑުމައިތިރި، ވަރަށް މަޖާ ރަހުމަތްތެރިއެއްގެ ގޮތުގައި، ސިފަ ކުރިއެވެ.\n"އެރޭ ގުޅި ކަމަށް ވަނީ ވަރަށް މީހުންނަށް"\nމިމަހުގެ ހަތް ވަނަ ދުވަހު އެމްޕީއެލްގައި ބިއްލޫރި ޕެލެޓް ދަށުވެ ފަރުވާދެމުން ދަނިކޮށް އިއްޔެ ނިޔާވި އާސިމް، އެ ހާދިސާއާ ކުރިމަތިވުމުގެ އެއް ދުވަސް ކުރިން ވަރަށް މީހުންނަށް ގުޅި ކަމަށް އޭނާގެ ރަހުމަތްތެރިން ބުނެފައި ވެއެވެ.\n"ހަ ވަނަ ދުވަަހުގެ ރޭ އޭނާ ގުޅިކަމަށް ވަނީ ވަރަށް މީހުންނަށް، އެރޭ އެ ގުޅި ވަގުތަކީ އަޅުގަނޑާއި، އޭނާގެވެސް އެހެން ރަހުމްތެރިއަކު ހުރި ވަގުތެއްގައި، ވަރަށް މަޖާ، އެކި ވާހަކަ ދެއްކި، ހޭން ބޭނުންވެގެން އަހާ ކަހަަލަ ވާހަކަ އޭނާ ދެއްކީ".\nއެރޭގެ ހަނދާންތައް ކިޔައިދެމުން އެ ރަހުމަތްތެރިޔާ ބުނީ، ހެވޭ ވަރުން ވާހަކަ ނުދެއްކިގެން އޭނާ ބައެއް ފަހަރު ފޯނުވެސް ކަނޑާލާ ކަމަށެވެ.\n"ދެން އިރުކޮޅަކުން ނޯމަލް ވެލީމަ، އަނެއްކާ ވެސް ގުޅާފައި، ވަރަށް ވާހަކަ ދެއްކި، ދެން ދެ މީހުން، ދެ މީހުންނަށް ދިމާކޮށްފައި ވެސް ވާހަކަ ދެއްކި، ޕަބްޖީގެ ތެރޭގައި ވާ ކަންތައްތަކާއި ކުރެވޭ ކަންތައްތަކުގެ ވާހަކަތައް ކި".\nމިތާ އުޅެނިކޮށް އޮންނާނީ ފުނޑިފައޭ ބުނި!\nއާސިމް އާ ވަޒީފާއަކަށް ވަނީ އޭނާއަށް އެ ހަދިސާ ދިމާވިތާ ހަފްތާއެއް ދުވަސް ކުރިންނެވެ. އޭނާ އަށް އެ ހާދިސާ ދިމާވީ މަޖޫރީ ގްރޫޕެއްގައި މަސައްކަތް ކުރަމުން ދަނިކޮށެވެ.\nއާސިމް، އެ ރަހުމަތްތެރިޔާ ކައިރީގައި އޭނާ ރިސޯޓަށް ވަޒީފާ އަށް ދާ އިރެއްވެސް އޮޅުން ފިލުވިއެވެ.\n"އަދި ނުދަންހެއްޔޭވެސް ބުނި،، އަޅުގަނޑުމެން ބުނެފިން ލާފައޭ ވާނީ، އެމްޑީ އިންޓަވިއުވެސް ނިންމާފައޭ އޮތީ، ހީވެއޭ ވަރަށް އަވަހަށް ދެވޭނެހެން ރިސޯޓަށް، ބުނީމަ ބުނީ، "ތިމަންނަވެސް ގެންދައްޗޭ މިތާ އުޅެނިކޮށް އޮންނާނީ ފުނޑިފައޭ".\nއެ ރަހުމަތްތެރިޔާ ބުނީ، އާސިމް މިގޮތަށް ބުނި ނަމަވެސް އެއީ މިކަހަލަ ކަމެއް ކަން ހީވެސް ނުވާ ކަމަށެވެ. ބުރަ މަސައްކަތް ކުރީމަ މީހާގެ ހައްޓަށް ގޮތްގޮތް ވާނެ އެއްނު، އަޅުގަނޑުވެސް މާނަ ނެގީ އެކަހަލަ ގޮތަކަށް، ބުރަ މަސައްކަތް ގިނަ ދުވަހު ކުރަންޏާ ފުނޑޭނެތާ".\n"އެންމެ ހަނދާން ވަނީ ގަނޑަށް އަރާށޭ ބުނާ ހަނދާން"\nއެކުވެރިއެއްގެ ހަނދާންތައް އަބަދުވެސް ކައިރީގައި ވާނެއެވެ. ހާއްސަކޮށް އަބަދު ބުނާ ބަސްތަކާއި، ދައްކާ ވާހަކަތައް ހިތުގައި ވެސް ހުރެއެވެ. އާސިމްގެ ރަހުމްތެރިޔާ ބުނިގޮތުގައި، އޭނާ އެންމެ ހަނދާން ވަނީ އާއްމުކޮށް އާސިމް ގުޅާފައި ޕަބްޖީ ގަނޑަކަށް އަރާށޭ ބުނާ ހަނދާނެވެ.\n"އޭނާ ގަނޑަށް އަޜާށެ ބުނާ ތަން އެންމެ ހަނދާންވަނީ، އަޅުގަނޑު ދޭތެރެއަކުން ޕަބްޖީ ގަނޑަކަށް އެރިޔަސް ވަރަށް ހަނދާންވޭ، ހަމަ ހިތަށް އަރާ ވަރަށް، މޫޑެއްވެސް ނުހުރޭ އަސްލު ގޭމް ކުޅޭކަށް، އަޅުގަނޑަކަށް ވަރަށް ޕަބްޖީ ކުޅޭ މީހެއް، އެކަމަކު ރޭގައިވެސް ނެތް ޕަބްޖީ ކުޅޭ މޫޑެއް". ރަހްމަތްތެރިޔާ ކިޔައި ދިނެވެ.\nއާސިމް ކައިވެނިކޮށްފައި ވަނީ ޑިސެންބަރު 20 ވަނަ ދުވަހުއެވެ. އޭނާގެ ކައިވެންޏަށް މާގިނަ ދުވަހެއް ނުވެ މި ހާދިސާ ހިނގިއިރު، އަނބީމީހާ ހުރީ އިންޑިއާގައެެވެ. އަދި މި ހާދިސާ ހިނގުމާއެކު އެނބުރި ފިރިމީހާ ކައިރިއަށް އަންނަ އުޅުނު ދަތުރަށް ހުރަސް އެޅި އާސިމްގެ އަނބިމީހާ ކޮވިޑް-19 އަށް ފައްސިވީއެވެ.\nއިއްޔެ މެންދުރު އާސިމްގެ ހަށިގަނޑު ވަޅުލިއިރު، އަނބިމީހާއަށް އާސިމް ފެންނަން ގޮތް ނުވިއެވެ.\nކުރިން ތިލަފުށި ސައިޓެއްގެ އޮފީހުގައި މަސައްކަތް ކުރަމުން ދިޔަ އާސިމްގެ މަރާއެކު މުޅި ލަންދޫ ހިމޭން ވެއްޖެއެވެ. އެކުވެރިންގެ މޫނުމައްޗަށް ބަނަކަން ވެރިވެއްޖެއެވެ. އާއިލާ ބޮޑު ހިތާމައަކާއި ކުރިމަތިލާން ޖެހިއްޖެއެވެ.\nKaivenyah Maheh Nuwey, Asim Vakive Dhiyaee Enmmen Rovvaafaihttps://t.co/Q1oeIEiZOJ\nއާސިމް ނިޔާވެފައި ވަނީ ފަރުވާދެމުންދަނިކޮށް ހޮނިހިރު ދުވަހުގެ ރޭ ފަތިރު 05:00ގެ ފަހުންނެވެ.\nމި މަހުގެ ހަތް ވަނަ ދުވަހުގެ ރޭ މި ހާދިސާ ހިނގަން މެދުވެރުވީ، ބިއްލޫރި ޕެލެޓެއް ކޮންޓޭނަރުން ނެރުމަށް، ފޯކް ލިފްޓު ބޭނުންކޮށްގެން މަސައްކަތްކުރުމުގެ ތެރޭގައެވެ. މި ހާދިސާގައި އަނިޔާވެފައިވަނީ ބިއްލޫރި ޕެލެޓް އަރިއަޅާލި ވަގުތު، އެ ޕެލެޓް ނެރުމަށް ހަރަކާތްތެރިވަމުންދިޔަ އާސިމް އާ އިތުރު މީހަކަށެވެ. މިހާދިސާގައި އަނިޔާވި ދެވަނަ މީހާ ފަރުވާއަށްފަހު ހޮސްޕިޓަލުން ވަނީ ދޫކޮށްލާފައެވެ.\nޖެނުއަރީ 17, 2021 20:08\nއާސިމްގެ ހަބަރުތައް ކިޔާފަ ވަރަށް ދެރަވޭ. މައްޔިތާގެ ފުރާނަޔަށް ރަޙްމަތް ލައްވާށި\nސަލާމަތީކަންކަން އެމްޕީއެލް ސުމެއް\nޖެނުއަރީ 23, 2021 13:48\nމިރާއްޖޭގެ ރިސޯޓު މުވައްޒަފުންގެ %85 މީހުންނަކީ ބުރަކަށީގަ ރިއްސާ މީހުން ހާއްސަކޮއް ރޫމްބޯއިން ގެސްޓުންނައް ހި ދުމަތް ދިނުމައް ވަޒީފާޔައް ނެރެނީ މުވައްޒަފުގެ އިހުސާސްނު ދަނެ ބިލިޔަނުން ފައި ދާނަގާ މަހުޖަނުން ނުވިސްނާ އެމީހުންގެ ހައްޓަކައް ގެސްޓުމީހާގެ ލޯންޑްރީ ދޮންނަން ފޮނުވާނީ ބޮޑުބަސްތާވަރަކައްވީމަ ކޮންޕްލިމަންޓްރީކޮއް މުވައްޒަފު ގަނަތެޅޭނީ ކީއްވެތޯ ދައުލަތުން ކަނޑަނާޅަނީ އޭގެ އަގައްވާ %10 ސާވިސްޗާޖު ދައްކަން ޖެހޭނެ ކަމައް ގައިމުވެސް ރޭގަނޑު 12 ޖަހާދާއިރުވެސް ބުރާތަކާ ޖަންގިޔާތަކާ ހެ ދުމާ ފަޓުލޫނާ އިންޓާކީނާ ދޮވެފަ އިސްތިރިކުރަންޖެހޭ ވީމާ މަސަތްކަތް ތެރިންގެ ހައްގުގަ މިސަރުކާރު ބޮޑުތަނުންފޭލި